
ZBOGOM, EVROPO! 


,U Kristovu domovinu!" kliktala je u nama trideset 
i šestorici s čudnim nekim drhtajem duša, kad je 27. svib- 
nja 1931. vlak, kojim smo dan prije krenuli iz lijepe naše 
domovine, u ranu zoru ulazio u Trst, te kad smo bacili po- 
gled na modru pučinu divnoga Jadrana, koja se pred nama 
razastrla kao sag, da po njemu pođemo k čarobnome cilju 
svoga putovanja. Carobnome, jer kome od nas nije još od 
malena, otkada su nam se ucijepili u dušu sveti događaji 
iz Biblije, mašta dočaravala nedosežne predodžbe, kadagod 
bismo čuli spominjati sveta imena Jerusalim, Betlehem, 
Nazaret ? A sada smo eto na putu, da te svete gradove 
pohodimo i vidimo, da nogom svojom stupimo na ona mje- 
sta, koja su doživjela slavu, kakvom se ne može podičiti 
nijedan drugi kraj na zemlji. 

I cijelo ono dopodne, što smo ga proveli u Trstu, svaki 
je od nas hodočasnika nestrpljivo čekao čas, kad ćemo se 
ukrcati u parobrod, da pod nama bude samo duboko more, 
nad nama Božje nebo, a pred nama sveti cilj, svetiji nego, 
što ga uopće može da ima ikoje ljudsko putovanje, Četiri 
i po dana određeno nam je lebdjeti tako između nepregledne 
vode, još nepreglednijega svoda nebeskoga i žuđenoga ci- 
lja, za koji se nijedan od nas nije žacao podnijeti i najteže 
nepogode, koje mogu da nas stignu, Naše je pouzdanje bilo 
u Svevišnjega, te nikom od nas nije ni dolazilo na um misliti 
na teškoće, koje nas čekaju i koje će samo ojačati duše naše 
za one svete dojmove, kojima smo išli ususret. 

Kada smo dan prije po podne kretali iz Zagreba na 
taj daleki put, pratili su nas pogledi, koji su nam iskreno 
zaviđali, ali i mnogi pogledi, koji su se nekako kao čudili 
odvažnosti, što idemo u krajeve tako egzotične i nesigurne 
izvrgavajući se nepredvidivim opasnostima, koje nas mogu 
ondje zadesiti. A kod kuće ostavljamo obitelj, djecu, mile 
1 drage... 

,Ja svoga muža ne bih pustila na takav put," govorila 
je ženi jednog našeg hodočasnika njena prijateljica. 

. »Zašto ne ? Pa zar ne idu onamo hiljade putnika sa 
svih strana ? Bome oih i ja išla, da su mi djeca veća... 
odgovorila je srčanija žena. 


Te se dvije duše nisu razumjele : pred jednom je lebdio 
samo ideal privlačive čarobnosti, koja te izdaleka vuče i 
mami k sebi, a drugoj se misao bavila samo dubinom nepre- 
glednoga mora, koje treba preploviti, i divljim predjelima, 
u kojima gospodare bijesni Arapi, otrovne zmije, nepodno- 
siv žar sunca i stotine drugih opasnosti. Zemlja, koja je 
Spasitelju bila domovina na ovome svijetu, nije u kultur- 
noj Evropi, nego na Istoku, u Orijentu, o kojem kolaju 
kod nas tako čudne priče i još čudnije predodžbe. Nije dakle 
čudo, ako se putovanje u te krajeve općenito drži opasnijim, 
nego što uistinu jest. Ali može li pomisao na te opasnosti 
biti jača od želje vidjeti Svetu Zemlju, posvećenu dolaskom 
Sina Božjega na ovaj svijet i otkupljenjem cijeloga roda 
ljudskoga ? Može li strah pred tim opasnostima odvratiti 
pobožnoga putnika od puta, koji mu nosi najsretnije doživ- 
ljaje cijeloga života ? 


»Ne može!" odgovaraju tisuće i tisuće hodočasnika, 
što svake godine hrle put Kristove domovine. A tom odgo- 
Voru pridružili smo se i mi putnici iz hrvatskih krajeva, 
kad smo stvorili odluku, da pođemo s prvim hrvatskim 
hodočašćem u Svetu Zemlju. Svladali smo sve zapreke, 
doviknuli dragoj domovini svojoj i svim milima i dragima 
u njoj zbogom, ušli u bijelome Zagrebu u vlak, o ponoći 
prešli granicu naše države, a tu evo u Trstu doviknut ćemo 
za čas zbogom i cijeloj Evropi. Strest ćemo prah evropski 
sa svojih cipela i jade evropske iz svojih misli te se predati 
posve doživljajima, koji će nas u Kristovoj domovini više 
primaknuti idealima vječnosti. 

Naša hodočasnička skupina, prva ove vrste iz hrvat- 
skih krajeva, nije bila velika : ali 36 osoba je baš najljepši 
broj, da u zajedničkom putovanju u zajedničkim radostima 
i teškoćama budemo kao jedna velika obitelj. Bilo nas je sa 
sviju strana: bila je zastupana Dalmacija, Bosna, gornja 
Hrvatska, Slavonija, Srijem, Bačka, Banat, Beograd i 
gradišćanska Hrvatska. I po zanimanjima bila je vrlo ša- 
rolika naša skupina : jedan nadbiskup, 6 svećenika, 9 posjed- 
nika i seljaka, 2 trgovca, 1 tvorničar, 1 gostioničar, 1 su- 
dac, 1 radnik, | privatni činovnik, 1 novinar i 12 žena. T 
od tih dvanaest žena svaka je bila kao i žena onog našeg 
suputnika puna srčanosti i želje vidjeti i proživjeti, što 
nije mnogima dano... 

Od sviju je hodočasnika svakako bio najzanimiviji 
bac Josa iz Zednika kod Subotice, koji je već godinu dana: 
prije bio hodočastio u Svetu Zemlju, pa je evo sada hodo- 
častio i s nama, a veli, da ne će, ako Bog da zdravlja i sreće, 
oni ubuduće izostati. SP a te 

,, Kako se bać Joso, usuđuješ opet na tako daleki put 2?" 
pitali su ga njegovi u Subotici prije ovog polaska. 
| »Kako da se ne usudim opet i opet ići u onaj kraj, od 
kojega je samo nebo svetije i ljepše!" odgovarao im je on 

sa zanosom. | | 

To nam je sav razdragan pričao još u željeznici na putu 
od Zagreba prema Trstu. Skrenuo je razgovor i na morsku: 
bolest, koja nas može stići za vrijeme vožnje po moru, pa je 
tješio suputnike ovakvim uvjerljivim riječima : _ 

»Pa šta je to ? Od tog nitko umrijeti ne će. Čovjeku je, 
i kad se napije više nego što treba vina, zlo, pa opet prođe, 

ko da nije ništa bilo..." | 

I u Trstu nam je bać Josa, kadgod bi uhvatio zgodu, 
pričao zgode sa svoga prvoga boravka u Svetoj Zemlji, 
a svi smo ga rado slušali, te je to njegovo prostodušno, uvjer-, 
ljivo i lijepom, sočnom ikavštinom zaogrnuto kazivanje 
svima nama u duši izazivalo tako ugodno raspoloženje. 
Ta tko da rado ne sluša ono, čime je u mislima i željama 
svojim sav obuzet ? 

U Trstu smo u krasnoj crkvi sv. Antuna pribivali sv. 
misi, koju je služio preuzvišeni gospodin nadbiskup Ra- 
iael Rodić, pokrovitelj našega hodočašća, i kod koje smo svi 
pristupili sv. pričesti, da nas nebeski blagoslov prati na da- 
lekom putovanju. Nakon toga smo pohodili crkvu otaca 
Kapucina i stolnu crkvu sv. Justina, gdje nam je starine 
i znamenitosti njene razložio jedan tršćanski kanonik, a 
ostalo vrijeme do ukrcanja proveli smo, kako je tko znao. 

Već u najranije jutro, kad smo bili stigli u Trst, po- 
Zdravila nas je tu žarka toplina južnih krajevana goviješta- 

jući nam, što nas tek čeka tamo u krajevima još mnogo 
žešće suptropske klime. Ali mi se radi toga ne dadosmo ni 
malo u brigu, pogotovu kad su se mnogi od nas još opskr- 
bili i karakterističnim tropskim kacigama, koje su nam do- 
sad bile poznate samo po slikama Engleza u tropskim kra- 
jevima. | dobacivali smo jedni drugima u šali, da pod tim 
kacigama doista izgledamo kao pravi Englezi. 

No za cijelo to vrijeme otimao nam se pogled prema 
jednom velikom parobrodu, za koji nam rekoše, da će nas 
Voziti u Palestinu. Bio 'je to parobrod ,,Adria''. Ustobočio 
se ponosno uz obalu puštajući kroz dimnjak crne guste 

dimove, koji su se u onom užarenom uzduhu lijeno dizali 
prema svijetlomodrome nebu. Osjetili smo u prvi čas i neku 
simpatiju i neku nepovjerljivost u isti mah prema tom paro- 
brodu, na kojem ćemo preploviti ogromnu daljinu od sje- 
verne obale našega Jadrana sve tamo do azijske obale Kri- 
stove domovine. Tom parobrodu povjeravamo svoju sud- 
binu i svoju veliku želju, koja nas sad već neumoljivo goni 
naprijed, a on kao da nam se smješka obećavajući nam, 
da nas ne će iznevjeriti. Pa kad smo se iza podneva uspeli 
na njegovu visoku palubu i prvi put oćutjeli, kako se lagano 
zanjihao pod nama, obuzela nas je neka lagodnost i radost, 
te smo ponosno bacili pogled prema gradu, u kojem ostav- 
ljamo evropsko tlo, da na nj tek iza tri tjedna opet stupimo 
nogom svojom. 


STARI I NOVI ZAVJET NA PUTU 


Točno u jedan sat (27. svibnja) popodne dan je znak za 
polazak. Parobrod je zatulio, konopi, kojima je bio vezan 
uz obalu, popustiše, golema se trupina parobroda odmače 
od obale, more zašumi — i za čas smo već mirno napustili 
luku i zaplovili prema jugu. Odmah zatim sjeli smo prvi put 
k stolovima, na kojima nam je bio priređen objed. Pet ćemo 
dana ovako sjedati k tim stolovima, pet noći noćiti u kabi- 
nama, u koje nas rasporedaše, cijelih 115 sati bit će nam 
taj parobrod dom naš. Naš i sviju, koji tu s nama zajedno 
putuju u iste strane kud i mi. 


Dok smo se još ukrcavali na parobrod i razmještavali 
na rnjem, te dok je parobrod kretao iz luke, a preuzv. g. 
nadbiskup Rafael Rodić naslonjen na željeznu stijenu 
parobroda promatrao odmicanje njegovo na morsku pu- 
činu, kao što smo se tome promatranju predavali i svi drugi, 
nismo pravo svraćali pažnju na okolinu, u kojoj smo se na 
parobrodu našli. Tek iza objeda, kad nam se Trst već bio 
izgubio s vida, te se parobrod polako pomicao uz obalu 
drage nam Istre, stali smo bolje promatrati i naše suput- 
nike. Bili su to većinom poljski Židovi, njih sto i četrdesetak 
na broju, koji su putovali u domovinu praotaca svojih. 
Uz njih i nas bilo je na parobrodu samo još toliko ostalih 
putnika, koliko bih na prste prebrojio. 


»Javite u domovinu," reče mi dekan Panić iz Gaja, 
,da stari i novi Zavjet putuju zajedno u Svetu Zemlju : 
stari ostaje ondje, a novi će se vratiti... 

Među našim židovskim suputnicima isticali su se tipovi, 
koji su tako karakteristični za sinove Izraelove. Jednu 
skupinu starijih mogao si svaki čas vidjeti sa Svetim Pi- 
smom u ruci. Ali većina je tu ipak bila mlađarija, koja je 
obično i previše davala maha mladenačkom  jogunluku. 
Drago nam je tek bilo, kada bi se u predvečerje stala raz- 


NADBISKUP RAFAEL RODIĆ NA PALUBI PAROBRODA 
promatra odlazak iz tršćanske luke: 


lijegati iz njihovih grla poljska pjesma: čas turobna, čez- 
nutljiva kao ona daleka beskrajna poljska ravnica, čas jo- 
gunasta i neobuzdana završujući kojim poljskim narodnim 
plesom sličnim našem kolu. A ti plesovi znali su katkada 
da potraju i do u kasnu noć. 

Kolika razlika između tih suputnika i naših hodočas- 
nika! Oni putuju doduše u krajeve, koje zovu domo vi- 

nom naroda svoga, idu da se ondje i nasele, al 
sav idealizam, koji se kod takvoga pregnuća pretpostavlja, 
zastrt je neobuzdanošću ove mlade njihove generacije i 
finansijskom pozadinom, koja viri iz cijele židovske kolo- 
nizatorske akcije u Palestini. A naši hodočasnici putuju pum 
dubokoga strahopočitanja u domovinu Isusa Kri- 
sta, koji je životom i smrću svojom posvetio zemlju Iz- 
raelovu i otvorio novu epohu u životu cijeloga čovječanstva, 
a proroštvima svojim prorekao propast i rasulo naroda, 
iz kojega je i sam potekao. Koga vuče veća i svetija ljubav 
onamo ; njih ili nas ?2 Ima li Sveta Zemlja veće značenje 
po tom, što je ona domovina izraelskoga naroda, ili što 
je domovina Kristova 2 Kao domovina jednoga naroda 
ona ima važnost samo za taj narod, ali kao zemaljska domo- 
vina Spasitelja svijeta ona je zapravo domovina sviju kr- 
ščanskih duša, domovina sviju nas, koji smo dionici spase- 
nja, što ga je Krist donio na svijet. Kao domovini Kristovoj 
njezino: je značenje postalo općenitije: iz nje je potekla 
nauka, koja obuhvata sve narode i koja veže ljubav sviju 
naroda (a ne samo jednoga) i uz tu zemlju. A ta je ljubav 
i te kako slična domovinskoj ljubavi, koja budi u nama 
čežnju za rodnom zemljom i čini nas spremnima i na najveće 
žrtve za nju. Zar ima ikoga među kršćanima, tko ne bi dr- 
žao velikom srećom, kad bi mogao poći u Svetu Zemlju, 
koja nam je srcu prirasla od prvih dana, kad smo počeli 
misliti i kad se u nama stala javljati volja ? I zar nam ne 
kazuje (povijest dovoljno primjera, kakve su sve žrtve kr- 
šćani bili podnijeli za Spasiteljevu domovinu ? 


Dok smo promatrajući svoje židovske suputnike bili 
zaokupljeni takvim mislima, parobrod je mirno i ponosno 
odmicao širokom pučinom Jadranskoga mora praćen jatom 
bijelih galebova, koji te svojim neumornim lijetom zadiv- 
ljuju. 1 misli se nameću same od sebe: Gle, kako ih želja 
za hranom i plijenom goni, te će od jutra do mraka slijediti 
parobrod, a da ne klonu. I mi, putnici na ovom parobrodu, 
slični smo u neku ruku ovim pticama : i nas goni za ciljem 
našega putovanja želja, koja zaokuplja sve naše misli, cijelo 
naše biće. Samo što je našim suputnicima Staroga Zavjeta 
ta želja više upravljena na materijalna dobra, a našim ho- 
dočasnicima lebdi pred očima duševno dobro i duševni 
užitak, koji se nadaju ondje, kuda ih dugi put ovaj vodi, 
u obilju naći... 

> spustili južnije, nego što seže naša dalmatinska i crnogor- 
| ska obala. nošoja Mkdti 
| Ta prva noć na moru bila je veoma ugodna. Velik dio 


o # proveo sam na palubi, na kojoj sam u ležaljci, što smo 

j PAROBROD ,ADRIJA“ 


j je šebi za 6 lira mogli rezervirati za cijelo putovanje, i pro- 
> spavao do pred jutro. Mjesec je sjao i odsijevao iz tamno- 
modre morske pučine, kroz koju je sebi parobrod uz jedno- 
lični šum rezao svoj put šireći zapjenjene valove oko sebe. 
| U rano jutro služile su se sv. mise u čitaonici drugoga 
razreda i na palubi trećega. Za sve je nas to bio neobičan 
doživljaj, da smo mogli službi Božjoj pribivati na širokome 
moru, pa još k tome primati i sv. pričest. Dva hodoča- 
snika — jedan iz Bačke, drugi iz Bosne — bili su neumorni 
u ministriranju kod tih sv. misa, te im je duše ispunjalo 
posebno zadovoljstvo, što tu funkciju mogu obavljati ovako 
na beskrajnoj pučini. Tako su na parobrodu za cijelog našeg 


' 13 


kT 


Yo 


SE 
> Za m 
a 


m== 
*. 


% 


f 


+ 
U 


kRrajita 1.77 # 
Ma i OJ 
s 


putovanja svako jutro bile mise, a u 5 sati po podne zajed- 
nička hodočasnička večernja. Te su hodočasničke pobož- 
nosti uz redovite obroke jela, što su nam četiri puta na dan 
servirani, bili jedini naš dnevni program. Sve ostalo vrijeme 
bilo nam je slobodno, te smo ga ispunjali razgovorima, 
šetnjama po palubi, odmaranjem u počivaljkama, čitanjem, 
a bilo je i nešto i druge razonode. 

Na sve je hodočasnike silnim dojmom djelovala ljubaz- 
nost, s kojom je nadbiskup preuzvišeni gospodin Rafael 
Rodić pristupao za cijeloga putovanja pojedinim skupina- 
ma hodočasnika ili pojedincima te s njima vodio razgovore, 
koji su se svima ucijepili duboko u dušu. Baš ta skromnost, 
jednostavnost i prijaznost nadbiskupa Rodića najviše je 
pridonijela, što je među svima hodočasnicima cijelo vrijeme 
vladao duh međusobne srdačnosti, oduševljenja i dobrog 
raspoloženja. 

I onaj seljak, koji je imao sreću doživjeti, da je crk- 
veni velikodostojnik kraj njega sjeo na palubi trećega raz- 
reda u razgovoru, koji je odavao pravog sljedbenika Asiš- 
koga Siromaha, sigurno tih časova ne će za cijelog svog ži- 
vota zaboraviti. A nije bilo nijednoga od nas, kome nije za 
ovoga hodočašća u dio pao koji takav čas. 

Nakon 27 sati vožnje zaustavio se parobrod u talijan- 
skoj luci Brindisi zadržavši se ondje cigli jedan sat, te nismo 
mogli ni izaći, da još jedamput stupimo na evropsko tlo 
i da razgledamo to mjesto, posljednje u Evropi, kod kojega 
se zaustavismo. Ali to više nije ona Evropa, kojoj u Trstu 
doviknusmo onaj srdačni zbogom : ovdje je na nas režala 
vojnička Evropa oboružana u ludome strahu, da joj tko 
šta ne bi oteo. Brindisi je jakim vojničkim utvrdama okru- 
žena luka, koja čuva stražu nad Otrantskim vratima na ulazu 
u Jadransko more. Osim utvrda svratili su našu pažnju 
na se u toj luci hidroavionski hangari. Baš se jedan hidro- 
avion spustio iz visine u vodu te doplovio pred hangar, 
kada je naš parobrod opet izlazio iz luke i krenuo dalje 
na jug. 

»Zbogom, plavi naš Jadrane!" kliknuli smo ulazeći 
odatle kroz Otrantska vrata u Jonsko more, nad kojim nas 
je zatekla druga noć naše morske plovidbe. 

U Brindisiju se naša hodočasnička skupina povećala: 
ukrcao se jedan svećenik Poljak, po imenu Ks. Novak, 
koji je s poljskim hodočašćem doputovao u Italiju na pro- 
slavu jubileja radničke enciklike (,,Rerum novarum") Pape 
Leona XIIl., pa je nakon te proslave evo krenuo sam put 
Svete Zemlje. Čim je saznao na parobrodu za naše hrvatsko 

đ hodočašće, odmah se i 0 

povećao na 37--s ovim hodočasnikom iz bratskih sjevernih 


nama prođe domovinu Spasiteljevu i da se onda skupa S 
nama vrati do Trsta. Tako se eto broj naših hodočasnika 


slavenskih strana. 
U drugoj noći naše vožnje po moru preplovio je paro- 


brod prema protivnoj balkanskoj obali. Nismo vidjeli, kada 


smo prošli kraj otoka Krfa, na kojem je dr Ante Trumbić 
kao predstavnik Hrvata sklopio 20. srpnja 1917. sa srpskom 
vladom t. zv. krfsku deklaraciju, prvi konkretni osnov za 
ostvarenje današnje Jugoslavije. Kad smo se u jutro (29. 
svibnja) digli plovili smo već pored južnijih grčkih otoka, 
između kojih smo doskora ušli u široki Korintski zaljev. 
Tu su nam se čas s jedne čas s druge strane pružali prekra- 
sni vidici, te u tome promatranju nismo ni opažali, kako 
vrijeme odmiče. 


Vožnja kroz Korintski zaljev trajala je gotovo šest 
sati. Pred podne provezli smo se kraj Lepanta, malog današ- 
njeg mjestanca sa ruševinama starih i nekoć tako slavnih 
utvrda s jedne i druge strane zaljeva. Tu je bila jedna od 
najslavnijih pobjeda, što ih svjetska povijest spominje. 
Godine 1571. uspjelo je Papi Piju V. složiti kršćanski Zapad 
te sakupiti kršćansku vojsku, koja je na ovome mjestu 
odnijela prvu veliku pobjedu nad Turcima. Do toga su časa 
Turci bili strah i trepet Evrope, a tu je dokazano, da nisu 
ni oni nepobjedivi. Od te sjajne pobjede počinje pad osman- 
lijske veličine i snage. Lepant postade razmeđe ma početku 
epohe, koja je završena balkanskim ratom, kada je turske 
vlasti gotovo posve nestalo iz Evrope, a i onaj komadđićak, 
što joj je još ostao, ima da zahvali samo kršćanskoj i bal- 
kanskoj neslozi. sl 

Čudno je, da su se Turci povukli u ovaj Korintski za- 
ljev, da se tu upuste u odlučnu borbu s mornaricom kršćan- 
skoga Zapada, kojom je zapovijedao admirai Ivan Au- 
strijski. Imali su doduše dobro zaleđe s kopna, ali im ni oda- 
tle nije bilo uzmaka, jer jetada Korintski zaljev bio s istočne 
strane zatvoren. Sada je on prokopom spojen s Egejskim 
morem. 


S tim mislima minusmo kraj Lepanta, kod kojega su 
sigurno i mnogi hrvatski junaci živote svoje dali za pobjedu 
kršćanstva. I još dugo, kad nam se on sve više gubio u da- 
ljini, upirali smo pogled prema njemu, samo da nam se što 
jače usiječe u pamet kao jedna od najmarkantnijih točaka 
ovog našeg putovanja. 

n pridružio k nama, da zajedno s. 

A kad nam je Lepant iščeznuo s vida, obratila se naša 
pažnja prema istoku, gdje smo radoznalo očekivali, da pred 
nama iskrsne slavni nekadanji grad Korint te Korintski 
kanal, kroz koji smo tu imali proći. I gle, najedamput gle-. 
damo u čudu, kako se zaljev pred nama u polukrugu za- 
tvara, a prokopa ne vidimo. Desno već vidimo kuće grada 
Korinta, kojega je stanovnicima kršćanima sv. Pavao na- 
pisao jednu od najljepših svojih poslanica, grada, koji je 
prošao mnoge nepogode i koji je i pred nekoliko godina 
pretrpio težak potres. Uto primjećujemo, da od Korinta 


PRED ULAZOM U KORINTSKI KANAL 


ponešto nalijevo najedamput iz kopna izranja najprije 
jedna motorna lađica, a zatim poveći parobrod. Što je to ? 
Naši dalekozori upriješe se svi onamo, i tu otkrismo stijenu 
prokopa, koji: prosijeca vezu između evropskoga kopna i 
Peloponeza više koso, nego što se vozi naš parobrod, i zato 
ga izdaleka nismo mogli primijetiti. Kraj nas se provezao 
onaj parobrod, koji je dolazio iz Korintskoga prokopa prema 
nama (bila je to jedna engleska teretna lađa), a odmah za- 
tim eto prema našem parobrodu, koji je zaustavio svoje 
strojeve, male motorne lađice. Za nju svezaše naš paro- 
brod, ona pođe naprijed i povuče parobrod za sobom. Tako 
Se VOZE SVi parobrodi kroz Korintski kanal, Koji je širok 

l 
samo 23 metra, pa da veliki parobrodi čineći svojim vijcima 
velike valove ne bi tako oštećivali stijene kanala, parobrod 
miruje i pušta se na milost i nemilost maloj lađici vodilji. 
Kako je parobrod ,,Adria" širok 14 metara, stijene su 
kanala od njega udaljene samo 4 i po metra sa svake strane. 
' Korintski je kanal dug 8 kilometara, a vožnja je naša 
m nj trajala tričeta vrt sata. Svi smo se strčali na prednja 
] | 


" 


5 

] PROLAZ KROZ KORINTSKI KANAL 

k 

> mjesta broda i palube, da se što bolje možemo nagledati 
= te divne vožnje kroz ovu zanimivu prosjeklinu, koja pred- 

, stavlja impozantno djelo ljudske tehnike. Stijene su “do 
60 metara visoke “i s obje strane posve strme, a preko. sre- 
dine prokopa ide most, koji služi za. prijelaz i pješacima, 
vozilima i željeznicama. Kad smo. prolazili ispod mosta, 


stajala je na njem grčka vojnička straža od 3 vojnika, koji 
su iz one visine bacili na naš parobrod nekoliko kitica polj- 
skoga cvijeća. Kad smo prošli ispod mosta, preletio je aero- 
plan preko kanala, a kada smo izlazili iz kanala, vidjesmo 
izdaleka, kako je projurio vlak preko mosta. 

Od Korintskoga Kanala je parobrod opet zaplovio dalje, 
te se već mračak bio spustio, kad smo prolazili kraj grčke 
luke Pirej, iza koje smo u daljini Vidjeli grčki glavni grad 
Atenu s akropolom na brežuljku. Šteta, što se parobrod 
tu ne zaustavlja, te mogosmo središte davne grčke kulture 
vidjeti samo izdaleka, dok nam ga ne zakri noć. 

Treće noći naše vožnje po moru plovili smo Egejskim 
morem. Kad smo u jutro 30. svibnja poustajali, virile su na 
sve strane iz mora hridine dodekaneškog otočja, a iza objeda 
provezli smo se pokraj glasovitog otoka Roda. Naš se paro- 
brod provezao blizu pored otoka na mjestu, gdje se diže grad 
Rod, te smo mogli razgledati cijeli položaj grada. 

Otok Rod je glavni otok Dodekaneza, koji od g. 1913. 
potpada pod Italiju. Ima 1460 četvornih kilometara i 45.000 
stanovnika. Glavni grad Rod je sjedište talijanskoga guvernera 
za cijeli Dodekanez, a osnovan je još g. 408. prije Krista. Rod se 
pročuo po svom t. zv. rodskom kolosu, t. j. ogromnom kipu boga 
Apolona, koji su Rođani 300 godina prije Krista u luci podigli 
i koji se ubrajao u 7 najvećih čudesa staroga vijeka. G. 1310. 
zavladali su Rodom ivanovci. Red ivanovaca nastao je g. 1048. 
u Jerusalimu iz benediktinske opatije Sv. Marije Latinske (S. 
Maria Latina). To je viteški red, kao što su bili i templari (bož- 
jaci), a imao je svrhu štititi i pomagati hodočasnike u Sv. Zemlji, 
osobito bolesne, ali se razvio i u slavnog branitelja kršćanstva 
protiv nevjernika. U glavnim križarskim bitkama g. 1187. kod 
Hattina i g. 1244. kod Gaze, u kojima je bila potisnuta križarska 
vlast iz Sv. Zemlje, poginuli su skoro svi ivanovci boreći se hra- 
bro za krst časni. G. 1187. prenijeli su svoje sjedište iz Jerusalima 


Iza otoka Roda zaplovismo Sredozemnim morem. 
Pomalo nestade iz vidika svakoga traga kopnu, te se na sve 
strane razastrla nepregledna morska pučina. Plovili smo 
Kroz divnu mjesečevu noć na lagano poljuljanom parobrodu, 
ali nam fo ljuljanje ipak nije straha, jer smo dosada već bili 
stekli čvrsto pouzdanje, da će nas lijepo vrijeme, koje nas 
je dosada pratilo, dopratiti sve do cilja našega puta, 

NA OTOKU DAVNE KRŠĆANSKE SLAVE 


Kao što je Hrvatska 
u Evropi na raskršću pu- 
tova, koji vode sa Zapada 
na Istok, te su se, otkad 
povijest pamti, uvijek sve 
vlasti unaokolo nje otimale 
za tim raskršćem, isto ta- 
kav po prilici položaj ima 
u Sredozemnome moru otok 
Cipar, koji također čini 
važno raskršće morskih pu- 
tova, za kojim su se uvijek 
otimale sve jače pomorske 
vlasti. Izmijeniše se tu kao 
gospodari otoka Feničani, 
Grci, Rimljani, Mlečani, 
Turci i Englezi. Jedno su 
vrijeme i Židovi Cipru na- 
metnuli svoju vlast: nase- 
liše se tu, obogatiše i pou- 
bijaše godine 116. prije 
Krista sve stanovnike, koji 

ži nisu bili židovske vjere. Kod 
CIPARSKI SELJAK tog se otoka zaustavismo 
prije Svete Zemlje. 

Cipar je od davnine poznat po svem svijetu svojim slavnim 
vinom, a i čempres je Idobio po Cipru ime cipresa. U pogan- 
sko doba bio je Cipar isto tako na glasu po razvratnom 
štovanju božice Venere. Uz taj je otok vezana priča, da se Venera 
rodila iz morske pjene, te da se iz nje popela na Cipar, i kudagod 
je nogom svojom stala, tu su nikle i porasle ruže. Njoj u čast bio 
je u Pafu, tadanjem ciparskom glavnom gradu, podignut usred 
divnoga gaja hram,\u kojem su služile pokvarene lijepe djevojke, 
te se tu u ime štovanja božice tjerala najrazuzdanija razvratnost, 
po kojoj je Cipar kao otok bestidnosti bio razglašen po svim zem- 
ljama oko Sredozemnoga mora. Na taj zloglasni, bogati otok 
svratio se i apostol sv. Pavao, propovijedajući kršćanstvo, te mu 
je nastojanje urodilo tako lijepim uspjehom, da je dapače pokrstio 
i samog tadanjeg rimskog namjesnika Sergija, koji je kasnije 
postao prvi biskup u francuskom gradu Narboni te se slavi kao 
svetac. No sjeme, koje je posijao sv. Pavao, donijelo je obilnoga 
roda tek u kasnijim stoljećima, kada je otokom, osobito za mle- 
tačke vlade, koja je trajala do god. 1571., zavladalo kršćansko 
doba. Poganstvo je zatrto, a slavnom nekadašnjem hramu Venere, 
rasadištu grijeha, jedva da se još vide tragovi. U Pafu imao je 

sjedište biskup ciparski. 
Od vremena, kada je sv. 
Helena vraćajući se iz Je- 
rusalima u Rim dala na 
brdu nedaleko današnjega 
grada Larnake razrušiti po- 
ganski hram i na njegovu 
mjestu podići crkvu sv, 
križa, stale su na sve stra- 
ne da se grade crkve, ko- 
lih je u samom gradu Fa- 
magusti u doba križarskoga 
povlačenja iz Svete Zemlje 
bilo do šezdeset na broj. 
Provala Turaka na Cipar 
god. 1571. učinila je toj 
slavnoj kršćanskoj eri kraj: 
crkve su porušene, pretvo- 
rane u džamije, a kršćani 
progonjeni i silom tjerani 
na islam. 

Danas otok Cipar, koji 
je u doba najvećeg svog 
razvoja brojio milijun i 
pol stanovnika, ima na 


UTOVAR €TOKE NA CIPRU 

NAŠE ISKRCAVANJE NA_ CIPRU 


Površini, koja je velika 
otprilike kao naša Herce- 
govina (oko 9.200 četvor- 
nih kilometara), samo ko- 
jih 320 tisuća stanovnika, 
dakle tek malo više nego 
Hercegovina. Turska vlast, 
koja je svuda za sobom 
ostavljala samo opustoše- 
nje, učinila je to isto i na 
ovom otoku, na kojem en- 
gleska vlast, otkad je god. 
1878. Cipar pod nju pot- 
pao, s malo uspjeha na- 
stoji da ga barem gospo- 
darski podigne. 

Kada se naš paro- 
brod u nedjelju 31. svib- 
nja ujutro približio Ci- 
pru, vrlo smo se obra- 
dovali čuvši, da će se 
zadržati 4 sata u cipar- 
skoj luci Larnaki, te da 


ćemo za 12 ciparskih šilinga (otprilike 165 D) moći automobi- 
lima načiniti izlet po otoku do grada Famaguste, koji je bio 
tako slavan radi svojih mnogih divnih crkvenih građevina, 

Nekoliko je sati naš parobrod plovio uz obalu Cipra, 
kojega nas je goli krš mnogo podsjećao na naše dalmatinske 
otoke. U 1 sat iza podne zaustavismo se pred lukom Larna- 
kom, nekoliko stotina metara od obale, jer luka nije izgra- 
dena za pristajanje većih parobroda. Odmah dojuri bijeli 
> motorni čamac s engleskom policijom, da obavi sve formal- 
nosti određene za iskrcavanje onih, koji budu htjeli izaći 


CIPARSKA SELJAČKA OBITELJ 
na karakterističkim kolima 


na Cipru. Za tim motornim čamcem eto i jedrilice, u koju 
sidosmo s parobroda te zaplovismo do obale. 

Kada smo se približili molu, gdje ćemo se iskrcati, 
ugledasmo za nas neobičan prizor, kako su se ukrcavala 
goveda u manje lađice, da ih povezu na naš parobrod : go- 
veče vezano ispod trbuha podigla bi dizaljka u zrak, zatim 
bi se dizaljika okrenula nad lađicu, u koju su goveče polako 
spustili, Evo tog prizora na slici i za one, koji toga ne vidješe. 

Na malome trgu kojih sto metara od obale čekali su 
nas u Larnaki već automobili, kojima pojurimo odmah 
istočnim smjerom prema Famagusti. Sjajna automobilska 
cesta, koja vodi jedan dio uz obalu, a onda skreće. među 

polja i brežuljke, te cijele šume neobičnih vjetrenjača na 
željeznim piramidama, koje služe, osobito u blizini sela i 
gradova, za umjetno natapanje vrtova i voćnjaka stvara- 
jući cijele bujne oaze, tekovine su Cipra iz posljednjega 
kratkoga razdoblja engleske vlasti. Putem smo sretali se- 
ljake na karakterističnim kolima na dva velika kotača. 


S jedne i druge strane ceste vidjeli smo polja, na kojima 
su bile naslagane krstine žita: znak, da je ovdje, gdje pše- 
nica rodi dva puta godišnje, prva žetva već obavljena za 
cijelih mjesec i po do dva mjeseca ranije nego kod nas u 
plodnoj Slavoniji i Bačkoj. Ali kako je sve ovo sićušno i 
jadno prema našim slavonskim žitorodnim poljima : mala 
polja, malo krstina, a tko ima stotinjak snopova, taj je već 
pravi goso ! 

,Ovaj svijet ne zna obrađivati zemlju,“ govorio mi je 
naš hodočasnik Stanković, simpatični zagrebački Bugarin, 
koji je isto tako dobar vrtljar, kao što je svima nama bio 
ugodan suputnik. ,,Ta bi zemlja, vidim ja, bila dobra i do- 
bro bi rodila, da je obrađena, kako treba. Čini se, da ju je 
neplodnom više učinila lijenost, nego li nedostatak vlage..." 


Nismo vidjeli ciparskih vinograda, da možemo pro- 
suditi, jesu li im bolji od njihovih žitorodnih polja. 

Za sat vožnje stigosmo do grada Famaguste, koji je 
sav ograđen utvrdama. To je grad sa kojih 6.500 stanov- 
nika, nekada posve kršćanski, a danas posve muhamedanski. 
Već nakon ulaza u grad ukaza nam se s lijeve strane razru- 
šena crkva sv. Jurja, od koje danas strše još samo napola 
srušeni zidovi. Zaustavismo se na gradskome trgu, izađo- 
smo iz automobila i uputismo se prema bivšoj katedrali 
sv. Nikole, koja je sada džamija. To je prekrasna građevina 
čistoga gotskoga stila, kako ga nalazimo samo u zapadnoj 
Evropi. Ima tri lađe, tri krasna portala i dva napola srušena 
tornja. Iznutra je bijelo okrečena i iznakažena jadnim ure- 
đajem, koji odaje vrhunac neukusa. U lijevoj je lađi još i 
sad nadgrobna kamena ploča s relijefom biskupa. To eto 
učiniše Turci iz tako divne umjetničke građevine, kada 
god. 1671. zavladaše otokom. A iz druge katedrale sv. Pe- 
tra, kojoj se ruševine nalaze na drugoj strani od trga, uči- 
niše tamnicu ! Do te crkve je bio vladarski dvor mletački, 
od kojega je sačuvan samo jedan dio, valjda nekadanja 
kapelica, gdje je sada muzej starih spomenika, nadgrobnih 
ploča, kupola sa stupova, ploča s relijefom mletačkoga lava, 
starog oružja, a i jedan prastari top stoji tu kao zakašnjeli 
spomen davnoga doba. 


22 


Za sudbinu drugih crkava od onih šezdeset, što su ne- 
kada tu stajale, nismo imali ni vremena da se zanimamo. 
Posjetili smo samo još t. zv. Otelovu kulu, koja se nalazi 
na gradskim bedemima kod jednoga ulaza u grad; na toj 
je kuli kako predaja veli, stanovao onaj ljubomorni Otelo, 
kojega je najslavniji engleski pisac Shakespeare (čitaj : 
Šekspir) učinio junakom svoje slavne tragedije, a po njemu 


POGLED PREMA KATEDRALI SV. NIKOLE 
U FAMAGUSTI 


talijanski najslavniji skladatelj Verdi junakom jedne od 
svojih najboljih glazbenih opera. 

Iz Famaguste, grada Otelove ljubomore, vratismo 'se 
i mi ljubomorni na sve ono, što tu vidjesmo, istim putem 
natrag u Larnaku, pa kako je već bilo vrijeme za ukrcava- 
nje u parobrod, dospjeli su se opskrbiti ciparskom kaplji- 
com samo oni, koji su propustili javiti se kojom kartom 
svojima u Evropu i s tog nekad slavnog, a sada tako jadnog 
otoka. Od njih su onda drugi mogli malo da okuse tu finu 
kapljicu, koja je ostala još jedina ođ stare ciparske Slave. 

OD CIPRA DO JAFE 


Cipar je iščezavao pred našim očima, kad su u pred- 
večerje posljednjega dana naše plovidbe nakon obavljene 
zadnje svibanjske pobožnosti naši hodočasnici u skupinama 
pripovijedali, što su vidjeli i doživjeli na Cipru. 

Sve je nas vrlo potištilo ono opustošenje katoličke 
prošlosti, što ga vidjesmo u Famagusti. A za tim opustoše- 
njem kršćanske kulture došlo je i gospodarsko opustošenje, 
koje i danas počiva poput prokletstva na tom nekada tako 
bujnom, plodnom i slavnom otoku. 

Pravo bi bilo, da se bar danas, kada nema više turske 
vlasti, vrati katolicima ono, što su Turci od njih oteli,  go- 
vorio je netko ogorčeno u drugoj skupini, u kojoj je dobro- 
dušni Bunjevac bać Josa iz Žednika kazivao, kako lane, 
kad je hodočastio u Svetu Zemlju, nije parobrod stajao 
na Cipru, pa mu je baš drago, da je i to mogao da vidi. 

,Oteto prokleto!" dobaci Gabrić, zemljak bać Josin. 

A što ćemo tek vidjeti u Jerusalimu !' znalački će 
bać Josa pripravljajući nas već unaprijed, da se ne razoča- 
ramo ondje, kao što nam se to desilo u Famagusti. 

Znate, što bih ja još rado znao ?" umiješa se u razgo- 
vor Vinkovčanin g. Vuksanović. ,,Jesu li Hrvati išli ikada 
u Svetu Zemlju i prije ovog našeg sadašnjeg hodočašća ?' 

Jesu, ali nisu nikad kao samostalno hodočašće, kao 
što evo mi sada idemo," stane da razlaže kateheta dr Rož- 
man. ,,Kao što su drugi pobožni kršćani iz cijele Evrope 
od najstarijih vremena hodočastili na Spasiteljev grob, 
nisu u tom sigurno ni naši pradjedovi zaostali. A kad su 
kršćanski narodi u 11., 12. i 13. stoljeću podizali 7 križar- 
skih vojna, da oslobode Svetu Zemlju ispod vlasti nekrsta, 
sigurno su i mnogi Hrvati sudjelovali u tim ratovima. Go- 
dine 1217. poveo je hrvatsko-ugarski kralj Andrija 11. kri- 
žarsku vojnu u Palestinu, koja se svršila zapravo kao 
hodočašće : obiđoše neka sveta mjesta (u Jerusalim nisu 
mogli) i vratiše se kući. Hrvati, koji su tom prilikom 
bili u Svetoj Zemlji, donijeli su iz Betlehema u Zagreb tijelo 
jednoga djeteta, za koje se veli, da je poginulo kod Hero- 
dova pokolja nevine dječice: to se tijelo betlehemskoga 
djeteta sve do danas čuva u zagrebačkoj stolnoj crkvi te 
se izlaže na blagdan nevine dječice. Kako je hrvatski narod 
već od prvih vremena franjevačkoga reda zavolio franjevce, 
mnogi su hrvatski sinovi kao članovi toga reda odlazili 
u Svetu Zemlju, jer su, kako znate, franjevci od 14. vijeka 
preuzeli zadaću čuvara Svete Zemlje. Hrvatski franjevac 

bl. Nikola Tavelić, rodom iz Šibenika, umro je u Jerusali- 
mu mučeničkom smrću g. 1391. te baš taj blaženi mučenik 
Veže hrvatski narod najviše sa Svetom Zemljom. Još se je- 
dan franjevac Hrvat u prošlosti veoma proslavio u Svetoj 
Zemlji: to je bio fra Bonifacije Dubrovčanin, koji je g. 
o 1556. obnovio hram Božjega groba onako, kako i danas 
o ojošstoji i kako ćemo ga i mi sada vidjeti. Možemo se dakle 

PRED OTELOVOM KULOM U FAMAGUSTI 
Na njoj relijefna ploča s mletačkim lavom 


ponositi, da je baš jedan Hrvat bio jedan od najvažnijih 
graditelja te najsvetije crkve na svijetu. I baš nešto prije 
| toga vremena, kad je fra Bonifacije izvodio to svoje veliko 

djelo u svetome gradu, došla su onamo dva neobična hrvat- 
ska hodočasnika ; jedan je bio Bartol Đurđević iz Male 
Mlake, a drugi Juraj Hus iz Rasinje. Obojica su kao ratni 

zarobljenici dospjeli u Tursku te su bježeći odanle preko 
Kristove domovine tražili put u svoju dragu Hrvatsku. 
Čudno, zar ne ? Đurđević je bio zarobljen u bitci na Mo- 
hačkom polju g. 1526., te ga Turci prodadoše kao roba u 
Malu Aziju. Trinaest je godina čamio u ropstvu, gdje je pa- 


sao ovce, timario konje i obrađivao zemlju. Kušao je jedam- 


put i pobjeći, ali kad je noću preplivao na balvanima preko 
Bospora kod Galipolja, uhvatiše ga turske straže, izbatinaše 
i prodadoše iznova kao roba. Napokon pobjegne on u Pa- 
lestinu, kamo su dolazili mnogi hodočasnici iz Evrope, te 
se s njima nadao vratiti kući. Došao je u Jerusalim, gdje ga 


primiše dobri franjevci, koje su baš u ono doba muslimani. 


korak po korak istiskivali sa brda Siona. Tu se naš Đur- 
đević razbolio te je godinu dana odležao. Kad je ozdravio, 
obišao je sva sveta mjesta, a onda se sretno vratio u domovinu. 
Kasnije je pisao mnoge knjige o svojim patnjama i o pat- 
njama one nesretne raje, koja je tada na stotinu tisuća ča- 
mila u turskome ropstvu. Slično, a ipak drugačije prošao je 
Juraj Hus, kojega Turci zarobiše kod tvrđavice Rasinje, 
kad su se g. 1532. vraćali od Sigeta, gdje ih je hrabro suzbio 
hrvatski junak Nikola Jurišić. Hus je kao rob u Carigradu 
postao trubač. Kad je jednom htio pobjeći, dospio je do 
Smedereva, ali ga Turci opet uhvatiše, izmrcvariše i vratiše 
natrag. Kasnije se on javio za dobrovoljea, kad je Sulejman- 
paša poveo vojnu protiv Arabije i Indije, iza koje je svim 
dobrovoljcima u Egiptu vraćena sloboda. Iz Egipta se oko 
g. 1540. naš Juraj Hus radujući se slobodi zaputio u Svetu 
Zemlju, proboravio neko vrijeme u Jerusalimu, obišao ,| 
druga sveta mjesta te se g. 1542. sretno vratio u Zagreb. 
I on je opisao svoje zanimljive doživljaje, a sam je sebe kao i 
Đurđević u tim opisima uvijek zvao : jerusalimski hodočas- 
nik... To su eto neki primjeri, kako su Hrvati u davna vre- 
mena dolazili u Svetu Zemlju. U 17. i 18. stoljeću pohodilo 
je Jerusalim dosta hodočasnika iz Bosne, ali uvijek samo 
pojedinci. U 19. stoljeću je najpoznatiji hrvatski hodočasnik 
bio dr Andrija Jagatić, koji je g. 1890. pohodio Svetu Zemlju. 
Godine 1910. bila su u Svetoj Zemlji dvanaestorica hrvatskih 
svećenika sa slovenskim hodočašćem. G. 1914. spremalo se 
prvo hrvatsko hodočašće u Svetu Zemlju, a imao ga je po- 
vesti franjevac 0. Ivan Franković, koji je u tu svrhu u rujnu 
g. 1913. bio sam u Sv. Zemlji. Ali to je hodočašće, za koje 
se bilo prijavilo preko 300 hodočasnika, omeo svjetski rat. 
I iza svjetskoga rata pohodili su neki Hrvati Svetu Zemlju 
pridruživši se drugim hodočasnicima, a eto i naš drag 
bać Josa jedan je od tih sretnika, koji vidješe prije nas 

domovinu Spasiteljevu. Međutim prvo hrvatsko hodočašće 
ostvaruje se istom ovim našim pohodom, koje će s Božjom 
pomoću sutra stupiti na prag Svete Zemlje..." 

Sve je to pažljivo slušao najšutljiviji naš suputnik, 
seljak Antun Babunić iz Gradišća. Čim je iz gradišćanskih 
» Hrvatskih Novina'' saznao, da iz Zagreba polazi hrvatsko 
. hodočašće u Svetu Zemlju, odlučio je, da sei on kao gradi- 
šćanski Hrvat pridruži tom prvom hrvatskom hodočašću 
u domovinu Spasiteljevu. I sav je sretan, što se eto na tako 
svetom putovanju nalazi u društvu braće, koji su isto tako 
Hrvati kao i on, ali koji živu na okupu u domovini, a ne 
odijeljeni od nje, kao što to maraju gradišćanski Hrvati. 

Za tih sam se razgovora udaljio od naših hodočasnika 
tražeći jednog neobičnog suputnika, o kojem su mi već drugi 
kazivali zanimivih stvari. To je bio neki starac od 78 godina 
iz Njemačke. Veli, da je teolog i da je bio ravnatelj nekog 
protestantskog sjemeništa. Nađoh ga u prikrajku, gdje sjedi 
i promatra židovsku mlađariju, koja se sada bila razigrala 
Više nego svih pređašnjih dana. Upro je svoje sitne, ponešto 
razvodnjene oči u mene, kad sam mu pristupio, a preko 
navorana mu lica zaigrao je prijazni smiješak. 

,Pedeset sam godina čeznuo, da vidim  Jerusalim, 
i ta mi se želja evo ispunjuje,"“ govorio mi je s nekim žarom. 

On je iz Saske, i to iz onih krajeva, gdje stanuju Lu- 
žički Srbi, o kojima sam ga stao ispitivati. 

»Mili su to ljudi,“ reče, ,,Baš sam pretprošle nedjelje 
bio u jednim lužičkosrpskim svatovima, u koje sam bio 
pozvan. Krasni su njihovi svadbeni običaji i pjesme..." 

Zatim je skrenuo razgovor na naše židovske suputnike, 
koji su i njega radi brade držali Židovom, te me je nastojao 
uvjeriti, kako su mlade Židovkinje neobične ljepotice. Iz- 
nio mi je i neke svoje profane teorije, da su baš radi židov- 
skih ljepotica toliki narodi dizali vojne na židovski narod. . . 

Ostavio sam razgovorljiva starca s čudnim pojmom 
o njegovim hodočasničkim idejama i pristupio k našim 
hrvatskim hodočasnicama, koje su baš u taj čas zapjevale 
neke hrvatske marijanske pjesme. Sunce je zapadalo, te nas 
je sve zanio divan prizor, kako se užarena sunčana kruglja 
pomalo spušta u neizmjernu pučinu, po kojoj se cakli odsjev 
njegovih zraka. Ta prekrasna prirodna pojava, pa pjev 
lijepih hrvatskih pjesama i pomisao, da smo već na domaku 
Cilju naše peterodnevne plovidbe, izazivale su u našim du- 
šama tako lagodno, tako vedro, tako zanosno raspoloženje. 

Plovili smo u petu noć, koja nas je jedina još dijelila 
od Svete Zemlje. 

Kad smo se drugo jutro (1. lipnja) trgli iza sna, paro- 
brod je stajao, a kad smo provirili kroz okrugli prozorčić 
svoje kabine, ukazao se nekoliko stotina metara pred nama 
na brežuljku grad Jafa, glavna palestinska luka, od koje 
je najbliži put do Jerusalima. U trenu smo se svi našli na 
palubi, da s nje punim pogledom pošaljemo prvi pozdrav 
zemlji, koja je u nama izazvala toliku čežnju, da je vi- 
dimo i pohodimo, te se evo kao putnici s dalekih strana 
nađosmo na njenu pragu. 

,Budi pozdravljena, domovino Kristova !"  kliktala 
je u nama duša, a srce je uzburkano pratilo taj kliktaj sretno 
i presretno kao malo kada u životu. 

= Krasan je s parobroda bio pogled na Jafu. Oko bre- 
žuljka stisle su se kuće njene kao u strahu pred valovima 
mora, a među njima se poput pastira diže toranj tranjevačke 
crkve dajući izgledu grada značajnije obilježje. Od te crkve 
strmo se ruši red kuća sve do same obale. 

Parobrod se i tu, kao i jučer u Larnaki, usidrio kojih 
dvjesta metara od obale, jer luka nije izgrađena. Palestina 
uopće nema zgodne prirodne luke, a turska vlast nije marila 
da izgradi umjetnu luku za pristajanje velikih parobroda. 
Nije dakle čudo, što su nas plašili, da iskrcavanje u Jalti 
može biti i opasno, ako je more nemirno. Treba naime s pa- 
robroda saći u barke, te se u barkama između grebenova, 
što strše nedaleko obale iz mora, dovesti do pristaništa. 
Ali s druge strane opet hvale arapske lađare kao izvrsne 
veslače, koji i po uzburkanome moru umiju svojim lađi- 
cama tako vješto upravljati, te nema bojazni, da bi se kada 
bila prigodom iskrcavanja dogodila kakva nesreća. A ako 
je bura na moru, nema iskrcavanja, dok ona ne prođe, ili 
parobrod vozi dalje do druge koje luke. Dok smo se mi is- 
krcavali, bilo je more doduše nešto malo valovito, pa su se 
barke po njemu lagano ljuljale, ali mi smo bili tako zaokup- 
ljeni prvim snažnim dojmovima, da čemo eto za čas nogom 
stupiti na tlo Svete Zemlje, te nismo ni mislili na to. 


28 


kar # Obi la tii runo +. i Hi Aa AT ZV. IJ a I ra a a A I am a o e I RPR POT OT TERETNI 6, 
sad f odd > Sori hk t=T rta ređeo i Pa jE : uje A k, VI bb: I , 1 
: . i , * . 
1 : 


mA: FA 


Još dok je na parobrodu trajalo pregledavanje naših 
putnica te dok su engleske carinske i lučke vlasti obavljale 
sve formalnosti, koje su propisane prigodom iskrcavanja, 
došao je na parobrod, da nas pozdravi, franjevac Poljak 
0. Stanislav Bulik, kojega franjevačka Kustodija Svete 
Zemlje kao Slavena uvijek određuje, da bude vodič i tumač 
svim slavenskim hodočašćima. Tako je bio određen i _za naše 
hodočašće. Poznavao sam ga već po slici i opisima čeških 
hodočašća u Svetu Zemlju. Visok, krupan, uvijek prijazan, 
dobro raspoložen i simpatičan u saobraćaju osvojio je 
na prvi mah naše sklonosti. A kad je rekao, da pozna 
. preuzvišenoga nadbiskupa Rodića još iz vremena svjetskoga 
rata, kad je kao zagrebački franjevački provincijal bio od- 
ređen za vizitatora galičke franjevačke provincije, gdje 
su se tom zgodom vidjeli i upoznali u Krakovu, nekako smo 
i mi drugi u simpatičnom poljskom franjevcu stali gledati 
kao nekog svog starog znanca. S njim je na parobrod došao 
i vlasnik jerusalemske putničke agencije, kojoj je bila po- 
vjerena sva briga za naše hodočašće za cijelog našeg boravka 
u Palestini. Zove se Scerri, rodom je s Malte, dakle engleski 
Talijan, koji je stekao naše simpatije svojom skrom- 
nošću, točnošću, uslužnošću i izvrsnom organizacijom na- 
šega putovanja po Svetoj Zemlji. 

Kad smo se iskrcali i stupili na obalu, morali smo naj- 
prije poći u lučki zdravstveni ured na pregled, ali smo brzo 
bez ikakva pregleda pušteni. Odmah nasuprot tog zdrav- 
stvenog ureda otvoriše nam se velika vrata, kroz koja se 
stadosmo penjati po stepenicama : to smo kroz franjevački 
samostan uzlazili do franjevačke crkve sv. Petra, što se diže 
na vrhu brežuljka, po kojem se unaokolo razastro grad. 

Tek tu smo se u crkvi spustili na koljena, da pobožno polju- 
bimo tlo Kristove rodne zemlje zapjevamo zahvalnicu 
Svevišnjemu, što smo sretno došli do cilja svoga putovanja. 


FRANJEVAC POLJAK 0. STANISLAV BULIK, 
naš tumač po Svetoj Zemlji 

Tu je zatim o. Stanislav prvi put nastupio kao naš tu- 

mač razloživši nam prošlost i značenje građa, u kojeni 

| prekoračismo prag Svete Zemlje. 

Jafa je stara preko četiri tisuće godina. Prema iegendi je ovdje 
Noa gradio svoju lađu prije općega potopa. i tu se u nju ukrcao. 
U Jafi je prema grčkoj legendi kralj Kefei svoju kćer Andromedu 
pribio uz jednu pećinu na obali, da je tako žrtvuje morskoj ne- 

BRUSAČ U _JAFI 
mani, ali junak Perzej svladao je neman i oslobodio kraljevu 


kćer. Još u doba sv. Jeronima pokazivali su Jafanci pećinu, gdje: 
se to tobože dogodilo. S Jafom je vezan onaj čudesni događaj, 

što ga Sveto Pismo spominje o proroku Joni, koji je postao simbol 
Kristova uskrsnuća : u _Jafi se naime Jona ukrcao na onaj pogan- 
ski brod, s kojega su Jonu bacili u more, te ga je riba_ progutala 
i za tri dana opet živa izbacila na kopno. Jafa ima veliko znače- 
nje i u apostolskom djelovanju sv. Petra, jer je on tu u kući ne- 
koga Šimuna kožara imao viziju, iz koje je razabrao volju Božju, 
da u Kristovu Crkvu budu primani svi ljudi bez razlike, bili loni 
Židovi ili pogani. U Jafi je on uskrisio i pobožnu dobrotvorku 
Tabitu. Mjesto, gdje je bila njena kuća, danas je groblje uz put 
prema Jerusalimu, a na mjestu, za koje predaja veli, da je ondje 
bila kuća Šimuna kožara, danas je muslimanska mešita. Jafa je 
kao utvrda u svim palestinskim ratovima igrala važnu ulogu 
te je bila dvanaest puta razorena i opet sagrađena. Kao luka bila 
je u rimsko doba manje važna, nego li je bila u Salamonovo doba 
i kasnije pod arapskom vlašću. U križarskim se ratovima i pod 
Jafom  prolijevala krv hrabrih kršćanskih osloboditelja Groba 
Kristova, za nju se borio Rikard Lavljega Srca, u njoj je sv. Lju- 
devit, kralj francuski, dao g. 1251. sagraditi porušene utvrde, 
koje su bile kratko vrijeme nakon toga iznova razrušene te istom 
u sedamnaestom stoljeću obnovljene. I Napoleon se tu g. 1799, 
iskrcao s nakanom, da osvoji Palestinu, ali je od te nakane morao 
odustati. 


Kad smo tako u franjevačkoj crkvi obavili prvu hodo- 
časničku pobožnost na svetome tlu Spasiteljeve domovine 
te iz tumačenja 0. Stanislava saznali za prošlost Jafe, pošli 
smo kroz krivudaste, uske, na mjestima presvođene ulice 
grada do trga. Tu se praćeni radoznalim pogledima Jafanaca 
ukrcasmo u automobile, da nas povezu put Jerusalima. 


Nadbiskup ulazi u auto Arapi u Jafi, 
PRED ODLAZAK IZ JAFE 

NOVO PALESTINSKO ŽIDOVSKO SREDIŠTE 


Jafi je ime kod nas nedavno učinila poznatijim posebna 


velika i fina vrsta naranči, t. zv. jafanske naranče, što se u' 


Jali od davnine uzgajaju, a posljednjih su ih godina u većoj 
mjeri stali da uzgajaju ovdašnji židovski kolonisti i da ih 
izvoze na sve strane u Evropu. Treba naime znati, da je 


predgrađe Jafe, nazvano Tel Aviv, zapravo središte nove 


Židovske kolonizacije, koja se provodi nakon svjetskoga 


rata, otkad je Engleska preuzela vlast nad Palestinom s 


nakanom, da se u Palestini stvori nova židovska država. 
U deset je posljednjih godina naseljeno po Palestini sto ti- 
suća Židova, najviše iz Poljske, Rusije i Španjolske, te su 
oni zauzeli najplodnije palestinske krajeve i najrentabil- 
nije poslove. lako je sa strane Arapa sve jači otpor protiv 
te židovske kolonizacije, te je već više puta, a osobito u kolo- 
Vozu 1929. došlo do arapske pobune protiv Židova, te se mo- 
rala ta kolonizatorska akcija ponešto usporiti i ograni- 
čiti, ona ipak stalno napreduje. Očita je namjera Židova, 


oda nad Palestinom steknu najprije gospodarsku premoć, 


jer tako misle sebi, iako ostanu prema Arapima u broj- 
čanoj manjini, osigurati i političku prevlast nad zemljom 
praotaca svojih. Središte te židovske akcije za obnovom 
njihove narodne države postao je Tel Aviv. 

Tomu su gradu, koji je uza sve to, što je položajem predgrađe 
grada Jale, ipak posve samostalan, udarila temelj g. 1908. šezde- 
setorica Židova, koji su uz orijentalnu Jafu odlučili podići moderan 
židovski grad. Za 2 godine imao je Tel Aviv već 550 stanovnika 
i 60 kuća, a danas ima 4.000 kuća sa 60 tisuća stanovnika. Tu na- 
laziš sve, što imadu najmoderniji evropski gradovi: 80 škola, 
mnoštvo banaka, hotela, trgovina, kinematografa, tiskara, knji- 
žara itd. Novine, časopise i knjige izdaje pet velikih nakladnih 

pothvata, a sve se tiska dakako u židovskom jeziku i židovskim 
pismom. U Tel Avivu je središte za stvaranje židovske akcije. 


Židovsko nastojanje, da se u Palestini stvori narodna 
židovskadržava, počinje koncem 19. stoljeća. Kako su se 
Židovi iza propasti Jerusalima bili raspršili po svem svijetu, ne- 
stalo je među njima svijesti o vlastitoj državi, a njihov narodni 
hebrejski jezik već je bio izumro. No g. 1879. počeo je Židov 
Eliazar Perlmann, rodom iz Litavske, da propovijeda povra- 
tak Židova u Palestinu i obnovu židovskoga jezika, kojim treba 
da se židovski narod služi kao svojim narodnim jezikom. Rodio 
se iza toga cijeli pokret, koji je poznat pod imenom cionizam 
(po brdu Sionu) i koji je sebi postavio. cilj : židovski narodni pre- 
porod i obnova židovske države. G. 1896. napisao je Teodor Herzl, 
vođa cionizma, knjižicu ,,Židovska država“, a g. 1897. održan je 
u Baselu u Švicarskoj prvi svjetski cionistički kongres, kakvih 
je do danas već 17 održano. U to je vrijeme stao među Židovima 
sve više da se upotrebljava hebrejski jezik, pokretali su se na njem 
časopisi, izdavale knjige, osnivale škole. Godine 1909. održan je 
u Berlinu prvi svjetski kongres za židovski jezik i kulturu. Po- 
kretač toga pokreta Perlmann naselio se u Jerusalimu, promije- 
nio svoje ime u Ben-Jehuda i ondje umro g. 1922. dočekavši, 
da je Židovima iza svjetskoga rata doista priznato pravo na ob- 
novu vlastite domovine u Palestini. Engleska je naime obećala 
još za svjetskoga rata Židovima, da će na tom raditi, samo 
da je Židovi novcem potpomognu u ratu. U engleskoj su se vojsci 
borile i židovske legije kod osvojenja Palestine g. 1917. A _go- 
dine 1922. načinjen je međunarodni ugovor između Društva Na- 
roda i Engleske o pravima Židova u Palestini, a taj je ugovor 
potvrdila dapače i Amerika, koja drugih mirovnih ugovora iza 
svjetskoga rata nije htjela potvrditi. Otada se Židovi sve 
više naseljuju u Palestini, pa je njihov broj ondje u 10 godina 
narasaQ više nego na dvostruko. U Švicarskoj je osnovana t. zv. 
Židovska agencija, koja je neke vrste vrhovna vlast sviju Zidova 
cijeloga svijeta. U Jerusalimu je t. zv. Židovska egzekutiva, koja 
je predstavnik Židova prema palestinskoj vladi. Isto tako po- 
stoji i Arapska egzekutiva u Jerusalimu. A sad se radi na tom, 
da Palestina dobije i svoj parlamenat. Sad u Palestini izlaze 3 
židovska dnevnika i 27 drugih časopisa, a godišnje se tiska oko 
600 židovskih knjiga. Još g. 1890. osnovao je Ben-Jehuda u Je- 
rusalimu i židovsko kazalište. Od g. 1927. postoji u Jerusalimu 
i židovsko sveučilište. Danas u Palestini govori 70% Židova he- 
brejski. U Palestini su priznati službenim jezicima arapski, Žži- 
dovski i engleski, pa se na svim uredima vide i židovski natpisi, 
a tako i na palestinskom novcu i poštanskim markama. Godine 
1927. uveden je poseban palestinski novac: jedna palestinska 
funta (oko 280 dinara) dijeli se na 1000 miljema, a 50 miljema je 
1 šiling. Palestinska vlada ureduje u bivšem njemačkom gostinjcu 
na sjeveru izvan zidina jerusalimskih, a visoki komesar ima od 
15. III. 1931. novu palaču izvan Jerusalima 3 km južno od Jafan- 
skih Vrata i 11% km istočno od ceste, koja vodi u Betlehem. 

s 
OD JAFE DO ARIMATEJE 


Po divnoj asfaltiranoj cesti jurili su na automobil 
— nadbiskup Rodić, Poljak 0. Stanislav i ja w prvom — 
prema Jerusalimu. To je bila prva cesta u Palestini, sa- 
građena god. 1869., kada je austrijski car Franjo Josip 1. 
došao u Svetu Zemlju. Tu su cestu Englezi nakon svjetskoga 
rata dali asfaltirati, kao što su uopće prvo djelo njihove 
vladavine u ovim krajevima krasne asfaltirane ceste na 
sve strane. Zato se i mogao u Palestini tako jako razviti 
automobilizam, te željeznice za putovanje po Palestini uopće 
gotovo i ne dolaze u obzir. Otuda onda to, da na primjer 
željeznica od Haife po sjevernom dijelu Palestine vozi samo 
dva puta na tjedan. Automobili su iz najboljih engleskih 
i američkih tvornica poplavili Palestinu, a arapski šoferi 
stekli su u kratko vrijeme, baš kao i arapski lađari u Jali, 
glas vještih, odvažnih i hladnokrvnih upravljača, kojima 
treba tražiti premce. I naš šofer, kraj kojega sam sjedio, 
bio je mlad čovjek između 30 i 35 godina, uvijek prijazan, 
a ozbiljnost i šutljivost davala je njegovu bakrenasto-cr- 
nome licu nekako tajanstven izražaj, koji su nabubrene 
crne oči još pojačavale. Obučen u evropsko odijelo s krava- 
tom predstavljao je Arapina, koji je podlegao zapadnoj ci- 
Vilizaciji, a kad bi čekajući nas na kojem mjestu, gdje bi- 
smo se zaustavili, kraj svoga automobila raširio arapske 
novine, da ih čita, razlikovao se od naših evropskih šofera 
samo po visokom crvenom fesu na glavi, što ga samo mu- 
slimani izvan Kemalpašine turske republike smiju da nose. 

Vozili smo se kroz Saronsku ravnicu, bogatu 
i plodnu, koju su već dobrim dijelom zaposjeli kolonizirani 
Židovi. S jedne i druge strane izmjenjuju se pokošene žito- 
rodne njive s bujnim nasadama maslina, smokava, badema, 
dinja, vinove loze, granatnih jabuka, limunova i onih glo- 
maznih jafanskih naranača, koje se odlikuju posebnom pu- 
ninom soka i slasti. Te su nasade ograđene tu živicom, tamo 
čempresima, neki kaktusima, drugi ogradom od žice. Po 
strništima požetih polja pasu veliki ČOpori ovaca, a pogdje- 
gdje i deve. Putem susrećemo čas beduina, koji vodi po tri 
ili po više deva, čas autobuse pune putnika, onda opet bi- 
cikliste ili kakvog jahača na muli. Svuda se uklanjaju našim 
automobilima oni, koji su postavljeni, da drže red i čistoću 
na cesti. Tamo eno nalijevo u polju traktori, a dalje opet 
žetelice žanju srpom ono jedino nepokošeno polje, što ga 
još vidimo, jer je ovdje već u svibnju žetva gotova. Zatim 
prođosmo pored engleskog vojničkog logora : dvadesetak 

novih drvenih kuća, lijepo sagrađenih, a među njima visoka 
radioantena. Malo iza toga prijeđosmo preko šeljezničke 
pruge, koja vodi na jug u Egipat. 

Kao u filmu izmjenjuje se šarolikost pejzaža. A za dva- 
desetak minuta izranja pred nama jedna starinska četvero- 
uglata kula, jedan crkveni toranj i jedan minaret ; to je 
mjesto Ram le, za koje predaja drži, da je to nekadašnja 
Arimateja. Kroz drvored se približujemo lijepoj novijoj 
crkvi ostavljajući desno po strani onu neobičnu kulu, što 


RAMLE — ARIMATEJA 
Pred crkvom Josipa Arimatejskoga 


se diže na mjestu, uz koje je vezan spomen na 40 kršćan- 
skih mučenika. 
Automobili nam se zaustavljaju pred crkvom, koja je 
podignuta na mjestu nekadanje kuće Josipa Arimatejskoga 
i uz koju se nalazi franjevački samostan i gostinjac. Ulazimo 
u tu crkvu, te uz molitvu obnavljamo u duši spomen na ple- 
menitog židovskog bogataša iz Arimateje, koji je svoju 
grobnicu u Jerusalimu ustupio, da u nju polože mrtvo tijelo 
. Kristovo, te je tako kršćanstvu dao najsvetije mjesto, što 
| ga-ima na svijetu. Kraj crkve nalazi se desno kapelica : 
tu je zapravo stajala kuća Josipa Arimatejskoga. U toj je 

kapelici, koja je duga oko 10 m a široka 8 m, oltar sa slikom 
Josipa Arimatejskoga, koji stoji pod drvetom križa, u desnoj 
ruci drži Kristovu trnovu krunu i čavle, u lijevoj ploču ski- 
nutu s križa, a do nogu mu je posuda u obliku kaleža: i to 
sveti Gral. Prema legendi je Josip Arimatejski pod križem 
u tu posudu uhvatio krv iz rane na prsima Isusovim, te se 
ta posuda drži na legendarnom brdu sv. Grala, gdje pobožni 
Vitezovi s Parsivalom, kraljem svojim, čuvaju tu svetinju. 


Ne može se sa stalnošću znati, da li je današnje mjesto Ramle 
doista na mjestu nekadašnje Arimateje. Sv. Jeronim spominje 
Arimateju u blizini mjesta Lide. Tom odgovara položaj Ramle, 
koji se prvi put spominje g. 865. i koji je u doba križara bio naj- 
važniji grad Svete Zemlje iza Jerusalima. Tu je jerusalimski 
kralj Balduin IV. potukao sultana Saladina g. 1178. Osim kato- 

ličke crkve podignute na spomen Josipa Arimatejskoga važna je 
povijesna starija četverouglataku!l a, koja prva upada 
došljaku u oči, kad dolazi u ovaj grad. Ta kula imade 5 katova, 
na koje vodi 117 stepenica, a na vrhu je mala terasa, s koje 
se pruža divan vidik na grad i okolicu. Neki vele, da je tu kulu i 
mošeju uz nju podigao u 8. stoljeću sultan Sulejman na spomen 
četrdesetorice Muhamedovih pratilaca, a za vrijeme križara je 
mošeja pretvorena u crkvu i posvećena uspomeni četrdesetorice 
kršćanskih mučenika. Kasnije je nestalo i crkve i mošeje, pa usred 
Tuševina stoji samo ta kula, uz koju se veže jednako štovanje 
kršćana kao i muslimana. U gradu se nalazi i jedna mošeja, koja 
je nekoć bila kršćanska crkva sv. Ivana podignuta od kri- 
žara : duga je 50 m, široka 25 m i razdijeljena u tri lađe te ima 
vrlo lijep portal, koji je zazidan. Sjeverno od grada nalazi se t. zv. 
Cisterna sv. Jelene, za koju predaja veli, da ju je dala 
sagraditi carica sv. Jelena, no vjerojatnije je, da je sagrađena u 
doba sultana Sulejmana: to su podzemni svodovi, kojih lukovi 
počivaju na 11 glomaznih stupova. Odatle se grad u staro doba 
opskrbljivao vodom. Danas Ramle broji 8000 stanovnika, od ko- 
jih su dvije trećine muhamedanci, a jedna trećina kršćani. 


KROZ JUDEJSKO GORJE 


Izašavši iz grada Ramle provezosmo se kraj okruglih 
beduinskih šatora udarenih na čistini. Opet se svuda, kuda 
prolazimo, redaju pokošena polja, zelene nasade, stada ovaca, 
deve. Desno se podalje vidi brežuljak s bijelom kupolom : 
to je Tell Džezir, stari kanaanski grad Gazer, koji je 
koncem 12. stoljeća pod križarima dobio ime Mont Gisart. 
Prvi ostaci toga mjesta otkriveni su g. 1873., a početkom 20. 
stoljeća je iskopano mnoštvo ruševina, grobova i natpisa, 
koji su poslužili k boljem poznavanju vjere i običaja pra- 
starih stanovnika Palestine. 

Uto projurismo kroz jedno malo arapsko selo, nasta- 
njeno samim muhamedovcima. Kuće su mu se naslagale 
po brežuljku kao bijele kutije. A na seoskom proplanku 
poslagana su gumna, na kojima s devama i mulama, što ih 
tjeraju uokrug, vrše žito. 

,Eno ondje u daljini na brdu iza ovih brežuljaka je 
Emaus,“ pokazuje nam 0. Stanislav. 

Vidimo ga tamo na jednom vrhu, gdje se crni niz sta- 
bala kao kakva šumica. Međutim smo došli do mjesta L a- 
trun, za koje predaja veli, da je to rodno mjesto onog do- 
brog razbojnika, kojemu je Isus na križu rekao: ,,Zaista 
ti kažem, danas ćeš biti sa mnom u raju!" (Luka 23, 40-43.) 
U ono je doba ovo mjesto doista bilo pravo razbojničko 
mjesto, a taj je karakter mjesta ostao sve do najnovijega 
doba. Danas tu trapisti imadu krasan samostan i posjed 
s vinogradima i maslinicima. I ovdje je trapistički sir jedan 
od glavnih njihovih proizvoda, kao što je to i kod naših 
u Banjaluci. 

Nakon tri četvrta sata, otkako smo krenuli iz _Jafe, ostaje 
za nama Saronska ravnica, a mi ulazimo u gorovit kraj, 
po kojem što dalje to više izbija bijelo kamenje. Opet prola- 
zimo kroz arapsko seoce Saris sa tipičnim kupolastim 
okruglim krovovima, kakvih je puna Palestina. Usput sta- 
jemo među pustim brežuljcima kraj jedne gostione, koja stoji 
pored ceste, jer automobili trebaju vode. U toj gostioni ga- 
simo svoju prvu palestinsku žeđu češkim plzenjskim pivom ! 

Deset minuta odmora je bilo dosta. Jureči dalje sretamo 
engleski vojnički oklopljeni auto sa strojnim puškama : 
s takvima Englezi zastrašuju Arape, da se ne bune protiv 
Židova. Malo iza toga spustivši se u uvalu između gorja 
prolazimo kraj mjesta Kariatiarim, koje se običnije zove : 
A b u-G o š. 

»Eno tamo na lijevo na brdu, gdje se vidi crkva, bila 
je neko vrijeme židovska škrinja zavjetna," tumači nam 0. 
Stanislav. ,,Tu je sada francuska katolička crkva sa samo- 
stanom redovnica sv. Josipa. A tu desno dolje podalje od 
ceste eno među stabaljem benediktinska crkva sagrađena 
na temeljima stare križarske crkve. Odatle su se uz bre- 
žuljak poredale kuće samoga mjesta..." 

,Zašto se ovo mjesto zove Abu-Goš ?" pitao sam o. 
Stanislava okrenuvši se prema njemu, koji je sjedio u autu 
uz preuzvišenoga g. nadbiskupa. 

A on nam je stao opširno da priča ove zanimivosti : 

», Ime Abu-Goš dobilo je ovo selo po jednom razbojniku, 


koji je koncem 18. i početkom 19. stoljeća bio strah i trepet. 

“cijeloga toga kraja. On je sa šestero svoje braće i s njihovim. 


i svojim sinovima sastavio razbojničku četu od 90 članova, 
koji su robili prolaznike, osobito hodočasnike. Imali su pri- 


I ređenu peć, u koju bi strpali orobljene hodočasnike, te je 


samo trebalo da tu peć potpale ; ti su se hodočasnici mogli 
 spasti samo onda, ako bi tko platio otkupninu. Jedamput 
je ta razbojnička četa prisilila tisuću turskih vojnika, da svoje 
puške vežu devama na leđa, dok ne prođu njihovo razboj- 
ničko područje. Kad je napokon Abu Goš bio stavljen pred 


' MEHANA UZ CESTU PREMA JERUSALIMU 
kraj koje smo se usput zaustavili 


sud, branio/se tim, da on izvršuje samo baštinjeni zanat, 
Koji je star već dvije tisuće godina, a pozivao se i na to, 
da su i ona dva razbojnika, koja su razapeta zajedno s Kri- 
stom, izvršivala svoja razbojnička djela u istom kraju iz- 
među grada Ramle i Jerusalima. I iza Abu Gošove smrti 
g. 1815. još su njegovi potomci nastavili njegovo razboj- 
oničko djelo, kojemu su vlasti tek prije nekoliko decenija 
stale na kraj. 
Časkom zašuti 0. Stanislav, a onda će opet: 
»Kad sam vam već protumačio jedno ime toga sela, 
treba da vam i druga dva njegova imena razložim. Zove se 

Kariet el-Enab, a to znači : grad vinove loze. Zaista u ovom 
kraju rodi izvrsno vino. No nekoć se to mjesto zvalo Kariat 
Jearim, ili kako bismo mi rekli: šumski grad. Po sličnosti, 
toga imena s imenom proroka Jeremije držali su križari, 
da je ovo rodno mjesto prorokovo, pa zato je i crkva, koju 
su oni tu podigli, posvećena sv. Jeremiji. Ta crkva se sastoji 
iz gornje i donje. Razdijeljena je u tri gotovo jednake lađe, 
a svršava sa tri apside. Sve odaje građevinu romanskoga 
sloga. Gornja je crkva urešena krasnim mozaicima. U sre- 
dini kripte je otvor, koji vodi do izvora..." 


Šteta, da se nismo zaustavili, da i tu crkvu vidimo !" 
požalio sam na to lijepo razlaganje franjevca Poljaka, ali 
bilo je već kasno što reći, jer smo se već bili dobrano 
udaljili od mjesta. 

Opet smo se uspeli uz brijeg, s kojega smo se u serpen- 

tinama spustili u dolinu Terebintu, u kojoj su kri- 
žari 6. lipnja 1099. posljednji put otpočinuli, prije nego su 
došli do Jerusalima. Tu nam je s druge strane doline 0. Sta- 
nislav pokazao brijeg, na kojem se diže Ain Karim (Sv. Ivan 
na Brijegu), rodno mjesto sv. Ivana Krstitelja. Uto proju- 
rismo kroz selo Koloni j u, koje je dobilo ime po nekadaš- 
njoj rimskoj koloniji, a podalje nam se među bregovima 
ukazuje brdo _ proroka Samuela, najviše brdo 
Cijele okolice, na kojem je prema predaji grob proroka Sa- 
muela. Na vrhu brda je podignuta crkva, koja je pretvorena 
u džamiju. Prolazeći kroz selo Liftu, koje je lijevo uz ce- 
stu u uvali, priča nam 0. Stanislav, da je to pravo razbojničko 
gnijezdo, iz kojega su Arapi prije dvije godine najjače uda- 
rili na židove. Uto projuri kraj nas kojih desetak okloplje- 
nih vojničkih automobila sa strojnim puškama. 
Oho, da se opet nije nešto dogodilo između Arapa i 
Židova!" veli 0, Stanislav, a nama baš nije bilo milo pri 
duši kod pomisli, da bi i za našeg boravka u Palestini moglo 
doći do kakve arapske bune. 


Tu smo već bili na domaku samoga Jerusalima. Zamalo 
i eto nas među novim kućama, što se sve gušće poredaše 
unaokolo: to je novo predgrađe Jerusalima, naseljeno ži- 
dovskim kolonistima. Uto ugledasmo tamo pred sobom Ma- 
slinsku goru, a u nama u taj čas življe zakuca srce. I dok 
se još pravo nismo bili snašli, već su automobili stali pred 
jerusalimskim zidinama kod Novih Vrata. 


Još nije bilo 11 sati prije podne, kada izađosmo iz auto- 
mobila te stupismo na jerusalimsko tlo. 

ULAZ U JERUSALIM 


Naš je prvi ulaz 
u Jerusalim bio pre- 
nagao, tih, te se u 
prvi mah nismo mogli 
pravo ni sabrati ni 
dozvati sebi u pamet 
veličinu časa, što smo 
ga stupivši na tlo naj- 
svetijega grada na 
svijetu doživjeli. Do- 
jurili smo u automo- 
bilima do gradskih 
zidina, kojih osim 
ulaznih Novih Vrata 
nismo ulazeći u grad 
pravo ni zamijetili, 
jer su se baš na tome 
mjestu i izvan zidina 
stisle kuće, što vežu 
predgrađe s gradom. 
| | U jedan mah smo 
mogli baciti pogled na Maslinsku goru, koja nas je izdaleka 
pozdravila kao davni znanac iz rane mladosti naše, kad smo 
ljezin karakteristični oblik upoznali po slici iz biblije. Nije 
am naš dolazak u Jerusalim s jafanske strane dao mo- 
gućnost, da pogledom odmah obuhvatimo vidik na cio grad, 
Koji bi pred našom dušom razotkrio sav onaj čar, što ga on 
pruža došljaku iz dalekih krajeva svijeta. Jerusalim ima 
prekrasnih vidika, te mu u tome nema premca na svijetu. 
Da smo došli sa sjevera ili istoka, kako je u Jerusalim dolazio 
Krist bilo iz Galileje ili iz svog omiljelog boravišta Beta- 
ije, nama bi već prvi pogled na grad s Maslinske gore ili 
8 brda Skopa bio čitavo otkrivenje, te obuzeti prvom na- 
Valom čuvstava na onu divotu, što je pred našim očima 
iskrsnula, ne bismo mogli odoljeti ganuću, a da se ne bacimo | 


NOVA VRATA JERUSALIMA 

na koljena i da sa suzom u oku ne zapjevamo hvalospjev 
iz punine duše. Ovako smo ušli u grad tiho, kao što bi ušli 
i u svaki drugi. 

Tek što smo bili prošli kroz Nova Vrata, sreli smo 
se s jerusalemskim pomoćnim biskupom drom F. Fellin- 
gerom, koji je izmijenio srdačan pozdrav s preuzv. g. 
nadbiskupom Rodićem. Taj prvi susret u Jerusalimu vrlo 
nas se ugodno dojmio. 

A kad smo se zaustavili pred franjevačkim gostinj- 
cem, trgosmo se iznenađeni. | 

Dobro došli ! Dobro došli !" pozdravljao nas je tu neki 
glas hrvatskim jezikom. : + 

U čudu smo pogledali u crnomanjasta mladoga čovjeka, 
koji je stajao na ulazu gostinjea te nam se kao starim znan- 
cima smiješio. | 

,»Iko si, po Bogu brate, da nas našim materinjim je- 
zikom u ovom dalekom svijetu pozdravljaš 2" saletismo . 
ga u jedan mah svi, jer nam je to bilo iznenađenje, od kojega 
nismo mogli većega doživjeti na dolasku u glavni grad Pa- 
lestine. | i i 
,I ja sam iz Jugoslavije. Crnogorac sam, katolik iz 

barske nadbiskupije," odgovori on. kp MR 

,Pa što je tebe dovelo amo 7?" z A. 

,Nevolja, gospodine, Tražeći posla po svijetu zanijelo. 
me amo. Tu eto već pola godine služim kao vratar i dvorim 
goste. A šta ima novo u našoj Jugoslaviji 2" : | 

Tako smo eto zemljaka iz naše države našli, gdje se ne bi | 
bili tome ni u snu nadali. Ime mu je Stevan. On nas je cijelo 
vrijeme našega boravka posluživao kod stola i u svemu, | 
što je kome ustrebalo, često i kao tumač: arapski još nije 
doduše naučio, ali talijanski zna. A u Palestini se može s ta- 
lijanskim i engleskim jezikom proći bolje nego li ikojim dru- 
gim evropskim jezikom. | | 

Brzo nas iza toga susreta uvedoše u gostinjac i raspo- 
redaše nas po sobama. Iznenadismo se, kad smo se našli - 
u prostorijama, koje su uređene udobnim evropskim namje- 
štajem. Tako sebi stanovanje u Jerusalimu nismo  zami- - 
šljali. Ta zar smo uopće i znali, što znači takav gostinjac ? 
Gostinjac nije gostionica, kako bi možda mnogi od nas dr- 

žali. A nije to ni samostan, kako bi se to dalo pomisliti po tom, 
što je to franjevačko. Kod nas gostinjaca nema, pa zato na prvi 
a... mah ne shvaćamo, što je to zapravo. U staro doba, osobito u . 
| srednjem vijeku, dizali su se gostinjci svuđa, kuda su putnici 
dolazili na hodočašća ili po službenom poslu. U Rimu i na svim 
mjestima uz velika svetišta podizali su se gostinjci, da pobožni 


42. 


putnici imadu gdje nači hranu i noćište, kad dođu na ta mjes 2. 
Takvi gostinjci nisu podizani, da se u njima zarađuje, jer to bi 
onda bile gostionice, nego za pomoć putnicima. U mnogim g0- 


stinjcima mogli su putnici dapače badava dobiti noćište i hranu, 


osobito ako su takve gostinjce podizali redovnici. Najobičnije 
je i bilo, a i danas je u Palestini, da su gostinjce podigli pojedini 


+ 


PRVI SUSRET NA ULASKU U JERUSALIM 


0. Stanislav, jerusalimski pomoćni biskup dr F. Fellinger 
i nadbiskup Rodić 


za svoje pripadnike podizao u Rimu i Jerusalimu svoje gostinjce. 
Tako je nastao na primjer današnji naš Zavod sv. Jeronima u 
Rimu, tako ondje i danas imadu razni narodi svoje zavode, koji 
su dakako danas nešto posve drugo nego li nekadanji gostinjci. 
Naprotiv u Svetoj Zemlji je sistem gostinjaca ostao još i danas. 

redovi. No isto je takav bio običaj, da je svaki narod (ili država) 


ram 


a, Bi a 


PT 


U cijeloj Palestini imadu najviše gostinjaca franjevci, koji 
su od prvog početka svoga reda najviše brige posvećivali Svetoj 
Zemlji. Zato oni nose častan naziv čuvara Svete Zemlje. Uz njih 
imadu i drugi redovi svoje gostinjce: tako u Jerusalimu imadu 
svoje gostinjce dominikanci, benediktinci, na Karmelu karmeli- 
ćani itd. I druge kršćanske vjeroispovijesti imadu svoje gostinjce : 
grčko-pravoslavni, armensko-ortodoksni, protestanti i drugi. 

U Jerusalimu imadu i pojedini narodi svoje posebne go- 
stinjce. Tako postoji ruski gostinjac negdje kod tvrđe Antonije, 
francuski ,,Notre Dame de France" u blizinu Novih Vrata (u 
tom su gostinjcu odsjeli Hrvati, koji su god. 1910. hodočastili 
sa slovenskim hodočašćem u Svetu Zemlju, u njem je odsjeo i 
predsjednik češkoslovačke republike Masaryk, kad je u travnju 
god. 1927. pohodio Palestinu), poljski gostinjac, koji je još prije 
svjetskoga rata jedan poljski svećenik smjestio u jednoj staroj 
kući jerusalimskoj, njemački gostinjac sv. Pavla kod Damaških. 
Vrata, koji je engleska vlast, kad je 9. XII. 1917. zaposjela Jeru- 
salim, zaplijenila, te je iz njega načinila zgradu palestinske vlade. 


Godine 1863. podignut je u Jerusalimu i austrougarski 
gostinjac: podigla ga je austrougarska vlada, ali novac je za nj 
sabrala od sviju katolika tadanje Austrougarske, i to preko 200.000 
forinti. Taj se gostinjac nalazi blizu treće postaje križnoga puta, 
gdje je Isus noseći križ prvi put pao. Za vrijeme rata je i taj go- 
stinjac zaplijenila engleska vlast te je u nj smjestila neko siro- 
tište. Ali napokon su Englezi osobito nastojanjem Ceha, ipak pri- 
znali, da gostinjac nije bio samo njemački i madžarski, nego da 
su za nj svoj novac dali i slavenski katolici, dapače valjda i više 
od Nijemaca i Madžara. Tako je bivši austrougarski gostinjac 
priznat crkvenim dobrom, a Papa Pijo XI. odredio je, da mu se 
promijeni ime u gostinjac Svete Obitelji i da imadu jednako pravo 
katolici Hrvati, Slovenci, Česi, Slovaci, austrijski Nijemci i Ma- 
džari. Rektor gostinjca je pomoćni biskup jerusalimski dr Fr. 
Fellinger, a vicerektor se mijenja svake treće godine, i to uvijek 
od druge između onih narodnosti, koje na gostinjac imadu pravo. 
Prvi vicerektor je od god. 1928. do 1931. bio Čeh, drugi je od god. 
1931. Madžar, a godine 1934. dolazimo mi Hrvati na red. 

Zgrada je gostinjca Svete Obitelji na lijepome položaju 
visoka je na jedan kat, ali su mu sobe prevelike. Sada se radi 
na tom, da se na zgradi nadogradi još jedan kat, koji će biti ure- 
đen zgodnije s manjim sobama. U zgradi je lijepa kapelica Svete 
Obitelji, u kojoj se nalaze slike i kipovi raznih svetaca, što su 
potekli s područja nekadanje Austro-Ugarske. Na kamenoj ploči 
s lijeve strane oltara spominje se sv. Jeronim, rodom Dalmati- 
nac, koji je 34 godine proživio u Svetoj Zemlji, i hrvatski muče- 
nik bl. Ivan Tavelić, koji je poginuo mučeničkom smrću u Jeru- 
salimu g. 1391. Tu su dalje slike slavenskih apostola sv. Čirila i 
Metoda i češkoga kneza sv. Većeslava. Društvo sv. Jeronima 
nastojat će, da se u toj kapelici postavi i slika sv. Jeronima. 
', U gostinjcu Svete Obitelji odsjedaju redovito češki, njemački 
i madžarski hodočasnici, ali kako u niem nema mnogo mijesta, 

odsjedaju i u drugim jerusalemskim gostinjcima. U tom našem 
gostinjcu ima svoj stan i poljski konzul. 

| Mi smo odsjeli u franjevačkom gostinjeu Casa Nova (Nova 
Kuća: tako se zovu svi franjevački gostinjci u Svetoj Zemlji) 
usred kršćanske četvrti Jerusalima. S ulice nema pravog izgleda, 
ali iznutra je vrlo lijepo uređen sa 126 soba na dva kata i 
ima krasnu terasu na krovu, s koje je divan vidik na cijeli Jerusa- 
lim. U prvom katu gostinjca nalazi se i lijepo uređeni salon, gdje 
te po stolovima čeka listovni papir, da na njem po volji pišeš 
$vojima u domovinu, a tu je i spomen-knjiga, u koju se upisuju 
sva hodočašća i hodočasnici. Upisali smo u nju i mi spomen, kako 
je prvo hrvatsko hodočašće 1. lipnja godine Gospodnje 1931. u 


GOSTINJAC SVETE OBITELJI U JERUSALIMU 


ll sati prije podne ušlo u Kristov grad izvršujući time davnu 
želju svega hrvatskoga naroda, da u svetome gradu, gdje se ro- 
pilo kršćanstvo, izmolimo blagoslov narodu one zemlje, koja je 
prozvana dičnim imenom : predziđe kršćanstva.*) 


*) U proljeće g. 1931. stigla su prije našega hrvatskoga hodočašća u 
Svetu Zemlju ova katolička hodočašća drugih naroda : 30. ožujka 28 bavar- 
skih hodočasnika, 1. travnja 23 hodočasnika iz američke republike Čile, 
2. travnja 21 hodočasnik iz Njemačke, 8. travnja 23 hodočasnika iz Francuske, 
12. travnja 23 hodočasnika francuskih oficira i podoficira, 25. travnja 18 
švicarskih hodočasnika, 26. travnja 8 španjolskih hodočasnika, 27. travnja 
švicarsko hodočašće sa 141 hodočasnikom, 30. travnja hodočašće iz Madžar- 
ske sa 27 hodočasnika pod vodstvom kaločkoga nadbiskupa, 8. svibnja 
španjolsko narodno hodočašće sa 42 hodočasnika, 9. svibnja 20 njemačkih 
i austrijskih hodočasnika, 10. svibnja 16 talijanskih hodočasnika, 11. svib- 

nja 22 hodočasnika iz Sjeverne Amerike, 11. svibnja 33 hodočasnika iz En- 
gleske, koji su se borili g. 1917. prigodom osvojenja Palestine, 18. svibnja 
16 austrijskih hodočasnika, a bilo je još i drugih manjih hodočasničkih sku- 
pina. Naša dakle hrvatska hodočasnička skupina nije bila među najmanjima. 

PRVI ČASOVI U JERUSALIMU 


Sati su prolazili iza našeg dolaska u Jerusalim, a mi 
još uvijek nismo mogli pravo da se snađemo i saberemo 
od prvih naših dojmova, koje je u duši svakoga od nas iza- 
zivao osjećaj, da se nalazimo u najsvetijem gradu, gdje je 
sam Sin Božji sebe žrtvovao za spas čovječanstva, u gradu, 
u kom je nakon smrti na križu uskrsnuo i uzašao na nebo. 
Bili smo kao u nekom neprekidnom zanosu, koji nas izdiže 
iznad svega, što nas okružuje. Osjećali smo svom snagom 
srca veliku milost, koja nas je zapala, što se nalazimo u Kri- 
stovu gradu. 

Središte kršćanskoga Jerusalima je Božji grob, u kojem 
je tijelo Spasiteljevo bilo pokopano do slavnoga Uskrsnuća. 
Da Krist nije uskrsnuo, sva bi naša vjera bila uzaludna, 
rekao je sv. Pavao proglasivši time uskrsnuće Spasiteljevo 
temeljem kršćanske vjere. Zar nije time ujedno rečeno, 
da je mjesto Spasiteljeva uskrsnuća najsvetije mjesto na 
svijetu za svakoga kršćanina ? To sveto mjesto uzveličati 
nastojanje je svega kršćanskoga svijeta već skoro punih 
19 vjekova. To sveto mjesto sačuvati kršćanstvu bio je cilj 
tolikih križarskih vojna i tolikih kršćanskih mučenika. 
To sveto mjesto vidjeti i pohoditi najveća je želja svakoga 
sljedbenika Kristova. To sveto mjesto bilo je i glavni cilj 
našega hodočašća, te smo od prvoga časa, otkad je noga 
naša stupila na tlo grada Jerusalima, jedva čekali trenutak 
da se nađemo na grobu Kristovu. 

Kad je hrvatski pisac dr Andrija Jagatić prije 40 go- 
dina s jednim austrijskim hodočašćem hodočastio u Svetu 
Zemlju, prvi njegovi koraci bili su upravljeni u crkvu Bo- 
žjega groba, a tek onda u gostinjac, u kojem su hodočasnici 
odsjeli. Takav je bio oduvijek običaj hodočasnika. Lanjski 
češki hodočasnici najprije su odsjeli u gostinjcu stigavši 
o podne u Jerusalim,.a zatim su u 3 sata po podne pošli 
na Božji grob. Nama je uprava franjevačke Kustodije Svete 
Zemlje odredila drugi program : pohod Božjega groba tek 
u šest sati pred veče radi funkcija drugih vjeroispovijesti, 
koje su se do toga sata obavljale u bazilici Božjega groba. 

Da u to vrijeme do polaska na Božji grob ipak nešto 
obavimo od našega programa, pohodili smo iza 4 sata po 
podne jerusalimskoga katoličkoga patrijarku msgra Lui- 
gija Barlassina, koji ima svoju palaču nedaleko iranjevač- 
koga gostinjca. Primio nas je vrlo ljubazno.  Preuzvišeni 
g. nadbiskup Rodić pozdravio ga je kratkim govorom is- 
taknuvši, da smo odmah iza dolaska u ovaj sveti grad do- 

POGLED NA KRŠĆANSKU ČETVRT JERUSALIMA 


šli najprije glavi katoličke Crkve u Svetoj Zemlji da zamo- 
 limo njegov blagoslov za sretan boravak u domovini Spa- 
siteljevoj. Patrijarka je kratkim govorom zahvalio na po- 
sjetu i zaželio, da ovo naše hodočašće donese obilje plodova 
našim dušama i našim dragima u domovini. U nevezanom 
razgovoru zanimao se za naše krajeve i za naše hodočašće, 

te je istakao svoju radost, što može i jedno hrvatsko hodo- 
čašće jedamput pozdraviti u svetome gradu Jerusalimu. Nje- 
govu skromnost izvrsno karakterizira, što nije htio da nam 
sam podijeli blagoslov nego tek zajedno s našim preuzv. 
g. nadbiskupom Rodićem. Izakako smo se kojih 20 minuta 
zadržali kod patrijarke te se s njime i fotografirali, otpu- 
tismo se ispraćeni od njega ponovno u naš franjevački go- 
stinjac. | : 

Do polaska na Božji grob trebalo je čekati još sat i po. 
Kako da to vrijeme provedemo ? Sve su naše misli zaokup- 
ljene željnim očekivanjem časa, kad ćemo stupiti na to naj- 
svetije mjesto svijeta, pa nitko od nas ni ne pomišlja na to, 
da prije toga pođemo razgledavati grad. Zato se neki povu- 
koše u svoje sobe, da otpočinu, drugi sjedoše za stolove 
u salon, da napišu prve pozdrave u domovinu, a'nas se ne- 
kolicina okupila oko o. Stanislava, koji je rekao, da će ostati 
s nama, dok ne dođe vrijeme pohoda na Sveti Grob, pa ga 
stadosmo salijetati raznim pitanjima, na koja je rado odgo- 
varao sad kraćim, sad oduljim tumačenjem. | 

»Zašto je, vele časni oče, Bog baš ovu zemlju izabrao, 
da bude domovina Spasiteljeva ?"" usudio sam se postaviti 

zu za kaza - 


: malo teže pitanje, ali držao sam, da nema zgodnijega časa 
za takvo pitanje, nego li što su prvi časovi našega boravka 
u središtu Svete Zemlje. 
| Nasmijano se lice Poljaka franjevca uozbilji, njegove 
blage oči pogledaše u mene, kao da žele prozreti, zašto to 
X pitam, a onda on stane polagano da razlaže : 
,,Izabravši narod, iz kojega se imao roditi Mesija, od- 
lučio je Bog tom narodu dati zemlju, u kojoj će se on moći 
. sigurno razvijati*kao mesijanski narod. Lijepo je to Mojsija 
rekao: Izrael treba da siguran i sam stanuje. Trebala mu je 
dakle zemlja, koja će mu dati sigurnost i biti velika naravna 
utvrda, da onako malen ne podlegne utjecajima i premoći 
. većih poganskih naroda, te da štovanje krivih bogova ne 
potisne vjeru u pravoga Boga. U toj zemlji trebalo je, da 
mu se omogući živjeti sam za se, a da ipak ne bude 
posve odijeljen od drugih. I jedno i drugo dala je Izra- 
elu Palestina, koja je sva kao golema tvrđava, okružena 
sa zapada Sredozemnim morem, sa sjevera gorjem Libano- 
nom, a s istoka i juga pustinjom. Pa ipak ona nije bila od- 
sječena od svega svijeta, nego su je prometni putevi vezali 
sa svim glavnim zemljama staroga svijeta — Sirijom, Ar- 
| menijom, Babilonom, Asirijom, Perzijom i Egiptom — a 
Evropi su, kako je netko lijepo rekao, Grčka i Italija bile 
dvije ruke, koje je ona pružala prema zemlji Izraelovoj, 
da od nj€ primi dar spasenja, koji je iz nje dolazio..." 
asak zašuti, pa nas zatim pogleda redom : 

,Znate li sada, zašto je baš ova zemlja postala domo- 
vina Spasiteljeva ? Ona je kao stvorena bila, da se u njoj 
prava vjera u Boga sačuva i da se iz nje kao iz žarišta iza 
dolaska Spasiteljeva na svijet nauka Njegova raširi na sve 
strane svijeta. I jedan i drugi taj zadatak je Palestina iz- 
vršila, a nakon. toga je radi nevjere vlastitih sinova nesamo 
izgubila svoje nekadašnje prvenstvo, nego je i upala u stra- 
danje, kakvo nikada nijednu zemlju nije zadesilo, i iz 
toga se stradanja već 19 stoljeća nije mogla da istrgne. Nije 
i ne će..." završi 0. Stanislav s nekim izražajem sjete, koji 
nas se kosnuo. 

Opet je nastala kratka stanka. Nismo skidali očiju s 
dobroga franjvca, čija svaka riječ odaje toplo slavensko 
osjećanje. A on je onako krupna stasa stajao pred nama 
impozantan u svojoj zamišljenosti, u koju je upao svojim 
vlastitim razlaganjem. 

»Ne biste li nam, vele časni oče, kazali ukratko povi- 
| jest Palestine ?..." javi se netko bojažljivo, kao da se 

nije usudio izreći svoju želju do kraja. | 

POGLED NA 
JERUSALIM 
IZ VISINE S 
AEROPLANA. 
Na slici se vidi 
u sredini grad 
opkoljen bede- 
mima, unutar 
kojih su se stisle 
kuće. Po prilici 
u središtu cijele 
slike nalazi se 
hram Božjega 
groba. Na do- 


njoj strani slike: 


je ovelik praz- 
niji prostor: to 
je područje biv- 


šega židovskoga 


hrama, na ko- 
jem se na bije- 


loj plohi diže 


Omarova  dža- 
mija. S te se 
strane bedemi 
jerusalimski 
protežu u posve 
ravnoj crti. Is- 
pod tih bedema 
je dolina Joza- 
fat. Lijevo na 
slici je brežu- 
liak Sion, gdje 
je izvan grad- 
skih zidina mje- 
sto Posljednje 
večere, grob 
Davidov, kao i 
bazilika Smrti 
Majke Božje. 


W 
š 
š 
ZET 


A 0. Stanislav je bez premišljanja stao da nam je doziva 
u pamet... 

Prošlost se Palestine!) dijeli u četiri velika razdoblja: kana- 
ansko, židovsko, kršćansko i islamsko. 

Kad je Abraham oko g. 1950. prije Krista došao iz krajeva 
oko rijeke Eufrata u današnju Palestinu, živjeli su ovdje Kan a- 
anci,?) koji su potpadali sad pod ovu, sad pod onu vrhovnu vlast 
tadanjih susjednih naroda, najviše pod egipatsku i babilonsku. 
Koncem prošloga stoljeća otkrivene su ruševine staroga grada 
Tell el-Amara, pa su se među tim iskopinama našli stari natpisi 
iz godina 1500. do 1400 prije Krista, dakle dok Izraelci još nisu 
bili došli iz Egipta u obećanu zemlju, a po tim se natpisima Vidi, 
da su Kanaanci bili od Babilonaca primili pismo, znanost, trgo- 
vinu, pravo i običaje, dakle da je u Palestini u kanaansko doba 
vladala babilonska kultura. 

Mojsija je oko g. 1400. do 1300. prije Krista doveo Izrael- 
C € preko brda Sinaja u zemlju istočno od Jordana, gdje je danas 
Transjordansko kraljevstvo. Odatle su Izraelci pod Jozuom pre- 
šli Jordan, osvojili Jerihon i stali prodirati odatle na zapad i 
pomalo zaposjedati svu današnju Palestinu. Izraelci su tada bili 
razdijeljeni na dvanaest plemena bez ikakve jače zajedničke veze 
osim štovanja jednoga Boga, koje ih je okupljalo oko Škrinje Za- 
vjetne. Tek oko g. 1050. prije Krista zavladao je nad njima prvi 
kralj Saul, a za njim David, koji je u 40 godina svoje vladavine 
(1012. do 972.) zapravo stvorio židovsku državu, podigao utvrdu 
na brdu Sionu i time izabrao Jerusalim za glavni grad te mnogim 
pobjedama u ratovima potisnuo sve neprijatelje svoga kraljev- 
stva. Njegov sin Salomon vladao je također 40 godina (972. do 
932.) te je utvrdio Jerusalim i sagradio u njem veličanstveni 
hram kao središte vjere židovskoga naroda. Iza Salomonove smrti 
raspade se židovska država na dva kraljevstva : na Judejsko na 
jugu s glavnim gradom Jerusalimom i na Efraimsko na sjeveru s 
glavnim gradom Sihemom i kasnije Samarijom. Brzo je sjeverno 
kraljevstvo potpalo pod Asirce (g. 722.), ali nije ni Judeja izmakla 
teškoj sudbini : g. 597. osvojio je babilonski kralj Nabukodonosor 
Jerusalim, a g. 586. ga je razorio zajedno s hramom. Židovi do- 
padoše u babilonsko sužanjstvo. U to vrijeme nastaju sve veće 
opreke između Judejaca i Samaritanaca, pa kad su se g. 538. 
vratili iz babilonskoga sužanjstva, podigoše Judejci iznova hram 
u Jerusalimu g. 516., a Samaritanci sagradiše drugi hram na brdu 
Garizimu g. 445. te se tako i u vjerskom pogledu odijeliše od Ju- 
dejaca. Sjeverno od Samarije nastala je u to doba treća palestin- 
ska pokrajina Galileja, koja je zadržala vjerske veze s Judejom i 
hramom jerusalimskim. Nakon svega toga doživjela je Palestina 
provale Makedonaca i Siraca, dok nije g. 63. prije Krista potpala 
pod Rimljane. Godine 37. preuzeo je kraljevsku vlast Herod pod 


1) Palestina znači: zemlja Filistejaca, koji su stanovali na 
obali Sredozemnoga mora. Taj naziv Svete Zemlje spominje Josip Flavije, 
pisac židovske povijesti (rođ. 37. godine poslije Krista.) 


2) Ime Kanaan značilo je isto što i Nizozemska (niska zemlja). 

vrhovništvom rimskim te je obnovio hram jerusalimski u nevi- 


đenu sjaju. U njegovo se doba rodio Isus Krist. Malo zatim umro 
je Herod Veliki, njegov sin Herod Antipater dobio je vlastnad 
Galilejom, a Judeja i Samarija postadoše doskora rimske pokra- 
jine pod vlašću rimskoga namjesnika. Tako je bilo, kad je Isus 
osuđen na smrt. G. 70. poslije Krista osvojio je nakon židovske bune 
rimski vojskovođa Tito Jerusalim i razorio ga zajedno s hramom. 

Kad je g. 313. poslije Krista rimski car Konstantin dao kršćan- 


stvu slobodu, zavladalo je u Palestini kršćansko d 0 b a. 
Stadoše se podizati crkve i samostani. Hodočasnici, pustinjaci 1 


sveci nagrnuše u Svetu Zemlju, a među njima je sv. Jeronim bio 


najveći. No g. 614. provališe Perzijanci i uništiše velik dio kršćan- 


skih svetišta, i tek što ih kršćani nakon toga stadoše obnavljati, 
dođoše g. 636. Arapi i učiniše toj kršćanskoj eri kraj. 

Dolaskom Arapa pod kalifom Omarom nastupa islamsko 
doba palestinske povijesti, koje traje do danas. Oni proglasiše 
Jerusalim muhamedanskim svetim gradom, podigoše nad nekada- 
njim žrtvenikom židovskoga hrama Omarovu džamiju, te doskora 
nastade legenda, da je s toga mjesta Muhamed uzašao na nebo. 
I među muhamedancima su se razni narodi izmijenili u vlasti 
nad Svetom Zemljom : Arapi, Seldžuci, Egipćani, Mameluci, a od 
e. 1911. Turci. 

Vladavina. islama nad Palestinom bila je prekinuta g. 1099., 
kad su je osvojili kršćanski križari i stvorili od nje samostalno 
kršćansko Jerusalimsko kraljevstvo. Križarska vlast je trajala 
samo 88 godina, ali to je najsjajnije doba palestinske povijesti 
iza Davida i Salamona. 

Jerusalimsko kraljevstvo osnovano je, kad 
su križari 15. srpnja 1099. osvojili Jerusalim. Osvajač Svete Zem- 
lje Gottfried Bouillonski (čitaj: Bujonski) nije iz skromnosti 
htio da uzme naziv kralja, nego se zvao samo zaštitnikom Sv. 
Groba. No njegov brat Balduin 1. (1100. do 1118.) dao se okru- 
niti za kralja. Njegov nasljednik je bio Balduin II. (1118. do 
1131.), pod čijim je vladanjem Jerusalimsko kraljevstvo zauzelo 
najveći opseg. Naslijedio ga je zet Fulko (1131. do 1143.), ali 
pod njim počinje nazadovanje križarske vlasti, a pod vladom 
njegova malodobnoga sina Balduina III. (1143. do 1162.) pro- 
pala je druga križarska vojna. Pod tim je kraljem sagrađena ba- 
zilika Božjega groba, kakva je danas. Naslijedio ga je njegov 
brat Amalrik I. (1162. do 1174.), za vrijeme čije vlade je egipat- 
ski sultan Saladin postao opasan neprijatelj Jerusalimskoga kra- 
ljevstva. Njegov sin Balduin IV. (1174. do 1185.) obolio je od gube 
te je od te neizlječive bolesti umro. Njegov bratić Balduin V. 
(1185. do 1186.) vladao je samo godinu dana, te kad je vlast pre- 
uzeo njegov očuh Gvido Lusinjanski (1186. do 1187.), izgubio je po- 
sljednju bitku na obranu Jerusalimskoga kraljevstva kod brda 
Hattina 6. srpnja 1187. te je bio od Saladina i zarobljen. Poslije 
njega nose još neki naziv jerusalimskoga kralja, a taj se naziv 
prenosi od roda do roda tijekom stoljeća na razne vladarske kuće, 


te su ga nosili i austrijski vladari sve do godine 1918. 

Jerusalimsko je kraljevstvo dakle propalo g. 1187. pobjedom 
egipatskoga sultana Saladina, koji je iz Palestine učinio opet 
muslimansku zemlju. Vlast muhamedanskih vladara otada traje 
do svjetskoga rata. Godine 1917. osvojiše Englezi Palestinu 
ispod turske vlasti, pa nastoje iz Palestine stvoriti novu židov- 
sku državu. 


Palestina zauzima površinu od 30.000 četvornih ki- 
lometara, dakle je za četvrtinu manja od Hrvatske i Slavonije, a 
broji 850.000 stanovnika, od kojih ima 570.000 muslimanskih 
Arapa, 190.000 Židova (g. 1922. bilo ih je 83.000), 80.000  kr- 
šćana (od tih oko 20,000 katolika) i 10.000 pripadnika raznih dru- 
gih vjeroispovijesti. U vrijeme našega boravka u Svetoj Zemlji 
bio je visoki komesar Palestine Sir John Chansellor, koji se baš 
zajedno s nama na istom parobrodu vozio s dopusta, što ga je pro- 
veo u Engleskoj radi vjenčanja svoje kćeri. Postao je visoki ko- 
mesar 6. XII. 1928., ali ga je brzo iza našeg odlaska 21. VII. 
1931. zamijenio na tome mjestu general Artur Grenfeld Wauchope. 

O. Stanislav je završio svoj prijegled palestinske pro- 
šlosti. Zašutio je, a šutjeli smo i mi razmišljajući o svemu, 
što smo od njega čuli. I činilo nam se u taj čas, da tek sada 
počinjemo shvaćati, gdje se nalazimo. Simpatični iranjevac 
postavio je zorno pred nas cijeli lik zemlje, u koju dođosmo, 
te nas je upeznao s njome, da nam bude jasnije sve ono, 
što ćemo sve u deset dana našega boravka u njoj vidjeti. 


PRVI POHOD NA BOŽJI GROB 


Bližio se šesti sat. Dnevna je toplina popustila. Na znak 
zvona, kojim je zazvonio naš Crnogorac Stevan, skupismo 
se svi pred gostinj- 
cem, te poredani u 
redu — naprijed 
ženske, zatim mu- 
škarci, onda  sve- 
čenici i napokon 
nadbiskup — po- 
dosmo vođeni o. 
Stanislavom od 
iranjevačkog  go- 
stinjca na prvi 
svečani pohod Spa- 
siteljeva groba. 
Naprijed je stu- 
pao kavaz udara- 
jući svečanom pa- 
HRVATSKI HODOČASNICI ULAZE licom o kamen je- 

U HRAM BOŽJEGA GROBA rusalimskih ulica, 


PRA , 
PA aid odaje“. o 

POGLED NA HRAM BOŽJEGA GROBA 
Pod većom kupolom je unutar hrama Kristov grob 


da upozori prolaznike na oficijelni karakter našega pohoda. 
Tu na Istoku je običaj, da se sve oficijelne funkcije pred- 
vode i najavljuju ovakvim kavazom, a to se nas dojimlje 
tako nekakvim čudnim, egzotičnim dojmom. 

Bazilika Božjega groba udaljena je desetak časaka 
hoda od franjevačkoga gostinjca. Prolazili smo kroz uske 
uličice, između niza raznih dućančića, pred kojima su sje- 
djeli i prolazili Arapi radoznalo gledajući u nas. Jedan je 
dio tih uličica, kojima smo prolazili, presvođen, pa kako se 
baš ondje nalaze i neke trgovine hranom, voćem i kavane, 
morali smo proči kroz teško podnosiv zadah, koji nije nimalo 
bio u skladu s raspoloženjem, Kojemu smo se idući prema 
najsvetijemu mjestu ovoga svijeta bili posve predali. A baš 
kroz tu usku uličicu dolazio nam je u susret magarac nato- 
varen teretom i gonjen od Beduina, te mu se dakako mora- 
.dosmo mi skloniti s puta. To je uostalom redovita pojava 
po najužim jerusalemskim ulicama, gdje su magarci i deve 
jedino moguće prometno sredstvo. Tako je to bilo u vrijeme “ 
Kristovo, a tako će ostati, doklegod bude tih uskih uličica, 
kojima je Jerusalim sav isprepleten. 

Ne snalazeći se dakako ni u putu ni u smjeru, kojim smo 
išli i obuzeti rako različitim dojmovina najednom se nađo- 
smo na malome trgu pred hramom Božjega groba. Pred nama 
se pojavilo karakteristično pročelje bazilike Božjega groba 
sa dva portala, od kojih je desni zazidan. Ne mogosmo sve 
pravo ni pregledati, a već se nađosmo u nutrini bazilike, 

gdje nas dočekaše franjevci s koralnim pjevom. Desetak 
metara od ulaza nalazi se mramorni kamen Kristova poma- 
zanja, nad kojim visi cijeli niz orijentalnih kandila. Pokle- 
kosmo i spustismo tople pobožne poljupce na posvećenu 
kamenitu ploču, koja nas je prva pozdravila na tom svetome 
mjestu. Kao omamljeni dižemo se i skrećemo nalijevo. Evo 
nas u velikoj rotundi, oko koje se u krugu reda 18 stupova, 
a-na njima dva reda galerija. Na vrhu visoke kupole, koja 
se diže nad rotundom, okrugao je stakleni otvor, krozkoji 
pada svijetlo u onu polutamu, koja tu vlada. Usred rotunde 
je mramorna kapelica Božjega groba, pred kojom se zausta- 
vismo i spustismo na koljena u svetom  strahopočitanju, 
izvana sva urešena istočnjačkim ukrasima, opkoljena bez- 
brojem kandila, od kojih se pročelje upravo ljeska u sjaju, 
što odsijeva u srebru, zlatu i mramoru. A kao impozantni 
stražari stoje tu s jedne i druge strane pročelja ogromni 
svijećnjaci s još ogromnijim svijećama. Sama kapelica, po- 
dignuta na grobu Kristovu, razdijeljena je u dva dijela: 
prednji veći dio je anđelovo predvorje, a drugi _ manji dio 
je sam grob s pločom, na kojoj je ležalo tijelo Isusovo do us- 
krsnuća. U anđelovu predvorju sjedio je anđeo, koji je ono 
rekao ženama, da uzalud traže Isusa, jer je uskrsnuo. Tu je 
i danas u sredini komad onoga kamena, kojim je bio zatvoren 
grob, kad u nj položiše Isusa, te koji zapečatiše Židovi i 
Rimljani i pred kojim postaviše vojničku stražu. 

Dok smo tu tako klečali upirući pobožne poglede u sveto 
mjesto groba Spasiteljeva, franjevci su naizmjence s dje- 
čacima pjevali koralni latinski ,,Te Deum". Dječački glasovi 
javljali su se s kora pokrajne franjevačke kapelice poput 
mističnih glasova anđeoskih odazivajući se pjevu pobožnih 
redovnika, koji su u naše ime pjevali hvalu Svevišnjemu 
za sreću, što mogosmo doći na ovo sveto mjesto. A kada je 
pjev završen, progovori nam 0. Stanislav Bulik zanosnu 
pozdravnu riječ dozivajući nam u pamet veličinu časa, što 
ga proživljavamo i na kojem nam milijuni mogu da zavide. 
Tu je kuća vječnosti, za kojom je Salomon čeznuo, jer je 
ovdje mjesto, gdje je počivalo tijelo Boga-Čovjeka. I kada 
tu stojimo, osjećamo dah vječnosti, koji nas okružuje. 
Ostavili smo domovinu, podvrgli se najvećim poteškoćama 
dalekoga putovanja, da vidimo ovo najsvetije mjesto u sve- 
tome gradu Jerusalimu. I svaki, koji stupi tu u grob Go- 
spodnji, osjeti u svojoj duši ono, što je osjetio veliki Dubrov- 
čanin franjevac Bonifacije, obnovitelj hrama Svetoga Groba, 
koji veli: ,, Ugledasmo neizmjerno sveto mjesto, u kojem je Spa- 
sitelj 3 dana počivao, tesmo mislili, da vidimo nebo otvoreno. 

Na toplu riječ dobroga franjevca Slavena odgovorio je 
nadbiskup preuzvišeni g. Rodić još toplijom zahvalom da- 
jući divnim riječima oduška svemu onome, što smo svi mi 
u taj presretni čas tu na svetome mjestu uskrsnuća Spasi- 
teljeva osjećali. Riječi nadbiskupove bile su kliktaj naših 
duša, bile su molitva zahvalnica Svevišnjemu, a potekle iz 
uzbuđena i presretna srca izazvale su mnogima od nas suze 
radosnice na oči. | 

Tu smo dakle, odakle je božanski sjaj svete vjere Kri- 
stove obasjao svijet. Tu smo, gdje se dogodilo čudo nad svim 
čudesima, gdje se ispunilo proročanstvo Kristovo, da će za 

UNUTRAŠNJOST SPASITELJEVA GROBA 
Desno ploča iz groba 


tri dana iznova podići hram tijela svoga, kada ga Židovi 
razore. Tu smo, gdje je slavni engleski pisac Benson ugledao 
svijetlo vjere, koju je kasnijim svojim djelima onako veli- 
čanstveno prodičio. Tu smo na mjestu, za koje i francuski 
slavni pisac Pierre Loti priznavajući sebe bezvjercem veli, 
da se tu otvrdnjela srca tope kao snijeg, te su se tu i njegove 
oči zastrle u molitvenom zanosu... | 


Nakon obavljene pobožnosti i molitve za potpuni oprost, 
koji tu dobiva svaki hodočasnik, stadosmo redom ulaziti 
u samu kapelicu Božjega groba. U anđelovo predvorje stane 
desetak osoba, a u sam grob Spasiteljev može ulaziti samo 
troje po troje. Desno je položena ploča, pred koju troje po 
troje poklekosmo i na koju spustismo žarki cjelov dršćući 
od blažena osjećaja, da se usne naše dotiču istoga kamena, 
na kojem je ležalo presveto tijelo Isusovo. Komu da. suza 

sreće ne navre na oči ? I kolikim je pobožnim poljupcima i 
suzama već obasuta ta posvećena ploča kroz ovo 19 vjekova ! 
Za ono manje od minute vremena, što nam je svakomu bilo 
određeno za poklon u grobu Spasiteljevu, zapravo ništa 
ne vidjesmo osim te posvećene ploče i nikakvoj misli nije 
bilo mjesta u duši doli molitvi za ono, što je svakom srcu 
najdraže i najsvetije... I sred te molitve, koja nam je obu- 
zimala i zanosila cijelo biće, upozorilo nas je pucketanje 
prstiju iza nas, da treba izaći i dati mjesta onima, koji dolaze 
za nama. To je iza nas stajao jedan franjevac s jednim grč- 
kim monahom, koji tu stoji kao straža u Svetištu Svetoga 
Groba. U grobu Božjem podijeljeno je naime pravo između 
katoličkih franjevaca i grčkih pravoslavnih monaha, a imaju 
svoje pravo i nesjedinjeni armenski i koptski monasi. Ali 
neka opisivanjem rivaliteta, koji tu postoji između pojedi- 
nih kršćanskih vjeroispovijesti više nego igdje drugdje na 
svijetu, ne bude pomućen prikaz prvog našeg pohoda u Bo- 
žjem grobu, kao što i sami na to nismo tu imali vremena da 
mislimo obuzeti dubokom pobožnošću, u kojoj je sve zemalj- 
sko iščezavalo... 

Kako je mramorni ulaz između svetoga groba i anđelova 
predvorja vrlo nizak, tek 1 m 33 cm, mnogi bi od nas sav još 
u pobožnom nastrojenju izlazeći bio udario glavom, da fra- 
njevac, koji je tu stajao, nije svakoga upozorio, da se sagne. 

Potpuni jedan sat smo se zadržali tu kod Božjega groba 
moleći se pred njim i razgledavajući njegove ukrase, Koji 
baš nisu u najljepšem skladu : očiti znak, kako se tu križaju 
uz razne interese i razni ukusi. Neki smo i po drugi put ušli 
u Sveti grob, da iznova damo oduška pobožnom zanosu, 
koji nas je obuzimao. I bili bismo tako ne-znam-koliko puta 
još ulazili u kapelicu Božjega groba, da vrijeme nije odmi- 
calo : u sedam sati se zatvara hram Božjega groba, a dotle 
smo htjeli poći još i na mjesto, gdje je Isus raspet na križu. 

Od Božjega groba uputismo se dakle na samu Golgotu,* 
koja se također nalazi u sklopu hrama Božjega groba, i to 
desno od ulaza u hram. Na nju vode dvoje stepenice : jedne 
franjevačke, a druge grčke. Golgota je glavica na pećini 


širokoj 5 m i dugoj 6 m. Danas se dakako nalazi sva uzidana 


i po njoj je ravan popločeni pod. Uspevši se po franjevačkim 
stepenicama nađosmo se na mjestu desete postaje križnoga 
puta, gdje Isusa svukoše, a nekoliko koraka dalje je oltar 
na mjestu jedanaeste postaje, gdje Isusa pribiše na križ. 


Prostor tih dviju postaja čini jednu lađu crkve, a pripada 


*) Golgota dobila je svoje ime po hebrejskoj riječi Galgoleth, koja 
znači lubanja, jer je vrh toga brežuljka imao takav oblik. 

franjevcima. Lijevo od te lađe je druga, koja pripada Gr- 
cima i u kojoj se nalazi oltar na mjestu, gdje je Isus umro: 
na križu. Pod oltarom je rupa u pećini, gdje je bio utaknut 
križ, na kojem je visio Isus. A između tog oltara dvanaeste 
postaje i onog jedanaeste postaje nalazi se opet katolički 
oltar trinaeste postaje, na mjestu, gdje je Majka Božja 
stajala pod križem (,,Stabat Mater“) i na kojem je prežalosna 


Majka mrtvo tijelo božanskoga Sina primila u sveto krilo. 


Na svim tim mjestima obavismo pobožnost, na svim 
tim mjestima Golgote izronili su pred našom dušom prizori 
najuzvišenije tragedije, što se ikada zbila na ovome svijetu. 


A naše strahopočitanje postiglo je vrhunac, kad smo mogli 


i ruku turiti u prazninu, u kojoj je bio utaknut križ Isusov, 
i dotaći se same Golgotske pećine. - 

Ni sami ne znamo, kako se nakon svih tih doživljaja 
i dojmova prvog našeg pohoda u bazilici Božjega groba i 
Golgote nađosmo opet na trgu pred bazilikom. S jedne strane 
su se šetali armenski monasi, s druge su sjedjeli na pragu 
svoga samostana grčki monasi, a na samom ulazu u hram 


ostajao je jedan koptski svećenik i đakon, s kojima izmije- 


nismo nekoliko francuskih riječi. Uto se sa minareta musli- 
manske džamije, koja stoji pedesetak metara udaljena na 
jug od hrama Božjega groba, javi glas mujezina pozivajući 
svoje vjernike na molitvu. Taj mujezinov pjev odjekivao: 
je tako čudno u onom večernjem ugođaju na ovom najsve- 
tijem kršćanskome mjestu. A o Stanislav nam je pričao : 


»Kad je Saladin od križara osvojio Jerusalim, došao je 
da pohodi Kristov grob. Bio je baš čas muslimanske moli- 


tve. Kad se javio odnekale glas mujezina, pobrzao je Sa- 


ladin iz hrama Božjega groba te se pedesetak metara udaljen 
od njega spustio na molitvu. Iza obavljene molitve pitali 
su ga, zašto je otišao iz hrama Božjega groba, da obavi _mo- 
litvu. A on odgovori : — Mjesto gdje se Saladin moli musli- 
manima je sveto. Da sam ja sada obavio svoju molitvu kod 
Kristova groba nikada više onamo ne bi stupila kršćanska 
noga. Ovako neka se podigne džamija samo na mjestu, gdje 
sam se molio, a crkva Kristova groba neka ostane, kakva je. . .« 


Kakogod nas to kazivanje 0. Stanislava kod pomisli, 
što se moglo desiti iz najveće svetinje kršćanskoga svijeta, 
napunja jezom, tako ipak osjećamo zahvalno poštovanje 
prema pijetetu, što ga je iskazao u naponu svoje moći isam 
nevjernik prema Kristovu grobu. I na taj pijetet podsjećat 
će nas svih ovih dana glas mujezina, kada ga budemo čuli 
sa minareta kraj Božjega groba. 

Qd hrama Božjega groba vratili smo se u franjevački 
 gostinjac, gdje se poslije večere uspesmo na terasu, da se u 


svijetlu mjesečine naužijemo pogleda na cijeli grad Jerusalim, 
koji se pred nama razastro u crnoj noćnoj tišini. Svetost 
počivala je na njem, svetost, koja je usredotočena u hramu 
Božjega groba i koje smo blizinu i mi nakon prvoga posjeta 
toga najsvetijega mjesta u duši svojoj cijelo veče osjećali. 
Promatrali smo noćnu sliku Jerusalima, u kojoj se snažno 
isticala pred nama kupola bazilike Božjega groba, a iza nje 
tamo u pozadini Maslinska gora. O. Stanislav nam je tumačio, 
gdje se nalazi koji dio grada sa svojim znamenitostima, ali 
mi se u tom tumačenju nismo nikako snalazili. Uto pade , 
nečije pitanje : 

,A gdje je Isus stanovao, kad je boravio u Jerusalimu 2 

,To se ne zna, odgovori 0. Stanislav. ,,Ne zna se, da 
li je Spasitelj uopće kada stanovao tu u gradu. Predaja do- 
duše veli, da je stanovao u kući apostola sv. Ivana, ali je 
vjerojatnije, da je Isus, kad je dolazio u Jerusalim, redovito 
noćio izvan gradskih zidina. Evanđelje spominje vrt Getse- 
mani kao obično Spasiteljevo boravište, a sv. Ivan veli, da 
je Juda znao, kud je Isus obično odlazio. Kako Evanđelje 
često spominje, da je Isus boravio u samoći, na brdu, na je- 


zeru, još je manje vjerojatno, da se ikoja kuća u Jerusalimu 


mogla podičiti kao boravište Kristovo..." 

Ako Isus i nije provodio noći u gradu, on je iz nedale- 
koga vrta Getsemani ispod Maslinskoga brda u isto takvoj 
noći kao mi sada toliko puta dizao poglede prema istom 
ovome modrome nebu i zvijezdama, koje svojim tajanstve- 
nim trepetom promatraju sveti grad. IE 

Hladnoća, koja u ovim krajevima vlada noću kao opreka 
dnevnoj žezi, nije nam dala, da se dugo zadržimo na terasi. 
moi u svoje sobe, da prvu noć prospavamo u Kristovu 
gradu. 


OPET U HRAMU BOŽJEGA GROBA 


Drugo jutro (2. lipnja) pribivali smo prvim hodočas- 
ničkim sv. misama na Božjem grobu. Tihu sv. misu odslu- 
žio je najprije preuzvišeni g. nadbiskup Rodić, a zatim sve- 
čanu hodočasničku pjevanu sv. misu vič. Ljudevit Griffel, | 
najstariji između naših svećenika hodočasnika, uz asisten- 
ciju dvojice franjevaca. Naši ostali svećenici htjedoše asi- 
stirati, ali običaj je, da asistiraju franjevci, a ti se običaji 
ne mijenjaju lako. Svaki je svećenik od našega hodočašća 
imao prilike ovih dana služiti sv. misu na Božjem grobu, 


DB 


no 


kako je već koji došao na red u onom ograničenom vremenu, 
što je na Božjem grobu određeno za katoličko bogoslužje. 

Kad svećenik služi sv. misu na Božjem grobu, oltar 
mu je ona kamena ploča, na kojoj je ležalo tijelo Spasiteljevo 
u grobu. U onom uskom prostoru ima svećenik jedva toliko 
mjesta, da se može okrenuti, a kad zapjeva, čuje se njegov 
glas izvan kapelice Božjega groba, kao da dolazi iz neiz- 
mjerne daljine. To djeluje posebnim mističnim čarom, ko- 
jemu se ne možeš oteti. Uopće smo kod te sv. mise bili kao 
u neprestanom zanosu, koji je dosegao vrhunac, kad smo na 
tom najsvetijem u mjestu još pristupili k zajedničkoj hodo- 
časničkoj sv. pričesti. Primili smo je u anđeoskom predvorju, 
u koje je svećenik izašao iz samoga Svetoga groba. 

Iza službe Božje razgledali smo još one dijelove bazi- 
like Božjega groba, za koje sinoć kod prvog našeg pohoda 


nije bilo vremena. 


Glavna lađa hrama prema istoku od kapelice Kristova 
groba pripada pravoslavnim Grcima te je prema običaju 
pravoslavnih crkava i uređena. U sredini prve polovine lađe 
nalazi se kamen, za koji su grčki monasi bili proglasili, da je 
tu središte svijeta. Tu na Veliku Subotu mnoštvo svijeta 
čeka sa svijećom u ruci, da vatra padne s neba te im zapali 
svijeće. I doista kroz otvor na stropu bacaju vatru, na koju 
sebi prisutni onda upale svoje svijeće. Nekada je taj čin 
djelovao na prisutne silnim fanatizmom, te se spominje zgoda, 
da je jednom u natjecanju, tko će prvi svoju svijeću zapaliti 
na vatri ,,s neba", poginulo u gužvi do trista osoba. Otada 
se taj čin obavlja s većom pažnjom. 

Na sjevernoj strani od kapelice Božjega groba nalazi 
se franjevački, katolički dio bazilike. Tu je i mali franjevački 
samostan, osim kojega imadu franjevci još jedan veliki sa- 
mostan sa crkvom Presvetoga Otkupitelja (San Salvadore) 


. odmah kod franjevačkoga gostinjca. Idući od kapelice Bo- 
 Žjega groba prema sjeveru dolazimo u kapelicu Ukazanja 


Isusova Mariji Magdaleni poslije uskrsnuća. Onaj dirljivi 
prizor, kako je Marija Magdalena najprije Isusa držala vr- 
tlarom (jer je Isusov grob bio usred vrta Josipa Arimatej- 
skoga), pa ga tek prepoznala, kada ju je on nazvao imenom, 


izronio nam je pred dušom, kada smo se ovdje pomolili. 


Nekoliko koraka dalje opet prema sjeveru ulazimo 
kroz vrata u kapelicu Ukazanja Isusova BI. Dj. Mariji iza 
uskrsnuća. Tu se čuva u svetohraništu Presv, Oltarski Sa- 
kramenat. Tu je odmah do ulaza na oltariću iza rešetaka 
dio onoga kamenoga stupa, uz koji je Isus bio vezan, kada 
su ga bičevali. Nama je hodočasnicima taj stup-otkrit, te 

smo ga iza molitve svi mogli doći poljubiti duboko potreseni 
sjećanjem na poniženje i boli, što ih je Spasitelj vezan uz 
taj stup morao podnijeti. 

Iza tih dviju kapelica, koje predaja veže uz dva prva 
ukazanja Isusova nakon uskrsnuća, nalazi se franjevačka 
sakristija te mali franjevački samostan. Nismo onamo išli, 
nego se vratismo natrag, da obiđemo oko grčke lađe unaokolo, 
jer se svuda tu nalaze mjesta, uz koje predaja veže pojedine 
momente Golgotske Tragedije. 


Idući od kapelice Ukazanja Isusova Mariji Magdaleni 
prema istoku prođosmo kroz pustu grčku galeriju i dođosmo 
do male kapelice sagrađene na mjestu, gdje je prema predaji 
Isus, dok nisu vojnici sve pripremali za razapinjanje, bio kra- 
tko vrijeme zatvoren. Dalje desno od te kapelice nalazi se 
t. zv. Longinova kapelica, a od nje opet malo desno kapelica 
na mjestu, gdje su prema predaji rimski vojnici kockom 
razdijelili odjeću Isusovu. Nekoliko koraka odatle spustismo 
se niz stube u kapelicu sv. Jelene sve do špilje, u kojoj su 
nađena tri križa te je poznatim čudom ustanovljeno, koji 
je od ta tri pravi Isusov križ. Ta je špilja vlasništvo franje- 
vaca. Iza molitve za oprost penjemo se opet uza stube u 
baziliku, i eto nas nekoliko koraka od izlaza iz kapelice sv. 
Jelene pred kapelicom, uz koju tradicija veže spomen, kako 
pogrdiše Isusa. Tu smo već kod Golgote, koju obiđosmo 
s jedne strane te uđosmo u Adamovu kapelicu, za koju le- 
genda kaže, da je u njoj prvi čovjek bio pokopan, pa kad je 
Isus umro na križu i pećina pod križem pukla, da je i krv 
Isusova curila kroz tu pukotinu na lubanju Adamovu. 
Tu vidjesmo u pećini još jasnije pukotine nego sinoć odozgo 
na Kalvariji. U istoj toj kapelici bila su sahranjena prva 
dva križarska jerusalimska kralja, a pet ostalih bili su 
pokopani kraj te kapelice. No tjelesa njihova spališe ne- 
vjernici g. 1244., kad su križari po drugi putizgubili Jerusalim. 

Obišavši tako unaokolo cijelu baziliku Božjega groba, 
bili smo opet došli na njenu izlaznu stranu. Vratili smo se 
iznova prema kapelici Svetoga groba, da sada, kad smo cijeli 
hram obišli i razgledali, sve još jedamput točnije rekapitu- 
kiramo i da nas 0. Stanislav povede malo i kroz prošlost ovog 
veličanstvenog svetišta Spasiteljeva. . 

Hram Božjega groba središte je kršćanskoga Jerusalema.. 
Obuhvata od križarskih vremena i Golgotu i Kristov grob. Prije 
križara je posebna crkva bila nad Kristovim grobom, a posebna 
nad Golgotom. Što je Golgota danas tako niska, tumači se odatle, 
što je rimski car Hadrijan godine 130. nastojeći zatrti svaki trag 
kršćanstvu i kršćanskim svetim mjestima dao vrh Golgote raz- 


60 


UTITITITITNIITITI 


PRP. pr ratno. — a 
A 


e 


Ba Ke 
San, AID: 


U 


U 


lim, 


* 
DO 
. 
* 
D 
s......... 
U 


TLOCRT HRAMA BOŽJEGA GROBA 


a) Trg. b) Ulaz u kapelicu. c) Ulaz u hram. d) Mjesto, gdje su stajale 
žene, koje su na dan uskrsnuća došle grobu Isusovu. e) Grob Josipa iz Ari- 
mateje. 1) Kapelica Božjega groba. g) Franjevački kor. h) Glavna lađa hrama 
(grčki kor). 1) Franjevačke "stepenice na Golgotu. m) Grčke stepenice. n) 
Mali franjevački samostan. 0) Zajednička cisterna. 

1) Kapelica Ukazanja Isusova BI. Djevici Mariji (franjevačka). 2) 
Oltarić sa stupom bičevanja. 3) Kapelica zatvora Isusova. 4) Kapelica na 
mjestu, gdje vojnici razdijeliše haljine Isusove, 5) Špilja, u kojoj je nađen 
križ Isusov. 6) Kapelica carice sv. Jelene. 7) Kapelica na mjestu, gdje po- 
grdiše Isusa prije razapinjanja. 8) Kapelica razapinjanja Isusova na Gol- 
goti. 9) Kapelica smrti Isusove na križu. 10) Kamen pomazanja. 11) Ka- 
pelica Isusova groba. 12) Kapelica Isusova ukazanja Mariji Magdaleni, 

Rimskim brojevima označene su one postaje Isusova križnoga puta, 
koje se nalaze u hramu Božjega groba: X. postaja, gdje su Isusa svukli. 
X1. postaja, gdje su Isusa pribili na križ. XII. postaja, gdje je Isus visio 
i umro na križu. XIII. postaja, gdje Isusa skinuše s križa i položiše u krilo 
prežalosne Majke. XIV. postaja je grob, u koji sahraniše tijelo Isusovo. 

nijeti, te je na njem dao sagraditi Venerin hram. A nad Kristov 
grob postavio je Jupitrov kip. Dvjesta godina kasnije podiže se 


pod carem Konstantinom nad grobom Kristovim okrugla ba- 


zilika Uskrsnuća (nazvana isprva grčki Anastasis, Uskrsnuće, a 


kasnije Martyrion, Svjedočanstvo) unaokolo sa dvanaest krasnih 


stupova i sa zlatnim križem iznad kupole. A iznad Golgote je sa- 
građena i god. 336. posvećena bazilika sa pet lađa. Šteta je, što 


kod gradnje prve crkve nad Božjim grobom nije sačuvana i pećina 
samoga groba, nego su je raskopali, da je bolje mogu organski 
uklopiti u samu crkvu i većma je uresiti bezbrojem ukrasa. Tako 
danas ne možemo više ustanoviti njezin prvotni oblik, jer pećine 
uopće više nema. Obje te crkve razorio je g. 614. perzijski kralj 
Hesroes II. Ali već dvije godine nakon toga, g. 616., obnovio 
je opat Modest iz Teodozijeva samostana na starim temeljima 
baziliku Uskrsnuća, a na mjestu golgotske bazilike sagradio je 
nekoliko kapelica: kapelicu Razapinjanja na golgotskoj pećini, 
kapelicu Našašća sv. križa i kapelicu Bl. Dj. Marije. Te su crkve 
stajale tako oko 40 godina, dok ih nije g. 1010. razorio egipat- 


ski kalif Hakem Biamr Iilahs. Ali g. 1048. podignuta je bazilika 


Uskrsnuća izova u svom pređašnjem obliku, a tri golgotske kape- 
lice mnogo čednije, nego što su bile. Kad su g. 1099. križari osvo- 
lili Jerusalim, dali su se na posao, da od sviju tih crkava sagrade 


Jedan jedinstveni hram, koji bi obuhvatao i Golgotu i Sveti grob. 


Između g. 1140. i 1160. bila je ta gradnja, divot-djelo tadanje 
kršćanske umjetnosti, dovršena, a do g. 1168. bila je iznutra sva 


ukrašena divnim mozaicima. Temeljni stil toga hrama bio je ro- 


manski sa nekim orijentalnim primjesama (terasa mjesto krova). 


Što su neki prozori sa ponešto šiljatim lukom, držalo se, da su to 


predznaci gotike, ali tomu nije tako, jer se svaki taj luk dade 


lako zamijeniti posve okruglim: u tim se lukovima zapravo 
očituje orijentalni utjecaj, jer se lukovi takva oblika mogu naći 


na mnogim građevinama po Istoku iz onoga doba. 
Cijela ta križarska građevina, od koje na prvi pogled upa- 


daju u oči dvije kupole: veća nad mjestom Božjega groba, a druga 


nad glavnom (današnjom grčkom) lađom, koja u glavnom joši danas 


“- 


stoji, bila je izvedena tako, da jeistočno do stare rotunde Božjega 


groba sagrađena nova crkva sa tri lađe s jednom velikom apsidom 
i kupolom. Tako je postignuto, da rotunda Božjega groba stom 
novom crkvom čini jednu cjelinu: crkva sa dva kora, od kojih 
zapadni kor čini sama rotunda. Takvih crkava sa dva kora bilo 
je tada i u Evropi. Na južnoj je strani između rotunde i nove crkve 
podignut toranj, koji je bio po svoj prilici prvi zvonik na Istoku 
uopće. Golgota je sa svojim kapelicama kod te nove gradnje 
dospjela u ugao glavne i poprečne južne lađe, iz koje su postavljene 
stepenice za uzlaz na Golgotu.. Unutar rotunde sagrađena je okru- 
gla kapelica nad pećinom Božjega groba, s tornjićem na 12 malih 
stupova, okrunjenih malom kupolom, a pred tom kapelicom 
druga četverouglata. 


S južne strane je fasada (pročelje) hrama sa dva portala, 
iznad kojih su dva prozora s velikim lukovima. Jedna vrata por- 

tala su zazidana. Ornamentika portala složena je iz romanskih, 
bizantinskih i arapskih motiva. Oba su luka nad portalima počiva- 
jući na tri reda stupova na donjem dijelu zatvorena prečkom, 
od kojih je lijeva ukrašena relijefima iz života Isusova izrađenima | 


BAZILIKA BOŽJEGA GROBA S PROČELJA 


na zapadnjački romanski način, a desna likovima ljudi, životi-- 
nja i biljaka u fantastičnom spletu. 

lako je današnji hram Božjega groba uglavnom onakav,. 
kako su ga križari izradili, ipak su tijekom ovih posljednjih gotovo. 
već punih 8 stoljeća raznim restauracijama nastale mnoge izmjene. . 


k 7163 ž 


Godine 1187. i 1244. bio je hram od muhamedanaca veoma ošte- 
ćen, te je morao biti obnavljan. Najznatniju restauraciju proveo 
je g. 1555. fra Bonifacije Dubrovčanin, te je tako eto jedan Hrvat 
mnogo pridonio gradnji ovoga hrama, kako on danas izgleda. 
Veća je restauracija bila još g. 1719., a kad je g. 1808. od požara 
izgorjela cijela kapelica Božjega groba i kupola rotunde, sagradio 
je današnju kapelicu Božjega groba grčki graditelj Komnenos 
iz Mitilene troškom Grka i Armenaca, koji su sebi od tadašnjih 
turskih vlasti izradili pravo, da sami bez katolika (franjevaca) 
mogu provesti tu restauraciju. | zvonik je danas drukčiji, nego 
što je bio u doba križara: niži je za dva kata i nema na njem 
više one kupole, koju na nj staviše križari, te tako sadašnji zvo- 
nik ima jadan izgled. 

lako smo toga jutra još bili natašte, bili bismo ne-znam 
kako dugo slušali 0. Stanislava, koji nam, je tako zorno 
prikazao prošlost ovoga svetišta nad svim svetištima svi jeta. 

,Da vam se sve u tančine protumači, što se o ovome 
svetome mjestu dade reći, morali biste ostati u Jerusalimu 
barem dvostruko više, nego_što je određeno prema vašem 


programu," reče on i pozove nas, da sad pođemo na za- 


jutrak, pa da onda nastavimo današnji program. 


Neki su još jedamput pohrlili u Božji grob, a onda se 
jedni za drugima uputilismo prema izlazu bazilike. 


Tek sada nam je oko zapelo na prostoru, koji se nalazi 


lijevo do ulaznih vratiju bazilike. Tu su na ponešto poviše- 


nome mjestu prostrti dušeci, na kojima sjede dva Arapina. 


u fesu tupo gledajući u sve, koji ulaze i izlaze iz hrama. 


To su stražari i ključari tog najsvetijega kršćanskoga 
svetišta. Oni ujutro otključavaju hram i uveče ga zaklju- 
čavaju te nose sa sobom ključeve i predaju ih hodži susjedne 
džamije. Na trgu pred bazilikom sretosmo hodžu, bez čije 
privole nema kršćanima pristupa Božjemu grobu i na 
Golgotu. ,,Zar to može biti?" pitamo se u čudu. Ako se 
već radi o vrelu prihoda, koje muslimanski Arapi od toga 
imadu, jer besplatno ne puštaju u baziliku, zar tu nije moguć 
otkup jedamput za uvijek, pa da kršćani postanu vlasnici 
hrama i ključeva ? Baš ovo potonje pitanje je najbolnije, 


jer je muhamedovsko gospodstvo nad Božjim grobom mo- 


guće samo radi međusobne nesloge pojedinih zainteresiranih 
kršćanskih vjeroispovijesti. : 
Jest," pričao nam je o. Stanislav, ,,za vrijeme svjetskoga 
rata, kada su u Jerusalim došle engleske i francuske vojne 
vlasti, bili su ključevi bazilike Božjega groba oduzeti mu- 
hamedovskim Arapima i predani kršćanima. Ali su ka- 
snije engleske vlasti nešto radi nesloge među samim 
kršćanskim Vjeroispovijestima a nešto zato, što se Englezi 

ZRAKOPLOV ,,ZEPPELIN“ LETI NAD HRAMOM 
BOŽJEGA GROBA 11. TRAVNJA 1931. 
ne će nigdje da zamjere muhamedovcima radi svojih poli- 
tičkih ciljeva i interesa, vratili te ključeve opet istim gospo- 


 darima, koji su ih držali i za turskoga gospodstva..." 


> Toga smo dana pod dojmom tih riječi više nego ikad 
osjetili, koliko treba da se molimo Svevišnjemu, da sjedini 
nesjedinjene ovce Kristova stada. 

POGLED OD HRAMA BOŽJEGA GROBA PREMA OMAROVOJ 
DŽAMIJI I MASLINSKOJ GORI 


NA MJESTU SALOMONOVA HRAMA 


Tko još nije bio u Jerusalimu i tko ne pozna značenje 
jerusalimske Omarove džamije, čudit će se možda, što kr- 
šćanski hodočasnici kao jedan od najistaknutijih dijelova 
svog hodočasničkog programa navode i posjet tog slavnog 
muhameđanskog svetišta. No treba poznavati prošlost i 
značenje mjesta, na kom se diže“i popeti se samo na Ma- 
slinsko brdo te odanle baciti pogled na grad, koji tada leži 
pred tobom kao na dlanu, pa ćeš odmah vidjeti, kako Oma- 
rova mošeja s cijelim područjem oko nje dominira nad Cije- 
lim Jerusalimom. Posve drukčije nego li hram Božjega groba, 
koji je stisnut usred grada i gradskih kuća, ističe se Omarova 
mošeja na ogromnom slobodnom prostoru te svojom pre- 
krasnom kupolom, koja se modrinom svojom ljeska na žar- 
kom suptropskom suncu, kao da diže ponosno glavu svije- 
sna, da je ona pravi gospodar grada, za koji se toliki otimaju. 

 oodIzakako smo dobro upoznali najveće kršćansko sve- 
tište u Jerusalimu, otputili smo se tog istog dana (2. lipnja) 
prema mjestu, gdje je nekoć stajao židovski hram, vjersko 
središte židovskoga naroda, a gdje se danas već punih 13 
stoljeća diže drugo najveće muslimansko svetište na svijetu. 
Došavši na područje nekadanjega hrama židovskoga, koje se 
danas arapski zove Haram eš Šerif (plemenito svefište) 

sklonuli smo se po strani od stubišta, koje vodi k samoj 
Omarovoj džamiji, pod jedno stablo u hladovinu, posjedali 
većim dijelom na kamen, a 0. Stanislav je stao među nas, 
da nas opet povede duhom u prošlost, koja je vezana uz ovaj 
nekada najslavniji dio Jerusalima. a Zuma 
| Omarova mošeja diže se nad glavicom brda Morije, na ko- 
jem je Abraham htio žrtvovati svoga sina Isaka. Tu su poganski 
Kanaanci i Jebuzičani, kao da se povode za Abrahamom, žrtvo- 
vali svoju najmiliju djecu bogu Saturnu. Tu je Melhisedek prinio 
žrtvu kruha i vina i time postavio prauzor nekrvnoj žrtvi kršćan- li 
ske ere. Tu je kralj David podigao prvi oltar, tu su djelovali svi 


— Zas 


proroci dolzaije. Tu jemudri kralj Salomon oko tisuću godina prije 
Krista podigao prvi veličanstveni hram Jehovi, hram, uz koji 
je židovski narod vezao vjeru svoju, mesijansku ideju i najviši 
ideal narodni. Taj je hram četiri stoljeća dizao i jačao židovsku 
svijest i ponos, dok ga g. 586. prije Krista nije razorio babilonski 
< kralj Nabukodonosor, koji je Židove odveo u babilonsko sužanj-. | 
stvo. Po stoljeća je mjesto Salomonova hrama ležalo u ruševi- | | 
nama, a kad su se Židovi pod Jozuom onda opet vratili u domo- 
vinu, podigao je Zorobabel g. 536. prije Krista drugi hram na te- 
meljima Salomonova. Kroz novih pet stoljeća, u kojima je taj ; 
drugi hram bio više puta oštećivan, djelomično razaran i obeš- hd 
čašćivan, okupljao je on oko sebe opet židovski narod. A onda | 
je došao poganin Herod, koji je milošću Rimljana postao kralj h 
židovski, te podigao i obnovio g. 19. prije Krista salomonski sjaj | 
židovskoga hrama. Područje je oko hrama podvostručeno obu- 
hvativši ogromnu plohu, kakva je do danas sačuvana : oko 150.000 " 
četvornih metara. Zapravo je ovaj treći hram, iako je građen pod i 
Herodom, koji je inače dao podizati i poganske hramove, bio po- | 


IZLAZ HRVATSKIH HODOČASNIKA IZ OMAROVE DŽAMIJE 

sljednje veliko djelo Staroga Zavjeta, koji je htio da dostojnim 
svetištem dočeka dolazak obećanoga Mesije. Dočekao ga je, ali 
ga nije prepoznao i primio, i zato se ubrzo nakon toga Herodov 
hram pretvorio u nadgrobni spomenik Staroga Zavjeta. Taj 
treći hram jerusalimski bio je najmilije boravište Kristovo, kuća 
Oca njegova nebeskoga. Tu je on već kao _dvanaestgodišnji dje- 
čak naučao, tu je tvorio čudesa, oprostio grešnici, korio fari- 
zeje, prorekao smrt i uskrsnuće svoje, i toliko drugih događaja 
iz života njegova vezano je uz taj hram. Još za Kristova vremena 
su se neprestano vršile razne gradnje oko hrama, a završene su 
posve tek 66. godine. Samo četiri godine stajao je hram posve go- 
tov, jer je već 70. godine, kad je Tito osvojio i razorio Jerusalim, 
i hram do temelja izgorio te bio razrušen. Na njegovo mjesto 
podiže rimski car Hadrijan šezdesetak godina kasnije Jupiterov 
hram, ali ga je car Konstantin dvjesta godina iza toga zamijenio 
kršćanskim hramom. No već za trideset godina htjede car Julijan 
Apostata (g. 361. do 363.) u svom paklenom bijesu protiv kršćan- 
stva natjerati Krista, koji je prorekao potpunu propast židov- 
skoga hrama, u laž, te dade Židovima, da grade sebi na tome mje- 
stu novi svoj hram. Nije od toga ništa bilo, jer je potres gradnju 
u zametku ugušio, te se Židovi videći u tom bijes Božji razbježaše 
napustivši svoj naum. Kršćani ostadoše gospodari na području 
bivšeg jerusalimskog hrama puna tri stoljeća. U to je vrijeme 
car Justinijan g. 531. do 537. dao tu sagraditi na jugoistočnom 
dijelu Marijansku crkvu Theotokos, koja je g. 614. stradala od 
provale Perzijanaca, a već 637. godine dođoše Arapi pod kalifom 
Omarom, koji se, čim je ušao u Jerusalim, uputio prema ovome 
mjestu i tu uskliknuo : ,,Velik je Alah! Ovo je hram Davidov, 
o kojem mi je prorok (Muhamed) govorio, da je amo dolazio na 


svojim noćnim putovanjima." Neki misle, da je u to vrijeme 


stajala iznad nekadanjega žrtvenika židovskoga hrama kršćan- 
ska bazilika sv. Sofije, te da je Omar samo trebao skinuti križ 
s nje i staviti polumjesec Takvo tumačenje postanka Omarove 
mošeje obrazlažu time, što je građena u osmerokutu, obliku bi- 
zantskoga križa, što su po zidovima ukrasi puni kršćanskih zna- 
kova: kruha i vina, žitnih vlati i grozdova itd. No općenitije se 


drži, da je Omar na tome mjestu zatekao same ruševine, pa da je 


džamiju dao sagraditi Omarov nasljednik kalif Abdel Melek ibn 
Meruan po bizantinskim graditeljima te joj je dao ime svoga pred- 
šasnika na uspomenu Omarova osvojenja Jerusalima. Tako je ona 
bila sagrađena g. 691. te je stajala puna četiri stoljeća, dok ne do- 
doše g. 1099. kršćanski križari. Za doba križarskoga Jerusalim- 
skoga kraljevstva, koje je trajalo 88 godina, procvala je kršćanska 
era u Jerusalimu u podizanju mnogih crkava. Od Omarove, mošeje 
postade kršćanski hram : pećina u hramu ograđena je ogradom, 
koja još i danas postoji, na pećinu su položene mramorne ploče, 
nad kojima je podignut bio oltar. Kad je g. 1187. Saladin osvojio 
opet Jerusalim, skinut je kršćanski zlatni križ s Omarove mošeje 
i zasađen na nju opet polumjesec. Kad su križari g. 1229. po drugi 
put osvojili Jerusalim, bilo je kršćanima, židovima i muslimanima 

što je on jedini od svih slavonskih pisaca uveo latinski na- 
čin pjevanja oponašajući uvelike i stare Dubrovčane, koje 
je dobro poznavao, pa je na taj način bio veza naše knji- 
«ževnosti iz južnih strana sa književnošću istoka i zapada. 


Dubrovački Rnjiževnici u XVIII. stoljeću 


U osamnaestom je stoljeću književni rad na narodnom 
jeziku u Dubrovniku vrlo čedan i po opsegu i po vrijednosti. 

Iznad svih dubrovačkih književnika toga vremena 
ističe se vrijednošću svojih književnih djela i svojim rodo- 
ljubivim osjećanjima IGNJAT ĐORĐIC. (1675. do 1737.). 
Đordić je bio ispočetka isusovac, a zatim benediktovac. 
Pisao je lirske pjesme od kojih je neke, jer ih je smatrao 
poganim, poništio. Međutim i po ovome, što je ostalo (,,P j e- 
sni razlike"), možemo vidjeti, kako je Đorđič bio od- 
ličan lirik, koji je i po načinu obradbe i po uzimanju  pje- 
sničkog predmeta i imao vrio profinjen ukus. Pored tih lir- 
skih pjesama Đorđić je napisao i izdao tri djela, koja su od 
velike važnosti u našoj književnoj povijesti: ,Razlike 
Drjke-sivjeo du hrolu me 1 sdgelorspravne“ (1728.), 
Fora tae SLo vas KI (1729.) i napokon ,Uzdasi 
Mandaljene pokornice'. Sva ta tri djela odaju 
pjesnika jačeg književnog talenta i dotjeranog ukusa. U 
neplodno doba XVIII. stolječa Đorđić i po svome talentu 
i po istinskim vrednotama svojih pjesničkih djela, u kojima 
ima mnogo iskrenog ličnog osjećanja, i po težnji, da se na- 
učna djela pišu hrvatski (sam je napisao »Život pri- 
Svetog Benedikta"), zauzimlje vidno i najodličnije 
mjesto u našoj književnosti toga stoljeća. 


Književni rad na latinskom jeziku, koji je sve više 
preotimao maha nad narodnim jezikom, u književnosti 
Cvate. Tako Benedikt Staj (Stay) raspravlja o filozofskim 
pitanjima u latinskim stihovima. RAJMONDO KUNIĆ 
(1719. do 1794.) prevodi na latinski Homerovu  Ilijadu. 
Njegove su latinske pjesme izdane u Dubrovniku g. 1827. 
I BRNO ZAMANJA (1735. do 1820.) prevodi Homerovu 
Odiseju ; osim toga s grčkoga na latinski neka Teokritova 
djela, a sam je napisao oveću latinsku pjesmu ,,Echo'"'. 


Uz te književnike svećenike ističe se dubrovački ple- 
mić JUNIJE RESTI, koji je po svojoj naobrazbi i pozna- 
vanju svjetske prosvjete prvak među suvremenim dubro- 
vačkim književnicima. Njegove latinske pjesme ,,Carmina' 
(,,Karmina'') izašle su u Padovi g. 1816. 


(010) 5 


ĐURO FERIĆ-GVOZDENICA (1739. do 1820.), sve- 
ćenik, preradio je na latinskom jeziku psalme. Izdao je 
jedno latinsko djelo o narodnom životu i običajima, koje 
je sam kasnije preveo na hrvatski. | 

Njegove latinske poslanice Nijemcu Miilleru i Spli- 
ćaninu Bajamontiju raspravljaju o narodnoj poeziji, i u 
njima je donio i prijevode nekih narodnih pjesama na la- 
tinskom, ali su ti prijevodi netočni. On je pisao, za razliku 
od ostalih latinskih pjesnika u Dubrovniku, i hrvatski. 
Tako je izdao prijevod ,Fedra Augustova od- 
služnika pričiče ESOpowe “4 pjesniusto 
vinske prenesene" (Dubrovnik, 1813.), a spjevao 
je također i jednu pjesmu o borbama Turaka i Rusa. 

Dubrovačka književnost je doživjela svoj zlatni vijek 
u sedamnaestom stoljeću. Iza toga naglo opada, da svrši 
s ulizivačkim pohvalama francuskoj i austrijskoj upravi. 
Prvi, a možda i najvažniji razlog opadanju književnog 
rada na narodnom jeziku u Dubrovniku bilo je odnarođi- 
vanje domaće inteligencije. Talijanski i latinski jezik po- 
češe zauzimati vidno mjesto u javnom životu. Radi sve sla- 
bijega gospodarskoga stanja Dubrovačke republike nada- 
reniji i bistriji domaći sinovi sele u strani svijet, kao na pr. 
slavni isusovac Bošković, učenjak svjetskoga glasa. 
Zatim treba istaći, da je i po svojim težnjama starija dubro- 
vačka književnost u glavnom bila napisana za vlastelu 
i od vlastele i u vrijeme, kad su zavladale svijetom demo- 
kratske misli i težnje, dubrovački pisci ne uspješe pronaći 
pravac za svoje književno djelovanje, osim Marka Bruero- 
vića, a taj nije Dubrovčanin, nego stranac, Francuz. 

Velik dio književnog rada ima više manje prigodno 
značenje. Prijatelji prijateljima šalju poslanice, raspravljaju 
u stihovima stvari iz običnog života, ili s druge strane ne- 
izmjerno hvale pojedine vladare pjevajući za njihove imen- 
dane ili rođendane pjesme pohvalnice. I u to vrijeme 
prevode s grčkoga na latinski ili talijanski, s hrvatskoga 
na latinski ili obrnuto. Sa latinskog na hrvatski prevodio 
je dosta ĐURO HIĐA. Između tolikih hvališa uništitelja 
dubrovačke slobode, Francuza, Hiđa se odlikuje svojom 
muškom smjelošću: on naime ustaje protiv Francuza u 
pjesmi ,Pjesam Minčeti". U to vrijeme prigodni- 
čarstva i prevođenja nastojali su neki dopuniti i Gunduli- 
ćev ,,Osman". Tako je između ostalih pokušao Marin 
Zlatarić da ispjeva četrnaesto i petnaesto pjevanje Osmana. 
Na polju književne nauke i jezikoslovlja treba zabilježiti 
rad rođenoga Talijana Franje Appendinija, koji 

je napisao pregled dubrovačke književnosti (,,Notizie isto- 
rico-critiche"', Dubrovnik, 1802.), zatim pisce rječnika fra- 
njevca Joakima Stullia i isusovca Ardelia della Bellu. 

U ovoj književno neplodnoj dobi ističe se svojim radom 
MARKO BRUEROVIC, porijeklom Francuz iz Liona. 
Nakon nauka u Marseilleu došao je u Dubrovnik i tu je pored 
talijanskog i latinskog naučio izvrsno hrvatski jezik i na 
njemu je napisao najveći i najznatniji dio svoga književnog 
rada. Bio je francuski konsul u Dubrovniku i Travniku, 
a svršio je svoju službu u Tripolisu, gdje je umro god. 1825. 
U Dubrovniku je drugovao s ljudima od knjige, s njima iz- 
mjenjivao pjesničke poslanice i raspravljao o javnim prili- 
kama. Osebujnost i prirodnost našega narodnog života 
njega je tako osvojila, da je on, iako Francuz, zazirao od 
francuskog raskalašenog života i prigrlio naš priprosti i 
prirodni život. Ljuti se na suvremenike u Dubrovniku, 
koji nastoje prihvatiti francuski duh, a napuštaju svoju 
hrvatsku drevnost : 

»,> Pivnice jer svako do glasovitog Pregata 
slavne bi se lako hrvatske odreko starine." 

I on je poput ostalih svojih suvremenika prevodio sa 
grčkog i latinskog, ali je mnogo važniji njegov originalni 
hrvatski književni rad. On je nastojao da obnovi dubrovačke 
maskerate, da im dade suvremeni značaj i dotjeraniji, narod- 
skiji jezik. Napisao je tri maskerate: ,Čupe", ,Sprav- 
jenice“" i ,Zvjezdoznanci"“; osim toga napisao 
je jednu komediju ,Vjera nenadana". 

Bruerović piše dobrim narodnim desetercom, dotje- 
ranim za umjetnu poeziju. Pojava Marka Bruerovića je 
značajna, jer se on i po svojim narodnim mislima i po du- 
bokom osjećanju, koje je gajio prema svojoj novoj domovini, 
izdiže nad svoju okolinu, pa obilježuje prvog svijesnog 
romantika u našoj književnosti. 


Fra Filip Grabovac 

Značajno mjesto zauzimlje u našoj prosvjetnoj i knji- 
ževnoj povijesti dalmatinski franjevac FRA: FILIP GRA- 
BOVAC (1697. do 1749.). Rodio se u Podosoju kod Vrlike. 
Godine 1718. ušao je u franjevački red. Godine 1729. 
bio je imenovan od mletačke vlade kapelanom hrvatskih 
konjanika (compagnia de Croatti a cavallo). Ovu je službu 
obavljao kroz osamnaest godina. Za vrijeme svoga kapelo- 
vanja vršio je često ulogu bolničara liječeći i pomažući voj- 
nicima, koji bi oboljeli: odi zaraznih bolesti. Tako je i on iz- 
gubio zdravlje, koje nikada nije mogao više postići. Iako 

je dulje vremena izbivao iz domovine, on je uvijek zadržao 
veze sa svojim rodnim krajem. Godine 1747. izdade svoju 
knjigu ,Cvit razgovora nareda i jezika. 
iliričkog aliti rvackoga'". Odmah nakon iz- 
laska ove knjige počeše protiv njega stizati prijave, jer da se 
u knjizi tobože ,ranjava vjernost jedne junačke krajine u 
Dalmaciji" — sinjske — i da Grabovac zlobno izvrgava 
ruglu službene predstavnike Prevedre Republike (Mletaka). 
Prijavu su učinili Grabovčevi protivnici iz Sinja, i on ie_ 
bio uhapšen 26. studenoga 1747. u Veroni, stavljen u okov 
i odveden u Mletke u tamnicu. Nakon suđenja bacili su ga 
u tamnicu, gdje je izmučen umro u veljači g. 1749. Z 

Grabovca su osudili u prvom redu radi toga, što je to- 
bože počinio veleizdaju, a veleizdajnički su bili između osta- 
loga i ovi stihovi : 


,Da b' Arvati skladni bili Kad kralj hoće da kog sarve, 
Ne b' ovako žalost pili, Tad Arvate meće parve, 
Rekoh, da bi sklad imali, A dobitak kad se dili, 

Svim bi svitom ti vladali. Tad pitaju: gdi ste bili ?“ 


U toj knjizi Grabovac je gradivo strpao bez velika reda 
miješajući pouku i pripovijedanje o suvremenim događa- 
jima sa ćudorednim poukama i pričama općenite naravi. | 
Ali i pored tog raznolikoga gradiva u knjizi je na više mje- 
sta izbila Grabovčeva ličnost, njegovo duboko narodno 
osjećanje i uvjerenje. lako je trajno živio u Italiji, on je 
svejedno ostao svijestan Hrvat, koji žali nad starom slavom 
Hrvata i, koliko je moguće u onim prilikama, govori im o nji- 
hovim neprijateljima. Značajno je, da jekod Grabovca ime Hr- 
vat (Arvat) jednako imenu Ilir ili Slovinac, a još je značajnije, 
da on upotrebljava ime Hrvat, kad piše narodnim jezikom, 
a kad štogod napiše na talijanskom, onda upotrebljava 
ime Ilir, koje su tadašnji Talijani upotrebljavali za naš narod. 

Kad se uzme u obzir zaostalo stanje našega naroda 
u Dalmaciji u to vrijeme i političko mrtvilo, koje je nadošlo | 
kao posljedica mletačkoga gospodstva, rad i žrtva fra Fi- 
lipa Grabovca odskaču i čine, da je on među prvima narod- 
nim buditeljima ; daju mu svijetlo ime u hrvatskoj poli- — 
tičkoj povijesti i u povijesti našeg narodnog razvoja. 

Istina, njegove misli nijesu prodrle u šire narodne slo- 
jeve, jer je mletačka vlast spalila sve komade  ,,Cvita" 
(do nas su doprla samo četiri primjerka, koliko je dosada 
poznato), ali svejedno po svojoj narodnoj svijesti i po svojim 
plemenitim težnjama, da uputi narod u njegovu prošlost 
i da mu podigne svijest, fra Filip Grabovac pripada izabra- 
nom broju narodnih prosvjetnih radnika. “E 

Fra Andrija Kačić-Miošić 

Nijedan hrvatski književnik sve do današnjih vremena 
lije ušao u volju našega puka kao FRA ANDRIJA KAČIĆ- 
AIOŠIĆ, franjevac iz Zaostroga u Makarskom primorju. 
“ra Andrija je pripadao staroj seljačkoj, plemenitoj obi- 
elji, koja je živjela već u vrijeme narodnih vladara. Rodio 
e godine 1704. i na krstu je dobio ime Antun. Učio je škole 
1 Zaostrogu, a više franjevačke nauke je primio u tadanjem 
redišnjem franjevačkom učilištu u Budimu. U franjevački 
ed je stupio g. 1720., dakle 
losta mlad. Nakon završetka 
Vojih nauka predavao je kao 
»rofesor na franjevačkom mu- 
Iroslovnom učilištu u Zao- 
trogu, bio kratko vrijeme 
zupničkim zamjenikom u Opu- 
zenu u Neretvi, zatim profesor 
»ogoslovije deset godina u Si- 
jeniku, iza toga gvardijan 
samostana Sumartina na otoku 
Braču, a naposljetku je živio 
1 zaostroškom samostanu, gdje 
je neko vrijeme bio gvardijan. 
Po nekim piscima čini se, da 
je bio 1 apostolski poslanik te 
da je tom zgodom posjetio 
Bosnu i proučio tamošnje pri- 
like i na taj način upotpunio 
svoje bilješke o narodnim ple- 
mićkim obiteljima i o bojevima između našega naroda i 
Turaka. 

Kačić je napisao jedno djelo na latinskom jeziku, koje 
se bavi mudroslovnim pitanjima, ali je puno važniji njegov 
književni rad na hrvatskom jeziku. Taj mu je rad raznio 
ime po čitavom slavenskom Jugu. Kačić je napisao u prvom 
redu knjigu ,Razgovor ugodni naroda slo- 
vinskoga“ (Mleci, 1750.) 1 ;Korabljicu'“ (Mleci, 
1760.). ,,Korabljica'' je kratak i pregledan opis događaja 
od početka svijeta do Kačićeva vremena, ali narodna po- 
Vijest se tek spominje. Događaje našega naroda iznio je 
opširnije u svojem djelu ,Razgovor ugodni', u ko- 
jemu opisuje na temelju nekolikih izvora povijest južnih 
Slavena od najstarijih vremena do najnovijega vremena 
u stihu i u prozi. 


FRA ANDRIJA KAČIĆ-MIOŠIĆ 

Kačić nastoji da u svome opisivanju bude što je moguće 
više blizak povijesnoj istini. Radi toga skoro uvijek nastoji 
svoje tvrdnje potvrditi mišljenjem ili dokazima koga po- 
vjesničara, Uopće je u to vrijeme vladala velika ljubav za 
ispitivanjem prošlih vremena, naročito slavnih zgoda, ubro- 
jivši među te zgode u prvom redu ratne dogodovštine, 
pa se za tim općim duhom povukao i fra Andrija iz više raz- 
loga, ali u prvom redu radi toga, da svome narodu, koji je 
još uvijek živio od borbe i za borbu, dokaže, kako je imao 
slavnih junaka u svojoj prošlosti, koji su turske glave od- 
sijecali, glave odsijecali, ali i bojak bojevali. S druge strane 
i on je kao i mnogi njegovi suvremenici želio da dokaže 
za se i za ostale uglednije obitelji našega naroda, kako su 
slavnoga podrijetla. To junačko raspoloženje, koje uostalom 
gospodari i u golemoj većini našeg narodnog pjesništva, 
možemo razumjeti, kad se sjetimo, da je Dalmacija pot- 
puno oslobođena od turskoga jarma u mladosti fra Andrije 
Kačića i da su se na granici trajno vodili ili ozbiljniji okr- 
šaji ili čarkanja s jedne i s druge strane. Osim toga u narodu 
je tada, kako se po svemu čini, upravo cvala narodna pje- 
sma, i to skoro isključivo junačka, osobito u Dalmaciji, 


pa je i to djelovalo, da fra Andrija opisujući prošlost nastoji | 


u prvom redu iznijeti junačke zgode i događaje. On naslje- 
duje narodnu pjesmu. Od nje uzimlje i viteški duh i stih 
deseterac, samo ga nešto dotjeruje svrstavajući četiri stiha 
zajedno. 

Kao i Grabovac tako i Kačić upotrebljava hrvatsko, 
slovinsko, srpsko i bugarsko ime, ali on za razliku od Gra- 
bovca imenom Slovinac označuje sve Slavene na jugu. Ime- 
nom Hrvat označivao je ono, što i sada uglavnom razumije- 
vamo pod tim imenom, ali nerijetko i za sam pojam hrvat- 
stva upotrebljava slovinsko ime. Usprkos njegova širokoga 
rodoljublja nailazimo kod Kačića na mnogo mjesta, kako 


hvali ,,privedroga dužda od Mletaka", »SViljetloga cesara' 


itd. Bez sumnje je tačno mišljenje, da je Kačić ovako pisao 
iz nužde : cenzura je bila vrlo stroga, nije propuštala nijednu 
stvar, koja bi mogla i najmanje duhove pobuniti protiv 
Mletačke republike. Osim toga treba svakako držati na 
pameti, da je Kačić znao za sudbinu svoga subrata fra 
Filipa Grabovca, pa je radi toga nastojao da izbjegne svaku 
i najmanju sumnju u svoju odanost prema tadašnjoj mle- 
tačkoj vlasti. 

Kačićev ,Razgovor ugodni" je postao doista 
razgovor ugodni našega naroda. Nema knjige, Koja bi po- 
stigla toliko ljubavi kod najširih narodnih slojeva kao nje- 

gov ,,Razgovor". Prije rata je u Dalmaciji svaka malo bolje 
stojeća kuća imala svoj ,,Kačićev libar". A početkom našeg 
ilirskog pokreta Kačić je vršio veliku ulogu u čitavom našem 
narodu, kod priprostih kao i kod učenih. Toj raširenosti 
iKačićeve knjige treba zahvaliti, da je ime Slovinac bilo u 
neko vrijeme rašireno u svim krajevima našega naroda. 
iRaširenosti je doprinijela pored ostaloga i ona prostosrdačna, 
iranjevačka jednostavnost, kojom Kačić riše slavne doga- 
ilaje iz prošlosti slovinskoga naroda, i ona njegova dobro- 
dušna predanost, kojom hvali svaki, pa i sitniji dogođaj, 
koji je imao bilo kakvo značenje u našoj prošlosti. Iako je 
Kačić bio daleko po svojim nazorima od prosvjetiteljstva, 
pn je po svojim težnjama (sam ističe, da je napisao svoje 
(djelo za siromašne čobane i seljake) prosvjetitelj, koji isti- 
ma nije išao za tim, da u svojoi knjizi dade potrebne upute 
u svim područjima, koja imaju značenje za široke narodne 
slojeve, ali je zato nastojao da temeljito prikaže ,,čo- 
Danima i težacima“ njihovu prošlost i da na temelju te pro- 


oni od starih vremena proslavljeni junaci i borci. 


Bošnjaci i kajkavci u XVIII stoljeću 

Pra Stjepan Marković, fra Filip Laštrić, fra Tomo Babić, 
Lovro Sitović, Hilarijon Gašparoti, Ivan Krištolovec, Sušnik, 
Jambrešić, Juraj Mulih, Krčelić 


(prozvao po imenu njena pisca ,,Stjepanušom' ili ,,Stipe- 
mjačom". Markovac je izdao i jednu knjigu propovijedi 
i»rala od sveti" (Mleci, 1708.). Uz Markovca se ističe 
svojim književno-znanstvenim radom FRA FILIP LAŠ- 
TRIĆ (1700. do 1783.), koji je napisao na latinskom  je- 
iziku povijest svoje redovničke provincije, a na hrvatskom 
jeziku je napisao četiri knjige propovijedi. FRA TOMO 
IBABIĆ, rodom iz Velike kraj Skradina, napisao je knjigu 
ičudoredne pouke ,Cvit razlika mirisa duhov- 
moga“ (Mleci, 1726.). I ta je knjiga poput Markovčeve 
postala vrlo raširena i obljubljena. Narod: ju je prozvao 
|»Babušom'"'. Hercegovac FRA LOVRO SITOVIĆ Ljubušak, 
rođeni musliman, prešavši na katolicizam uđe u franjevački 
jred, U Makarskoj je spjevao ,Pismu od pakla" 


11 


slosti izgradi kod njih jaku narodnu svijest i ponos, da su | 

bez naročite književne vrijednosti, ali sa značajnom svrhom. 
On je želio, da pomoću svoga spjeva potisne narodne pje-! 
sme. ' ; 
Življi je književni rad u osamnaestom stoljeću među. 
kajkavcima. Pavlin HILARION GAŠPAROTI, rođeni. 
Samoborac (1714. do 1702.), izdao je životopise svetaca. 
pevet sveteh. ali Zuvlemje 1 Ori sreca va 
u četiri knjige. Pavlin IVAN KRIŠTOVOLEC izdao je. 
i napisao dvije hrvatske knjige ,Od Nasledovanja. 
Kristuševoga“ “od. Fome Keimpenca 1 :,Zivo m 
svete Marte Magdalene". Krištovolec je mapi- 

sao i nekoliko knjiga na latinskom jeziku, u kojima je opisao _ 
povijest svoga reda. Kao pavlinski povjesničari istakli su se | 
NIKOLA BENGER i JOSIP BEDEKOVIĆ, koji je na-: 
pisao latinsko djelo o rodnome mjestu sv. Jeronima (,,Na-_ 
tale solum S. Hieronymi'', 1752.), u kojemu dokazuje, da. 
se sv. Jeronim rodio u Strigovi u Međimurju. Isusovci SUŠ-. 
NIK 1 JAMBREŠIĆ napisali su veliki rječnik latinskih | 
riječi istumačenih hrvatski, njemački i madžarski. JURA J. 
MUL IH, također isusovac, napisao je velik broj molitvenih | 
knjižica i propovijedi ; za nj je značajno, da je pisao i što-. 
kavštinom. IVAN MULIH je izdao dvije sveske propovijedi - 
p»pProdečtva kratka". JOSIP MIKOCI napisao je 

nekoliko latinskih povjesnih djela, od kojih su neka značaj- 
nija za hrvatsku kulturnu prošlost. Isto tako na latinskom | 
jeziku je pisao povijesna djela isusovac ANDRIJA BLA-| 
ŠKOVIĆ, dok je KAZIMIR BEDEKOVIĆ pisao bogoslovska | 
djela na latinskom jeziku ; zatim je također na latinskom 

jeziku napisao dvije drame i povijest hrvatskog zavoda u 
Beču. 


Svjetovni svećenik ANTUN BALTAZAR KRČELIĆ | 
bio je svestrano naobražen. Bio je dobro upućen u filozofiju, | 
teologiju i pravo. Kao poznavalac prava ustao je u jednoj 
svojoj latinski napisanoj pravnoj knjizi protiv velikih  ple- 
mičkih posjeda i povlastica. U zajednici s isusovcem Niko- 
lom Laurenčićem napisao je ,Kroniku aliti spo-. 
menek vsega sveta vekov" (Zagreb, 1762.). 
Osim toga napisao je na hrvatskom jeziku ,Življenje 
blaženoga Gazottia zagrebečkoga biš-. 
ku pa" (Zagreb, 1747.). Uz to je napisao tri djela na latin- 
skom jeziku (,,Annuae sive historia ab anno inclusive 1748. | 
et subsequis 1767, ad posteritatis notitiam'"; ,,De regnis | 
Dalmatiae, Croatiae et Sclavoniae notitiae praeliminares" 
i jedan latinski prikaz slavonske književnosti). 

Austrijska je monarhija nastala radi povijesne nužde. 

Podunavski narodi nijesu bili dovoljno jaki, da se sami 
odrvu snažnoj turskoj sili, pa su se zato ujedinili oko Hab- 
zburgovaca. Međutim baš u vrijeme stvaranja habzburgovske 
države prodiru i nove misli, koje će preobraziti stanje u 
političkoj Evropi. Srednjevjekovno političko i društveno 
uređenje države (feudalni sistem), po kojemu je društvo 
bilo podijeljeno na dva suprotna staleža — gospodare zem- 
ljišta (vlastela) i njihove podložnike (kmetovi) — sve više 
je ustupalo novom društvenom uređenju, po kojemu je 
vršio jaču ulogu onaj, koji je imao više novaca (kapitali- 
zam). Uz tu pojavu je usko spojen nacionalizam. Naciona- 
lizam je pored ostalog težnja za samostalnim državnim 
životom, za svojim određenim zemljištem, a čvrst je oslon 
nacionalizmu zajednička prošlost, - zajednička svijest pri- 
padnosti i po mogućnosti zajednica jezika i vjere. U zapad- 
noj Evropi nacionalizam je ranijeg podrijetla nego u Au- 
striji. U zapadnoj Evropi su naime narodi stvorili svoje na- 
cionalne države već u petnaestom i šesnaestom stoljeću, 
dok se u Austriji zahtjevi za narodnim državama javljaju 
kasnije i to uglavnom kao otpor protiv njemačke prevla- 
sti. au Hrvatskoj i kao otpor protiv madžarske bahatosti. 
Narodna misao se izgrađuje dakle u znaku borbe, koja je 
trajala sve do propasti Austro-Ugarske; a ona je propala 
tada, kad su njeni narodi došli do uvjerenja, da mogu ži- 
vjeti samostalnim narodnim životom. Jačanje i osv ješći- 
vanje austrijskih naroda trajalo je kroz čitavo devetnaesto 
stoljeće ; tako je dugo vremena trebalo, da se okupe sve po- 
razbacane narodne snage i da dođe do zajedničkog osjeća- 
nja! Pritisak vlasti i izopačivanje narodnih prvaka — to 
je bilo moćno habzburško sredstvo. 

Austrijski narodi u većini počinju razvijati svoj nacio- 
nalizam i ispoljavati svoje nacionalne težnje pod: dojmom 
francuske revolucije od g. 1789. Misli vodilje francuskih 
revolucionera prodiru pomalo i među hrvatsko društvo, 
najprije slabo, a kasnije sve jače, dok se nijesu pojavile kao 
zalitjev za samostalnim životom. Kako je kod nas druš- 
tveni život bio slabo razvijen, a podjela narodnih poslova 

nije bila provedena, to je kod nas književnik u isti mah i 
narodni buditelj i borac za narodnu slobodu i nezavisnost. On 
je, osobito u prvoj polovini XIX. stoljeća više politik nego 
čisti književnik i književnost upotrebljava za političke svrhe. 
Tako je dobrim dijelom i u devetnaestom stoljeću sačuvana 
tradicija naših književnika, da su oni prije svega vođe svoga 
naroda, njegovi učitelji i odgojitelji, budioci njegove svije- 
sti i stvaraoci političke organizacije. Tu su svoju ulogu 
književnici sačuvali do najnovijeg vremena. U novije Vrijeme | 
mjesto književnika i prosvjetnih radnika zauzeše odvjet- 
nici i politici po zanimanju. 

Na naše javne radnike oko tridesetih godina prošloga 
Vijeka utjecala je pored francuske revolucije nauka njemač- 
kih filozofa ondašnjeg vremena. U prvom redu filozof 
Herder koji je u Svojoj knjizi ,,Misli k filozofiji 
povijesti čovječanstva" (,,Ideen zur Philosophie der Ge- 
schichte der Menschheit"') raspredao o slavnoj budućnosti 
Slavena, koja će nastupiti, kad se Slaveni »,probude od sna 
i... oslobode ropskih Veriga". Osim njemačkog utjecaja 
bio je vrlo jak utjecaj čeških, slovačkih, poljskih i ruskih š 
književnika i učenjaka, posebno jezikoslovaca. Svećenik 
Dobrovski je na temelju jezika podijelio Slavene na 
nekoliko skupina, pa je među Ilire ubrojio sve južne Slavene, 
koji govore štokavskim narječjem. Vidan je utjecaj, iako 
je Hrvate nebratski skoro zanijekao, imao i Šafarik, 
Koji je u svojoj povijesti slavenskih književnosti (na nje- 
mačkom jeziku) iznio povijesne i statističke podatke o na- 
pretku i prosvjetnom radu pojedinih slavenskih _ naroda. 
Uz Šafarika je pristajao tek jedan mali dio Hrvata, dok su 
drugi, kao Ante Starčević, osuđivali njegovo postupanje 
prema hrvatskom imenu i narodu. Naprotiv čudak i osobe- 
njak Fran Kurelac tvrdi u jednom pismu: ,Mi svi 
Hrvati in corpore (in Korpore — u cjelini) dostojni nismo, 
da mu samo petu obližemo.'" No najveći je utjecaj na naše 
književnike i javne radnike bez sumnje imao slovački 
pjesnik JAN KOLLAR. On je sa svojim djelom ,,S 1 av y 
dcera'" razradio i opjevao misao 0 prosvjetnom ujedinje- 
nju svih Slavena i o njihovim srdačnim zajedničkim odno- 
sima. Treba istaći, da je i ruski politički upliv bio vrlo živ, 
naročito radi toga, što je u Rusiji uspjelo da slomi snagu 
Napoleonovu, a to loj je podiglo ugled u Evropi, osobito 
kod slavenskih naroda. 

Švi ti utjecaji probudiše naše društvo : javlja se ispo- 
četka slabija, a kasnije sve jača volja za duhovno i političko 
podizanje i jačanje hrvatskog naroda. 

Počeci pokreta za političko duhovno i kulturno osvje- 
šćivanje i ujedinjenje naroda opažaju se svršetkom osam- 
naestoga stoljeća. Godine 1796. izdao je Karlovčanin JOSIP 
ŠIPUŠ knjigu ,Temelj žitne trgovine", u kojoj 
žali, da kod nas nema jedinstvenog književnog jezika. Bi- 
skup Vrhovac kasnije razašilje poslanicu na svećenstvo, 
u kojoj preporučuje svećenstvu, da kupi narodne poslovice 
i riječi, jer naš jezik ima ,,u riječima čistoću i krasotu“. 
Godine 1815. izdaje ANTUN MIHANOVIC spis ,Reč 
domoviniodhasnovitostipisanjaudomo- 
rodnem jeziku", u kojemu se zalaže za hrvatski je- 
zik i bori se protiv latinskoga. Ovi mali znakovi sprema- 
nja za probuđivanje i duhovno ujedinjenje naroda nastavit 
će se živo i smišljeno nakon godine 1835. 


Ilirsko i apsolutističko doba 


Dugotrajne borbe s Turcima, pokidanost na toliko 
uprava, neuređeni odnosi između plemstva i seljaštva, ne- 
stašica hrvatskoga građanstva — sve je to, uz neke druge 
razloge, u osamnaestom stoljeću oslabilo hrvatsku otpornu 
snagu, iako bi bilo krivo tvrditi, da je oslabilo hrvatsku 
narodnu svijest. Hrvatska je svijest bila jaka, ali nije bilo 
narodne organizacije, preko koje bi Hrvati mogli uspješno vo- 
diti nezavisnu hrvatsku narodnu politiku. Kruti način vla- 
danja Josipall., koji je htio od podunavsko-balkanskih naroda 
stvoriti Nijemce, preplaši Hrvate. U takvim su prilikama 
odgovorni hrvatski politici smatrali, da je 
potrebno doći u što uži dodir s Madžarima, ne bi li se lakše 
odrvali Habzburgovcima, pa se na neodređeno vrijeme 
odriču god. 1790. vrhovništva i predaju ga u madžarske 
ruke. Nasilničko ie naime vladanje Josipa II. ogorčilo mnoge 
Hrvate i otuđilo ih od Habzburgovaca. Hrvatski velikaš 
Ignjat Magdalenić izjavljuje, da je neustavno vladanje Josipa 
11. prekinulo veze i prisege, koje su Hrvate vezale uz di- 
nastiju. Sve to više se javljaju kod inteligencije pristaše 
Francuza i političkih misli, koje su zastupali francuski 
revolucionarci. Godine 1796. u jednom izvješću bečkom 
ministarstvu javlja Antun Rafaj iz Zagreba, da se mnogi 
Zagrepčani raduju pobjedi Francuza nad Austrijom, a izri- 
čito spominje kanonika Vukasovića. | 

Međutim zaključak hrvatskog sabora o pripuštanju 
hrvatske suverenosti Madžarima, iako je bilo rečeno, da.ce 

fo stanje trajati samo izvjesno vrijeme, naišao je na žestokeš 
proteste u hrvatskoj javnosti. Književnik, svećenik TITO 

BREZOVAČKI, pisac između ostaloga dviju odličnih ko- + 
medija — ,,Diogeneš" i »Grabancijaš dijak'' — napisao 1 
le protiv zaključka hrvatskog sabora jednu latinsku pjesmu, $ 
u kojoj se nalaze u prijevodu i ovi stihovi : 


Kakav vas obuze bijes, o građani, kakva li ludost, 

Da taj tegotni jaram na vratove mećete sami ? 
Slobodna kraljevstva mi smo, a tko se stidi hrvatstva, 
Neka se Hunima divljim pokorava i nek im služi. 


Ako savez želiš, Hrvate, želi ga takva, 

Države sreću i posle u svojim rukam da držiš, 
Da ti ne bi drugi, zaželiš li promjenu kakvu, 
Priječio možda ono izvesti, što te je volja. 


Taj zaključak hrvatskog sabora, iako u stvari nikada 
nije potpuno proveden, imao je za posljedicu sve češće i 
odrješitije zahtijevanje Madžara, da Hrvati prime njihov 
jezik kao službeni jezik i da se u hrvatskim školama uvede 
madžarski kao obvezatni predmet. On je dakle bio temelj, 
na kome su Madžari polako htjeli izgraditi jedan jedinstveni 
politički narod od Karpata do Jadranskoga mora. 


U želji, da odnosi s Madžarima budu što bolji, zaklju- 
čuje hrvatski sabor god. 1791., da se madžarski jezik uvodi 
u hrvatske škole kao neobvezatan predmet. Međutim taj 
zaključak nije bio proveden, a i ukoliko je bio proveden, 
nije postigao skoro nikakva uspjeha, jer Hrvatima nije 
išao u tek ,,milozvučni" madžarski jezik. 

Madžari preko svojih županijskih skupština i preko 
svoga sabora neumorno traže, da Hrvati uče madžarski. 
Na ta navaljivanja Madžara odgovara hrvatski protonotar 
Josip Kušević, da će Hrvati sve učiniti da nauče madžarski ; 
godinu dana iza izjave Kuševićeve zaključuje hrvatski sa- 
bor g. 1827., da đaci u svim hrvatskim školama moraju učiti 
madžarski. Čini se, da ni zaključci hrvatskoga sabora, ni 
izjava protonotara Josipa Kuševića nijesu imali uspjeha, 
jer eno g. 1830., one godine, kad se po čitavoj Evropi poja- 
vila revolucija, zaključuje 15. svibnja zagrebačka županija, 
da učitelji, koji znaju madžarski, moraju odmah početi 
učiti djecu madžarski jezik, što znači, da prije nijesu po- 
učavali po odredbi sabora. Da bi uspjeh u madžarskom 
jeziku bio što bolji, određuje županijska skupština, da se 
madžarski uči u gimnazijama svaki dan. Osim toga skup- 

ština određuje, da se ne smije postaviti nijedan profesor, 
koji ne pozna madžarski. Slično zaključuje i varaždinska 
županija, koja izjavljuje, da Hrvati gore jednakom željom 
kao i Madžari, da nauče madžarski. 

Početkom kolovoza 1830. daje sabor upute (instrukcije) 
svojim poslanicima za zajednički ugarsko-hrvatski sabor 


- Vjekoslavu Bužanu, Stjepanu Ožegoviću i Nikoli Zdenčaju, 

PAVAO STOOS 


se u ovim krajevima širi madžarski jezik, i to zato, da se 
Hrvatska i Slavonija uzmognu što čvršćom vezom povezati 


sa saveznom kraljevinom Ugarskom." 


Ali to postupanje službenih predstavnika hrvatskog 
života, županija i hrvatskog sabora, i sve to veći zahtjevi 
Madžara izazvaše otpor među svijesnim Hrvatima. Kod 
koga jače nego kod svećenstva, koje je i prije i sada naj- 
narodnije osjećalo? Kao i protiv zaključka sabora god. 1790., 

tako i sada ustaje na odbranu narodne misli svećenik. Po- 
četkom g. 1831. napisao je mladi svećenik zagrebačke bi- 
skupije PAVAO STOOS pjesmu ,Kip domovin e", 
koja je očit prosvjed protiv zaključka županija i hrvatskoga | 
sabora, a u isti mah tužaljka nad _mrtvilom, koje je bilo 
zahvatilo hrvatsko plemstvo, dok seljaštvo kao narodno- 
politički čimbenik nije tada još uopće dolazilo u obzir. 


Stoos pjeva o svršetku stare i početku nove godine : 
ne znamo, da li nam nova godina nosi sreću ili nam 

takvu porodi tugu, 
v kojoj življenje bu nam predugo." 

Sadašnjost je svakako jadna; takva je da ,,srce od 
plača ne mrem zdržati." U ponoćnom vihoru, u mraku, 
bez svjetlosti, kad dunavski som prijeti savskim ribicama 
(Som vre z mustači gizdavo miže), pojavi se kip Domovine, 
jadan, bez krune na glavi, bez zlatnog ,,lanceka na vratu“, 
baršun ne pokriva tijelo domovine, na prstima nema dra- 
gog kamenja. 

,,Z slamicum kitu nosi povitu, 
A glavu z črnum pečum pokritu.' 

Takva Domovina želi probuditi svoje sinove, ali nigdje 
glasa ,,nit je gde živo stvorenje." Kad nije bilo živih, pođe 
do mrtvih, koji su za Domovinu ,,pustili... čez prsa letet | 
strelicu". Tu jadikuje nad svojim sinovima; plače, jer 

»narode druge svetlost opstira, 

a mene črna senca potpira : 
Drugem vre sunce svetli po noći, 
Mu tmicu v danu tipat je moći ; 
Narod se drugi sebi raduje, 

A z menom sinko moj se sramuje ; 
Vre i svoj jezik zabit Horvati 
Hote ter drugi narod postati." 

Tako Domovina jadikuje, ali uto se pojavi iz groba 
njen sin ; on joj govori, da pođe u Zagreb i da se izjada ro- 
doljubu Kuševiću, jer će joj on pomoći. 

Ova je Stoosova pjesma pored iskrenog i zagrijanog 
jadikovanja nad teškim našim tadašnjim prilikama imala 
za svrhu, da istakne odvažni i rodoljubivi pokušaj protono- 
tara Kuševića. Zato i upućuje na nj Stoos — Domovinu. 
Stoosov prosvjed nije bio osamljen. Mladi teolozi u sjemeni- 
štu su promatrali pokrete kod ostalih naroda, pa su htjeli 
tekovine nacionalizma, probuđene narodne svijesti, zajed- 
ničkog osjećanja i zajedničkog nastupa prenijeti među Hr- 
vate.  Bogoslov KUNDEK  nasljeduje djelo  Stoosovo. 
On (1832. g.) izdaje pjesmu ,Riječ jezika narod- 

noga", u kojoj navješćuje dolazak mlade generacije, koja 
će podići ,,v stareh, kaj bilo vgaslivo"'. 

Od tih misli nije dalek put do ilirskoga pokreta, koji 
je postavio trajne temelje modernoga hrvatskoga nacio- 
nalizma. 

Dvije godine prije toga, godine 1830., izdađe mladi 
Krapinjanin LJUDEVIT GAJ nacrt hrvatskog pravopi- 
sa ,Kratka osnova hrvatsko-sslavonskog 
pravopisanja" (Budim, 1830.), u kome zagovara 
misao, da svi Hrvati prihvate jedan pravopis, koji bi se pri- 


klonio češkome. Iste te godine 1832. kao znak, da se u tada-- 


njim omladinskim i građan- 
skim krugovima živo rasprav- 
ljalo o političkim dogođajima 
i o sudbini hrvatskoga naroda, 
izlazi jedna neobično vješto 
sastavljena knjižica na latin- 
skom jeziku od IVANA DER- 
KOSA pod naslovom  ,,G e- 
nis patriae super 
dormientibus filiis 
suis", ukojemu pisac rasprav- 
lja općenito o domoljublju ; 
stavlja na čelo svoje rasprave 
izreku jednog mudraca ,,0, 
domovino, spasi jezik" (O, Pa- 
tria, salve linguam). Dokazuje, 
da Hrvatima i po prirodnom 
pravu i po državnim zakonima 
pripada pravo da se služe do- 
maćim jezikom. Da jezik bude LJUDEVIT GAJ 
sposoban za školu i upravu, 
Derkos preporučuje, da se pristupi njegovu proučavanju 
i usavršavanju. Usavršivanju domaćega jezika mnogo dopri- 
nosi opća naobrazba, koja je kod nas niska. (,,Kod nas leže 
u krevetima, koje su pred vjekovima načinili pradjedovi'), 
On traži, da književni jezik bude spoj naših različitih 
narječja i među ostalim kliče: ,,Probudi se, dakle, domo- 
vino, i nemoj više snivati nezreli san, koji ti od svih strana 
Evrope zadaje krvave rane." 

Utjecaj te knjižice na hrvatsku inteligenciju bio je velik 
Ali ta plodna godina donese još nekoliko ugodnih iznena- 
đenja. Za poslanike na hrvatsko-ugarskom saboru, koji<se 
te godine sastao, napisao je grof JANKO DRASKOVIC 
jednu raspravicu, u kojoj je poticao hrvatske poslanike 

da odlučno ustaju za prava hrvatskog naroda, naročito | 
da se opru madžarskom jeziku. Ta je raspravica imala na- 
slov ;Dusertacirja aliti razgovor, darovan : 
gospodi poklisarom zakonskim" (Karlovac, 
1832.). Da upozori vanjski svijet ma važnost hrvatskog pi- - 
tanja, on je tu knjižicu preveo na njemački jezik (Izdao ju je 
na njemačkom jeziku god. 1834.). Jačanju hrvatske narodne 
svijesti pomoglo je i imenovanje baruna Franje Vlašića 
za hrvatskoga bana. Vlašić, iako Madžar, kad je postao ban, | 
pomagao je hrvatske težnje. Ban Vlašić imenova za pot- 
kapetana hrvatskoga kraljevstva generala Jurja Rukavinu, 
koji je na izboru i imenovanju zahvalio na hrvatskom je- | 
ziku, što je, kolikogod se to nama sada činilo čudnovato, 
za ondašnje prilike bio velik narodni uspjeh, jer se do tada 
u hrvatskom saboru govorilo isključivo latinski. Bana je 
pozdravio između ostalih i Ljudevit Gaj s jednom pjesmom, 
u kojoj su se nalazili stihovi : ,, Još Hrvatska nij propala". 
Da omalovaži madžarski jezik, štampao je jednu pjesmu 
podrugušu (satiru) na latinskom jeziku. U toj se pjesmi 
pjesnik Đuro Rohony ruga madžarskom jeziku i kaže, da 
je vrlo siromašan te da je za mnoge pojmove morao. uzeti 
riječi iz slavenskih jezika. 

. Oduševljen tim pojavama šalje Ljudevit Gaj te godine 
molbu na vladu, da mu dopusti izdavanje toga lista. Vlast 
mu odgovori g. 1833., da smije izdavati književni list, ali 
ne politički. Kad je Gaj vidio, da sa zemaljskom vladom 
ne će izaći na kraj, obrati se ravno na kralja. Kralj mu do- 
pusti izdavanje i političkog lista, ali što odugovlačenje 
rješenja molbe, što Gajeve pripreme oko lista učine, da no- 
vine izađoše tek početkom g. 1835. kao ,Novine hor- 

vatske“ i književni prilog tim novinama p,lddanica 
horvatska, slavonska i dalmatinska." 
»Novine horvatske" i , Danica" zapališe slamčicu, iz 


Koje ubrzo nastade jak požar. Oduševiše mlitavce, probudiše: 
pospance, a kod hrvatskog svećenstva i omladine stvoriše 
čvrstu volju za podizanjem narodne svijesti i kulture. Ovo 
gibanje ograničilo se ispočetka samo na Zagreb i one krajeve, 
Koji su se okupljali oko Zagreba već otprije. Ali kako je či- 

tava prošlost hrvatskog naroda bila ispunjena sa svijetlim 


ke primjerima bratske ljubavi prema najbližim sunarodnjacima 
E Slovencima i Srbima. začetnici ovog narodnog gibanja 
Iza proširiše svoj rad i na Slovence i Srbe. Oni su htjeli ujediniti 
j uzjedno kolo sve južne Slavene, ako ne politički, ali svakako 
2 kulturno. U želji, da sve južne Slavene obuhvate imenom 

jednim, prozvaše ih Ilirima. To je ime bilo poznato i rašireno 

kod učenije ruke, a navlastito kod stranaca, i tim su imenom 
označivali sve južne Slavene. Uzeli su ilirsko ime prema imenu 
naroda, koji je stanovao u našim krajevima prije našeg do- 
seljenja, uvjereni, da su svi južni Slaveni nasljednici tih 
Ilira i da smo ovdje od pradavnih vremena. To ime Ilir 
počeli su stranci upotrebljavati kao oznaku za Južne Sla- 


vene dosta rano. Tako već u četrnaestom stoljeću imamo slu- 


čaj, da jedan pisac zove Hrvate Ilirima. Kasnije se to često 
ponavljalo i kod stranih, a pomalo i kod naših pisaca. Po- 
četkom devetnaestoga stoljeća to je ime bilo općenito po- 


znato među našom inteligencijom.* Napoleon je stvorio. 


od nekojih naših zemalja kraljevinu Iliriju ; u školskim knji- 
gama i rječnicima upotrebljavalo se za naš narod ime Ilira. 
Godine 1818. moli karlovčanin Šporer dopuštenje, da smije 
izdavati  ,,Oglasnik Ilirski". U Gracu je osnovao 1827. 
Ilirski klub, u kome se okupljaju mladići iz naših strana. 
Poput tih mladića u Gracu okupljaju se naši đaci i u Beču 
u društvu ,,Danica' ; u Zagrebu također postoji lijep broj in- 
teligencije, koja se okuplja i koja je . 1832. prihvatila 
objeručke misli i nastojanja Ljudevita Gaja. Još je jedno 
središte bilo važno za naše narodno preporođenje. To je 
Budim. Tu je između ostalih učio i Gaj. On se tu upoznao 
sa slovačkim pjesnikom Janom Kollarom, koji je pjevao 
O slozi i ljubavi svih Slavena. Na Gaja je djelovao, da poradi 
što više za narodnu stvar. Gaj se upoznao i s jednim drugim 
Slovakom, Šafarikom, koji je dokazivao, da su Slaveni 
starosjedioci u današnjim svojim zemljama, a prije njega 
je dokazivao Ceh Dobrovski, da su Iliri svi Srbi i Hrvati, 
koji govore štokavskim narječjem. Kako je tada uopće bio 
velik utjecaj Ceha na naše ljude, Gaj je prihvatio to ime 
za sve Južne Slavene i tako je početkom g. 1836. prekrstio 
svoje novine u ,llirske narodne novine',a ,Da- 
nicu“ u ,Danicu Ilirsku". U isti mah je napustio 
stari pravopis i kajkavštinu, a uveo novi pravopis i štokav- 
štinu. Tako je u srcu naše kajkavštine, u Zagrebu, bez ika- 
kva pritiska uvođenjem štokavštine u ,,llirske novine“ 
istisnuta kajkavština iz književnosti, a svi su Hrvati dobili 
jedinstveni književni jezik i jedinstveni pravopis. Narodno 
je središte jezično pobijedilo okrajak. Otada se kajkavština 


* U već spomenutom rječniku Andrije Jambrešića čitamo, 
da je Ilirija ovo : ,,llirijanska zemlja, država ili veliko slovensko 
carstvo ili kraljevstvo, koje on sebi več (više) kraljevstvah, kakti 
(kao što je) Horvatsko, Dalmatinsko, Bosansko, Bogarsko, Serb- 
linsko, sadašnje Slovensko itd. sadržava." 

javlja u književnosti tek prigodno i to vrlo rijetko. Prihva- 
ćanjem štokavštine Zagreb postaje duhovno središte svih 
Hrvata. 

Dogođaji su se razvijali ubrzano, narodni duh i otpor 
postajao je svaki dan sve jači. UZ ilirski pokret pristadoše 
odmah bogoslovi u zagrebačkom sjemeništu ; oni osnovaše 
svoje književno društvo ,,Zbor_ duhovne mladeži" (god. 
1830.). Isto je tako pristala uz ilirski pokret i ostala omladina 
i jedan dio plemstva, dok je građanstvo ispočetka ostalo 
većim dijelom nehajno za narodni pokret. Građanstvo je 
naime u to vrijeme bilo većim dijelom njemačko. Tek jedan 
dio građanstva, ono,. koje je nastavalo u Novoj vesi i koje 
je bilo u bližem dodiru sa svećenstvom, pristade uz narodni 
pokret. 

Da mu posao oko izdavanja novina uspije što bolje, 
Gaj je zamolio dopuštenje, da smije osnovati vlastitu tiskaru. 
Vlada mu dade dopuštenje, i on otvori svoju tiskaru 
g. 1837. S osnutkom tiskare Gaj pomišlja na što jači izda- 
vački posao i na okupljanje književnika oko tiskare, odno- 
sno oko društva, koje bi se imalo osnovati u uskoj vezi 
s tiskarom. 

Misao otpora i ujedinjivanja naroda pod ilirskim imenom 
nađe velike pomagače u čitaonicama, koje su rodoljubi po- 
čeli osnivati. Godine 1838. osnovana je prva narodna čitao- 
nica u Varaždinu pod nazivom ,,Prijatelji našeg narodnog 
slovstva"“ ; nešto kasnije osnovana je narodna čitaonica 
u Karlovcu pod imenom ,,llirsko čitanja društvo", a u ko- 
lovozu iste godine osnovana je zagrebačka Ilirska či- 
taonica, koja je za kratko vrijeme postala duhovnom mati- 
com svih ostalih čitaonica. Ilirska čitaonica u Zagrebu 
je bila za neko vrijeme središte čitavog rada narodnog. 
U njoj se rodoljubi sastaju, u njoj vijećaju, šta bi trebalo | 
raditi, u njenom okrilju se pojavljuje misao osnivanja i or- 
ganizacije Gospodarskoga društva (osnovano g. 1841.), dalje 
misao osnutka Matice Ilirske (osnovana g. 1842.), osnivanja 
narodnoga kazališta i izvođenja hrvatskih kazališnih komada. 
Rad na buđenju narodne svijesti bio je potican i pjesmom i 
kazališnim komadima i — plesovima. Tako je velik na pr. za- 
nosu narodnim redovima proizvelo prikazivanje drame Ivana 
Kukuljevića ,Juran i Sofija" u Sisku godine 1839. 
Naredne godine je drama ,, Juran i Sofija", u kojoj se veliča 
jedinstvo i sloga svih Ilira, prikazivana u Zagrebu, gdje su 
je prikazivali srpski glumci iz Novoga Sada. Uspjeh je bio 
golem i narodnjaci su bili puni oduševljenja. To poticanje 
narodnog rada i oduševljenja pomoću kazališta osobito se 

istaklo prigodom prikazivanja prve hrvatske opere ,,L | u- 
bav i zloba", (godine 1845.), koju je uglazbio Lisinski. 
Tu su operu izveli kazališni dobrovoljci, koje je okupljao 
Dimitrije Demeter. Uspjeh te opere je bio izvanredan, a 
protivnici ilirskog imena i ilirske sloge pogođeni tim uspje- 
hom  pozvaše iz Ugarske slavnoga glasovirača Liszta, naj- 
većega glasovirskog umjetnika cijeloga svijeta, da na taj 
način pokažu, šta Madžari mogu. Madžari i njihovi pristaše 
među Hrvatima nijesu stali prekrštenih ruku, kad su vidjeli, 
kako se u Hrvatskoj sve jače širi misao okupljanja narodnih 
snaga svih južnih Slavena. Madžarski sabor g. 1839. ponovno 
zaključuje, da se u Hrvatskoj uvede madžarski jezik kao 
službeni ; kralj nije potvrdio taj zaključak, a nato hrvatski 
sabor zaključuje god. 1840., da se hrvatski jezik uvede u 
gimnazije. Za vrijeme zasijedanja ugarskoga sabora počeše 
se okupljati pristaše što tješnje veze s Ugrima, pa osnuju 
u Zagrebu g. 1839. svoj Kasino ; dvije godine kasnije, g. 
1841., osnovaše prvu stranku kod Hrvata, hrvatsko-ugarsku 
stranku, koju narodnjaci prozovu madžaronskom strankom. 
Madžaroni počeše rovati protiv Iliraca na bečkom dvoru. 
Govore, da su Ilirci buntovnici ; da pomišljaju na osnutak 
posebne ilirske kraljevine s Gajem na čelu, da su previše 
prijateljski raspoloženi prema Rusiji i da sanjaju o državi, 
koja bi sezala od Triglava do Balkana. Malim plemićima 
(seljacima) su govorili, da su Ilirci protiv plemićkih prava, 
da su prijatelji Francuza, te da su za opće pravo glasa. S 


takvim radom su pridobili šljivare, osobito iz Turopolja, 


kojima je na čelu stao Josipović. Ti sitni plemići su često 
puta štetovali narodnoj stvari : njih je bilo mnogo pa bi nad- 
glasali prave plemiće, a narod, seljaštvo i inteligencija, nije 
još imao nikakvih prava u saboru, tako da bi šljivari često 
bili u većini. Ilirci su se branili protiv ovih osvada. Osnovaše 
svoju ilirsku stranku. Izdaju spise (Dragutin Rakovac : 
»Mali katekizam za velike ljude"), u kojima dokazuju, da se 
ime Ilir ne odnosi ni na što drugo, nego na jezik i književ- 
nost, te da nema govora o nekakvoj državi Iliriji, koja bi 
obuhvatala sve južne Slavene. Protiv Iliraca se diže i cari- 
gradski sultan i tužaka ih u Beču, jer da mu bune narod 
po Bosni. To tužakanje na Ilirce, što su ga živo provodili 
Madžari i madžaroni, imalo je ovu posljedicu: početkom 
godine 1843. zabranjeno je ilirsko ime pa ,,llirske novine" 
promijeniše ime u ,,Narodne novine", a Ilirsku stranku pro- 
zvaše Narodnom strankom. Ta zabrana je na prvi mah 
pomela narodne redove, a Gaj je izgubio onaj položaj, koji 
je dotada imao. Mnogi su naime u zabrani ilirskoga imena 

vidjeli Gajev neuspjeh. Ali odmah iza toga buknu još veći 
jaz između Iliraca i madžarona. Po ulicama dolazi do sukoba 
i borba. Madžarone ozbiljno pomažu Madžari iz Ugarske, 
koji zaključuju ma saboru od g. 1843., da se u Hrvatskoj 
uvede madžarski jezik, i da se nakon deset godina nitko 
ne primi u državnu službu, tko ne zna madžarski. Kralj po- 
novno nije potvrdio te zaključke, a za uzvrat u hrvatskom 
saboru Ivan Kukuljević progovori hrvatski i zatraži, da 
hrvatski jezik postane službeni jezik u saboru i da se latinski, 
koji je dotada bio službeni jezik u hrvatskom saboru, zabaci. 
I naredne je godine oštra borba između Iliraca i madžarona, 
pa išjedni i drugi nastoje da dobiju što više pristaša i to na- 
ročito pomoću štampe. Te godine 1844., izlazi program Ilira 
(Bogoslav Šulek ,Što namjeravaju Iliri?) i 
jedan povremeni list ,Branislav", u kome Ilirci zahtije- 
vaju hrvatsku vladu nezavisnu od madžarske vlade, te da se 
prekinu veze s Madžarskom ; da se dalje ukine latinski je- 
zik i da se uvede u svim poslovima hrvatski jezik kao služ- 
beni; napokon da se podigne hrvatsko narodno kazalište 
i da se zagrebačka akademija podigne na čast i položaj 
sveučilišta. I jedna i druga strana izdaje satire i napadaje. 
Taj duh nepomirljivosti i borbenosti doprinio je, da je god. 
1845. navalila vojska s madžaronima na narodne ljude i 
tom je prilikom više Iliraca poginulo ; ali tim je pukao još 
dublji jaz između Iliraca i madžarona. Prilike za madžarone 
počeše bivati vrlo nepovoljne. lako su silom dobili zagre- 
bačku županiju u svoje ruke i nastojali da unište sve, što 
su Ilirci stvorili, ipak su te godine doživjeli slom, od kojega 
se više nikada nijesu pravo oporavili. Kad se naime te godine 
otvorio hrvatski sabor, nijesu smjeli po kraljevoj naredbi 
plemići jednoselci prisustvovati saborskim vijećanjima, i 
i tako je, osobito poslije skinuća Josipovića sa časti komeša, 
madžaronska stranka ostala u takvoj manjini, da nije značila 
nikakvu ozbiljniju zapreku narodnoj stranci. Kralj je te 
godine, 1845., ponovno dopustio upotrebu ilirskog imena 
za književnost i jezik. Hrvatski je sabor stvorio niz važnih 
zaključaka, koji označuju prelom sa starinskim životom i 
ulazak u novo doba. Zaključio je, da se poslanici slobodno 
mogu služiti hrvatskim ili latinskim jezikom. Dalje sabor 
traži ujedinjenje Hrvatske, Dalmacije i Slavonije. Moli, 
da se biskupija podigne na čast nadbiskupije, kako bi Hrvati 


bili nezavisni u crkvenim poslovima od Madžara, Godine | 


1847. hrvatski sabor konačno zaključuje, da službeni jezik. 
bude hrvatski u svim poslovima, pa i saboru. 

Pokret za ujedinjenje svih  južnoslavenskili krajeva 
u jedno književno narječje i za jedinstvenu prosvjetu 
naišao je na mnogo zapreka. Ni Srbi ni Slovenci nijesu ga 
prihvatili. Tek pokoji pojedinac među Srbima i Slovencima 
pristupi ilirskom pokretu. Ali svejedno ilirski je pokret 
imao velikih posljedica u hrvatskom narodnom životu. 
On je započeo buđenje političke svijesti kod hrvatskog na- 
roda ; stvorio je prve početke prosvjetnog i kulturnog rada 
kod Hrvata ; udario je temelj gospodarskoj, prosvjetnoj i 
političkoj organizaciji; prekinuo uske veze s Madžarima ; 
raskinuo sa starom, srednjevjekovnom Hrvatskom, u kojoj 
je vladao jedan strani jezik, latinski ; književno je ujedi- 


nio sve hrvatske krajeve, pa je uza sve očite njegove po- 


greške — kao što su puštanje seljaštva po strani, trajno 
vrludanje desno i lijevo, čudnovat Gajev život i rad pod 
starije dane, neposvećivanje dovoljne pažnje gospodarskom 
podizanju i osamostaljenju našega naroda itd. — ilirski 
pokret ipak važno doba u razvitku hrvatskog naroda. 
On je uz ostalo stvorio jedinstveno prosvjetno i političko 
središte za Hrvate, Zagreb, koji je otada stao da daje smjer 


“hrvatskom narodnom životu uopce. 


Godine 1848. javljaju se u Parizu nemiri, koji zauzeše 
vrlo ozbiljne razmjere. Po drugi put se ukida francuska 
kraljevina, a uvodi republika. Taj događaj bio je od velikog 
utjecaja na svu Evropu. U mnogima evropskim gradovima 
pojavljuju se nemiri i pokreti, koji su išli za ostvarenjem 
narodnih država i postignućem političke i socijalne slobode 
i jednakosti. Madžari su bili oduševljeni revolucionarnim 
mislima te su išli za tim, da ostvare demokratsku upravu 


u svojoj zemlji. U ožujku 1848. traži ugarski sabor, da na- 
rodne poslanike bira narod. Ali iako su Madžari bili odu- 


ševljeni za svoju slobodu, tuđu nijesu poštivali, nego su sve 
sile uprli, da ukinu i onu slabašnu autonomiju Hrvatske i 


da Ugarskoj pripoje Erdelj, u kojemu je većina bila rumunj- 


ska. 
U to je sudbonosno vrijeme bio imenovan za hrvat- 


skoga bana barun Josip Jelačić, pukovnik prve banske pu- 


kovnije u Glini. Njegovo je imenovanje bilo po volji svih 
hrvatskih rodoljuba, koji su se sastali isti dan, kad je Jela- 
čiću bilo uručeno kraljevo imenovanje za bana, 25. ožujka 


1848. u Narodnom domu u Zagrebu na veliku narodnu skup- 


štinu, koja je prihvatila zaključke, u kojima se očituju tež- 
nje hrvatskog naroda. Taj narodni zbor traži između ostalog 
cjelokupnost Hrvatske, stalni sabor, kome bi bila odgovorna 
narodna vlada, ukinuće kmetstva. Te su i ostale želje javili 

kralju u velikoj deputaciji, a kralj je zatražio, da svoje 
prijedloge iznesu zakonitim putem preko sabora. Madžari 
baš tada pritisnuše u Hrvatskoj : nastoje da uvedu madžar- 
ski jezik u urede i da Slavoniju podvrgnu potpuno pod ma- 
džarsku vladu. 

Među Hrvatima i Srbima dolazi tada do uske saradnje, 
a kad su u svibnju te godine provedeni izbori, u sabor po 
prvi put ulazi svijesna narodna većina, u kojoj ima i četiri 
seljaka iz Krajine. Izborno je pravo bilo prošireno na trgovce, 
zanatlije, posjednike i neke seljake. Taj sabor donosi zak- 
ljučak o ukinuću kmetstva i na taj način stvara jak seljačko- 
posjednički stalež. Madžari nastoje kod kralja, da oduzmu 
bansku i zapovjedničku čast Jelačiću, pa je to kralj i učinio, 
ali sabor i dalje priznaje Jelačića za bana.  Nesamo to, nego 
mu predaje potpunu vlast u ruke, tako da je Jelačić postao 
diktator. Kao takav Jelačić ide u Beč i nastoji da se s Madža- 
rima nekako nagodi, ali je to njegovo nastojanje bilo uza- 
ludno. Ta sam je vođa Madžara Košut malo prije rekao, 
da na zemljopisnoj karti nema Hrvatske i da među Hrvatima 
i Madžarima može odlučiti samo mač. 

Kad je kralj Ferdinand vidio, kako se prilike razvijaju, 
ponovno uspostavi Jelačića u banskoj časti 6. rujna 1848., 
na što Jelačić sutradan 7. rujna navijesti madžarskome mi- 
nistarstvu rat. Jelačić je pobjedonosno napredovao u Madžar- 
skoj, ali je po kraljevoj odredbi morao krenuti u Beč, jer je 
tamo revolucija uzimala sve više maha. Jelačić je opsjedao 
Beč, a kad je madžarska vojska dolazila prema Beču, da 
pomogne pobunjenicima protiv kralja, Jelačić je potukao 
madžarsku vojsku. Uto je svjetina zapalila carski dvor, 
te je nakon teške borbe Beč upokoren. Rat između Hrvata 
i Madžara se protegao i na granici Slavonije, a u Vojvodini. 
su se tukli Srbi i Madžari. Madžari su htjeli i Srbe podvrći 
potpuno pod svoju vlast. U tim borbama Madžari zauzeše 
Osijek. Kralj Ferdinand, uvjeren, da ne može više ravnati 
narodima_monarhije, odreče se prijestolja u korist svoga 
sinovca Franje Josipa 1., koji izjavi, da želi vladati us- 
tavno, ali je to za kratko vrijeme oprovrgao. Isti dan, kad 
je stupio na prijestolje, imenuje Jelačića upraviteljem 
Rijeke i Dalmacije, pa su tako sve slobodne hrvatske zem- 
lje došle nakon dugo vremena pod bansku vlast. Isto tako 
imenova grofa Franju Kulmera za hrvatskog ministra, 
koji ima pravo glasa u ministarskom savjetu. Rat s Madža- 
rima traje dalje. Madžari počeše tvrditi, da Franjo Josip 
nema zakonskog oslonca kao vladari da mu se nitko ne smije 
u Ugarskoj pokoravati. Jelačić u zajednici sa maršalom 

Vindišgrecom vodi i dalje rat protiv Madžara. Početkom 
siječnja 1849. ulazi Jelačić u Budim, a rat se produžuje 
čitavu zimu i proljeće s izmjeničnom srećom. Madžari su 
se junački opirali carskoj vojsci. U travnju 1849. je carska 
vojska stradala. Madžari proglasuju državnu nezavisnost, 
proglasuju svoju državu republikom i za predsjednika bi- 
raju Košuta. Sve su Habzburgovce potjerali iz Madžarske. 
Austrijska je vojska morala napustiti Ugarsku i skoro sva 
Ugarska bude oslobođena ispod carske vlasti. Nato se Fra- 
njo Josip obrati na ruskog cara, koji mu posla generala 
Paskijevića, starinom Hrvata, koji ubrzo upokori Madžare 
i osvoji čitavu Ugarsku. 

Franjo Josip postupao je sada oprezno do konačnog 
Cilja : da ukine sve sloboštine, pa da zavede svoju apsolutnu 
vladavinu. U ožujku 1849. je uveden nov ustav ukaznim 
putem (takozvani oktroirani ustav). Po tome je ustavu 
središnja vlast uglavnom usredotočena u Beču i prekinuta 
je svaka sveza između Ugarske i Hrvatske. Jelačić po zapo- 
vijedi iz Beča naredi banskom vijeću, da oktroirani ustav 
proglasi u Hrvatskoj, ali bansko vijeće nije htjelo na to pri- 
stati, na što je ustav upravnim putem bio proglašen. Car- 
ska vlada uvodi svu silu žandarmerije, a da lakše postigne 
svoju svrhu, ukine slobodu štampe. Godine 1850. ukida se 
porota za štamparske prestupke. Vlada obustavlja ,,Slo- 
venski Jug" i ,, Jugoslovenske novine", koje su bile uređivane 
u narodnom i slobodarskom duhu. U ,,Sudslavische Zei- 
tungu"', koji je izlazio u Zagrebu, pisao je slobodnije po- 
hrvaćeni Ceh Praus, ali ga je vlada za kaznu pozvala u voj- 
sku i tamo mu dala službu — bolničarskog podvornika. 
Prekraja se sudstvo i vrhovno je sudište za Hrvatsku ure- 
deno u Beču. Hrvatsku u dva navrata prekrajaju političko- 
upravno: prvi put na šest županija (župane imenuje car 
i oni su državni činovnici), a drugi put na pet. Godine 1851. 
ustanovljuje car mjesto sabora nekakvo carevinsko vijeće, 
koje je imalo tobože pomagati ministrima oko stvaranja 
zakona, a u vijeće su ulazili ljudi posebnog careva povjere- 
nja. Dne 20. kolovoza 1851. odredi car, da ministri nijesu 
odgovorni saborima, nego samo caru, a konačno 31. prosinca 
1851. ukida i ovaj nasilno uvedeni ustav, pa otada car vlada 
samovoljno ne vodeći računa o volji i mišljenju naroda. 

Prva je briga vlade bila da potkupi novine. ,,Narodne 
novine" Ljudevita Gaja vlada kupuje, a uredniku ,,Agramer 
Zeitunga"' daje godišnje potpore. A to su bili i jedini listovi 
u Hrvatskoj. Isti dan, kad je uveden apsolutizam, počinje 
izlaziti književni list ,,Neven'", ali i on je stradao. od. cen- 

zure. Radi jedne posve nevine pjesmice osuđeni su pisac 
Filipović i urednik Bogović na dvije godine teške tamnice. 
Isto tako je bio plijenjen ,,Katolički list" (pokrenut g. 1849.) 
radi posve nedužnih stvari, pa je jednu godinu morao pre- 
stati izlaziti, jer se nije mogao naći urednik, koji bi u takvim 
okolnostima uređivao list. Godine 1854. uvodi se njemački 
jezik u srednje škole, a malo kasnije je uveden čak i u pučke 
škole. Isto tako se te godine uvodi njemački kao službeni 
jezik u sve urede, pa su tom prilikom otpušteni iz državne 
službe mnogi činovnici Hrvati, koji su se protivili tome uvo- 
đenju ili koji nijesu poznavali njemački jezik. Mjesto Hrvata 
u Hrvatskoj dobivaju mjesta Nijemci ili ponijemčeni Slovenci 
i Česi. Strogo se zabranjuje nošenje ili vješanje hrvatskih 
zastava, a ministarstvo unutrašnjih poslova određuje novu za- 
stavu za Hrvatsku (bijelo-crvenu) i Slavoniju (bijelo-modru). 

Takvo postupanje carske vlade veoma je škodilo hrvat- 
skoj knjizi. Ona je životarila i jedva davala ozbiljnijih zna- 
kova života. Jedini književni list ,,Neven" prestaje izlaziti 
g. 1858. Od književnog rada u to vrijeme razvila se povije- 
sna nauka i ponešto jezikoslovlje. Godine 1859. umire Jela- 
čić, ali godinu dana iza toga i apsolutizam je skrhao vrat. 


Izvori i misli romantika 


Osamnaesto stoljeće bilo je stoljeće humanizma, pro- 
svjetiteljstva i kosmopolitizma. Pisci su se obraćali čitavom 
čovječanstvu, tražili su blago ljudskog znanja i umijeća 
po raznim narodima i to su nastojali prenijeti na svoj jezik. 
U Njemačkoj, koja je nama po blizini i po jednoličnoj pro- 
svjeti naših starih književnika bila najbliže (zato i od naj- 
presudnijeg utjecaja), pisci se rugaju domovinaštvu, patrio- 
tizmu. Lessing je držao, da je patriotizam junačka slabost, 
koja je srećom prošla; Herder cijeni, da je tek čovječan- 
stvo prava domovina; Schiller _(Šiler) drži, da je jadna 
sudbina pisati samo za jedan narod. 


Međutim pojava francuske revolucije probudila je 
kod njemačkih književnika narodni osjećaj, i to najvećim 
dijelom kod književnika, koji se prozvaše romanticima. 
Fridrik Schlegel (Šlegel) je vođa i učitelj tih romantika, 
odnosno romantičke škole. On je osnovao u Berlinu list 
,»,Athenaeum'', u kojem je razvio nauku nove škole. Temelje 
te nove književno-umjetničke škole uzeo je od njemačkog 
filozofa Fichtea. Fichte naučava, da je pojedinac izvor | 
svega spoznanja, središte svemira, oslon svih stvari, stvara- 

lac vanjskoga svijeta. Od te nauke stvoriše romantici načelo 
ličnoga uzdizanja pojedinca nad općenitost; a tražeći jake 
ličnosti kao predstavnike toga načela oni su posegli za juna- 
cima iz prošlosti, i to većim dijelom iz svoje narodne pro- 
šlosti. Smatrali su, da u iznošenju takvih ljudi i takvih na- 
čela služe visokim duhovnim potrebama, pa su romantici 
neobično visoko cijenili svoj književnički zanat. Otuda 
često puta i njihovo nemarno postupanje prema ostalim 
ljudima, odnosno njihovo neuredno vladanje. Ali iz toga 
načela oni su s druge strane nastojali da književnost pri- 
bliže vjeri i vjerskom osjećanju, pa doista mnogi romantici 


 postaše gorljivi vjernici, i to u prvom redu katolički. 


Dok su književnici u osamnaestom vijeku nasljedujući 
grčke i latinske pisce, klasike, pazili naročito na pravilnost 
i na uzvišenost u svojim radovima, a preko osjećajne, unu- 


o trašnje strane prelazili, dotle su romantici baš naprotiv 


postavili osjećajnost na prvo mjesto. Do strogosti oblika 
nije im bilo stalo. I njemački i ostali romantici, iako su se u 
koječemu razlikovali, složno napadaju racionaliste osamnaes- 
toga vijeka. Klasicizam je bio dostojanstveno visok, nestva- 
ran, daleko od života, dok je romanticizam i previše pun ži- 
vota uveličavajući i uljepšavajući život i njegove pojave. 
Romantici su bili većim dijelom u trajnom zanosu, oduševljeni 
velikim i veličanstvenim slikama, pa nijesu nastojali da svedu 
u sklad život u svojim knjigama sa sitnim istvarnim poja- 
vama u zbiljskom životu. Otuda i kod njih katkada nestva- 
ran način prikazivanja i nasilan način dijeljenja ljudi : 
ima samo dobrih i zlih, lijepih i ružnih, plemenitih i zlobnih, 
a srednjih ljudi, kakvih najviše ima u životu, kod mnogih 
romantika nema. 

Naš romanticizam, kao uopće slavenski romanticizmi, 
bio je neobično politički obojen. Romantici su bili borci 
za narodnu slobodu ili barem za bolji narodni život. Veći 
dio svoje snage su crpli iz narodnog života, iz narodne poe- 
zije i narodnih običaja. 

Treba reći, da je romanticizam kod nas okesno došao : 
naši prvi Ilirci nijesu bili u punom smislu romantici. Roman- 
ticizam kod nas pobjeđuje istom nakon šezdesetih godina, 
pa traje kroz čitav devetnaesti vijek, a književnici prije 


toga vremena, osim nekih, koji su čisti romantici — kao ' 


Vraz i Botić — imaju još u svojim radovima primjesa kla- 
Sicizma (Preradović, Demeter, Mažuranić i dr.). 

Ljudevit Gaj, Janko Drašković, Dragutin Rakovac, 
Ljudevit Vukotinović, Bogoslav Šulek i 
Ivan Kukuljević 


Dvojica ljudi, koji su bili osobito u prvim počecima 
ilirskoga pokreta najugledniji i najuvaženiji javni radnici, 
Ljudevit Gaj i Janko Drašković, bavili su se pisanjem, ali 
njihov rad nema strogo književan značaj, već političko 
nacionalni. No kako su se i oni za svoje ciljeve služili dje- 
lima, koja su imala književan oblik, treba spomenuti među 
ilirskim književnicima i njih dvojicu. 

LJUDEVIT GAJ rodio se (1809. do 1872.) u Krapini, 
a srednju je školu počeo učiti u Varaždinu. Tu je opisao 
na latinskom jeziku Krapinu (,,Brevis deseriptio loci Kra- 
pinae)", a izdao je kasnije to djelo kao srednjoškolac u Kar- 
lovcu (,,Die Schlosser bei Krapina"). Učio je sedmi i osmi 
razred u Gracu i Beču. Ostali njegov rad smo spomenuli 
uzgredice. Dodajmo tu, da je pjevao i popijevke i davorije. 


Grof JANKO DRAŠKOVIĆ je bio od velike pomoći 
ilirskom pokretu, jer je bio član ugledne i stare plemićke 
porodice, podržavao je veze s mnogim uglednim ljudima 
tadanje prosvijetljene Evrope. Pored spomenutog djela 
posvećena poklisarima on je god. 1838. izdao jednu njemačku 
knjižicu, kojom je nastojao predobiti žene za ilirski pokret, 
što mu je dobrim dijelom i uspjelo (,,Ein Wort an lllyriens 
hochherzige T&chter"). 


Među radnicima za ilirsku misao ističu se pisci i knji- 
ževnici Dragutin Rakovac, Ljudevit Vukotinović, Bogoslav 
Šulek i Ivan Kukuljević: sva četvorica su u prvom redu 
politici, ljudi vješti peru, po prirodi nadareni, baveći se 
s raznovrsnim područjima duševnoga rada, bez velikih 
čisto književnih sposobnosti. 


DRAGUTIN RAKOVAC (1813. do 1854.) bio je novinar, 
urednik ,,Narodnih Novina" i »Danice", a u zajednici s 
Vrazom i Vukotinovićem je osnovao časopis ,,Kolo". Napi- 
sao je ilirski program ,Mali katekizam za velike 
ljude", gdje je vrlo jasno izložio političke težnje hrvat- 
skoga naroda. Svoje rodoljubive pjesme izdao je pod naslo- 
Vom ,Pjesme domorodne". On je, dalje, kao nije- 
jedan drugi Ilirac toga vremena nastojao oko narodne pro- 
svjete. U tu je svrhu sastavljao predavanja za seljake i iz- 
davao ,Koledar za puk", koji je izlazio u lijepom 
broju primjeraka. 

IVAN KUKULJEVIĆ (1816. do 1889.) je bio mnogo- 
struk u svome radu i vrlo opsežan, kao skoro svi poznatiji 
Ilirci. I on pjeva pjesme, piše drame, sklada pripovijesti 
i još se uz to bavi naukom, poviješću. Uopće je bio vrlo 
radišan i pokretan. Na početku apsolutizma stvara Društvo 
za povjesnicu jugoslavensku (1850.) i pokreće ,Arkiv 
zastu oro s bavretnsk uu povjesnicu“ (1851. 446 
187/5.). Kad se svršio apsolutizam, stvara svoju vlastitu 
stranku (samostalna stranka), prijateljski raspoloženu prema 
Austriji. Godine 1861. 

Bpostajc i “zagrebački U ea 
veliki župan, a god. #5208 e ao 
1809. banski namje- fu s 
snik. Izdao je dramu 
Juran Sofija? 
(ISO I PIO Vijesnje 
DJesime“ (1879), 
>ROturica'(1867.); 
zatim je napisao ,,Bi- 
jeg kralja Bele", 
sotjepkoSsu bi". 
Izdao je i priredio za 
štampu  Menčetićevu 
E rublju: sLvo= 
vinsku', kao i či- 
tav niz povijesnih 
rasprava i dokume- 
nata, od kojih su 
najpoznatiji ,Acta 
croatica“i Jura 
RegniCroatiae'. 
Kukuljević je bio op-- 
sežan i marljiv rad- 
nik: književni i na- IVAN KUKULJEVIĆ 
učni rad imaju pr- 
venstveno političko-nacionalni cilj, a književne, odnosno 
naučne težnje su u pozadini. Radi toga pogdjekoje njegovo 
djelo nema trajne vrijednosti, ali je u ono vrijeme bio od 
vrlo velike važnosti, što naročito vrijedi za njegove radove 
iz područja povijesti. : 

LJUDEVIT VUKOTINOVIĆ (1813. do 1893.) bavio 
se također najraznovrsnijim radovima. Bio je činovnik, 
prkosio vladi i uredovao hrvatski za vrijeme apsolutizma, 
radi čega je izgubio mjesto. Kasnije je bio veliki župan, 
ali se zahvalio, jer nije htio novačiti protiv propisa ustava. 

Bavio se privrednim pitanjima i prirodnim naukama. On 
je uopće bio vrlo trezven duh, pa ustaje protiv praznog 
oduševljenja i papirnatog rodoljublja, a svagdje traži jasne 
ciljeve i ispravan način rada. Izdao je više knjiga pjesama, 
malih i duhovitih raspravica, drama i novela (,,Ruže i 
trnje“; 1842.5 ,Pjestle“/ 1847; >, [rnule“, 2027 
novele ,Ivan Vojković" i druge; kajkavsku dramu 
»,Golub?", 1832%. , Zimske misli", 1842 E ,Spra- 
vištne slike", feljtoni). Napisao je lijep broj priro- 
dopisnih rasprava. 


Prirodnim naukama bavio se i BOGOSLAV ŠULEK, 
Slovak podrijetlom, pristaša ilirskog pokreta i njegov odan 
radnik. On je bio politički pisac prvoga reda. Dobro je 
poznavao stvari i ljude, a osim toga imao je odlučnost 
u nastupanju i ponašanju. Nije bilo sile, koja bi ga mo- 
gla slomiti. Bio je urednik ,,Narodnih Novina", ali kad je 
uveden apsolutizam, on je protiv njega oštro ustao, radi čega 
je došao u sukob s Gajem. Zatim je osnivao i mijenjao listove, 
koje je vlada odreda obustavljala. Konačno je postao tajnik 
Jugoslavenske Akademije. Godine 1844. izdao je znameniti 
politički spis ,Što namjeravaju Iliri?" Osim 
toga spisa izdao je ,Hrvatskougarski ustavi 
kornstiti čira, Naše pra viče“ !"(1805)% 1 EF 
vatski ustav" (1883.). Izdao je uz to nekoliko dobrih 
knjiga iz područja prirodnih nauka i jezikoslovlja. 


Antun Mihanović, Tomo Blažek, Antun Nemčić, 
Dimitrije Demeter 


lako nije življe sarađivao u ilirskom pokretu radi svoga 
službenog položaja, ipak pripada preporodnim književni- 
cima i ANTUN MIHANOVIĆ (1796. do 1861.). Mihano- 
vić je učio u Zagrebu i Beču. Kad je završio svoje nauke, 
dao se u političku službu, pa je postao austrijski konzul. 
Njegova je služba većim dijelom bila na Istoku. Mihanović 
je po svojoj knjižici ,Reč domovini od hasno- 
vitosti pisanja vu domorodnem jeziku" 
(1815.) stvarno preteča ilirskog pokreta, jer on tu razvija 
skoro iste nazore, koje je dvaestak godina kasnije obradio 
Gaj_i ostali ilirski trudbenici. Mihanović je pored toga napi- 
sao nekoliko rasprava iz područja jezikoslovlja, a uz to je 
spjevao kojih desetak pjesama, među kojima je i hrvatska 
himna ,Lijepa naša domovina", 

Još više od ostalih ilirskih pjesnika, koji su skoro svi 
odreda nastojali da svojim pjesmama probude narodnu 
svijest i da pobijaju protunarodna nastojanja, pjevao je 
samo političke pjesme TOMO BLAŽEK (rođen 1807. u Pe- 
terancu kod Koprivnice, umro kao odvjetnik u Varaždinu 
9. 1846.). Njegove pjesme nemaju književne vrijednosti ; 
imaju izvjesno historijsko značenje. Izdao ih je poslije nje- 
gove smrti A. Nemčić. 

ANTUN NEMČIĆ 
(rođen 1813., umro od 
kolere 1849.) je isto 
tako pjevao političke 
pjesme. Ni on među- 
tim nije uspio da izda 
svoje pjesme, nego mu 
ih je izdao prijatelj 
Mirko Bogović (,,P | e s- 
me Antuna Nem- 
čića', Zagreb, 1851.). 
Poslije smrti izašla mu 
je 1 drama. ,Kvas 
beZekrulkha 1 tko 
Cle biti veliku su 
dac'", početak romana. 
Ude seku dsSkKE 1 
nekoje sitnije bilješke s 
putovanja. Za vrijeme 
života. je izdao svoje 
Run o stn e: 
(Zagreb, 1845.). Nem- 
čić je bio upućen u ANTUN NEMČIĆ 
tadanju svietsku knji- | 
ževnost, a naročito njemačku, ali mu pjesme, osim ne- 
kolikih iznimaka, nijesu uspjele. Naprotiv, njegove ,,Puto- 
sitnice ', su odlično prozno djelo. U njima ima mnogo 
dobrih opažanja, gipkosti stila, duhovitosti i srdačne i ne- 
prisiljene rodoljubivosti. Njegova je proza najbolja proza, 
što nam ju je ostavio ilirski pokret. 


: Vrlo marljiv i savjestan književni radnik bio je DI- 
 MITRIJE DEMETER, podrijetlom Grk iz Makedonije. 
Rodio se g. 1811. u Zagrebu. Škole je učio u Zagrebu, Gracu 
Beču i Padovi, gdje je postigao stepen doktora medicine. 
Vrativši se u Zagreb, prijanja svom dušom uz Ilirce, sudje- 
oluje u književnom pokretu, pa je bio surednik zabavnika 

glIskre', izdavač je I urednik ,;sudslavisehne Zei- 
tung-a" (Jugoslavenskog lista), lista, koji je branio na- 
rodnu stvar, iako je izlazio na njemačkom jeziku. Kad je 
kazalište postalo državnim, odnosno zemaljskim zavodom, 
Demeter je postao dramaturg. Umro je godine 1872. 

Skoro je sav književni rad Dimitrija Demetra posvećen 
kazalištu. On prije svega nastoji da mladom narodnom ka- 
zalištu dade dosta, i po mogućnosti probranih, stranih djela. 
Tako je preveo s njemačkog oko pedeset kazališnih komada. 
Sam je preradio dvije dubrovačke drame, promijenivši 
imiime: ,Ljubav i dužnost" (preradba Gleđevićeve 
,Zorislave'') i ,Krvnu osvetu" (preradba Gunduli- 
ćeve ,,Sunčanice''). Napisao je dva libreta: ,Ljubav 
i zloba“i,Porin'", koje je uglazbio prvak hrvatske 
glazbene umjetnosti Vatroslav Lisinski (g. 1819. do 1852.) 
Zatim je napisao jednu vrlo dobru dramu, ,Teutu', iz 
života starih Ilira, i povjesnicu ,Grobničko polje", 
u kojoj je opisao borbu Hrvata s Tatarima, koji su bili 
provalili u naše krajeve u trinaestom stoljeću. ,,Teuta' 
je drama jačih odlika, puna zdrave i zanosne retorike (go- 
vorništva), obojena romantikom, pa je šteta, da nije našla 
nasljednica u ilirskoj književnosti. Demetrov je rad od vid- 
noga značenja za razvoj hrvatskog kazališta. Njemu treba 
zahvaliti, da je kazalište odmah na početku svoga rada 
postiglo lijepe umjetničke uspjehe. 


Stanko Vraz 


Duh ilirskog pokreta nije zahvatio sve južne  Sla- 
vene onako, kao što je zahvatio Hrvate, a naročito Hrvate 
u granicama Hrvatske. Ali i u ostalim južnoslavenskim 
zemljama našao se lijep broj ljudi od pera i javnih radnika, 
koji su pristali uz misao uzajamnosti svih južnih Slavena. 
Tako su i u Sloveniji neki svećenici i javni radnici pristali 
uz ilirštinu. ANTON KREMPL, ,,faimešter per mali Nedli 
v' slovenjih Goricah'', pisac zanimljive knjige ,Histo- 
rie ali dogodovštine Štajerske Zemlje 
7 posebnim pogledom na Slovence"* piše, 


* Ta knjiga nije četrdesetih godina prošloga stoljeća mo- 
gla ugledati svijetlo radi cenzure, radi čega su je zagrebački 
bogoslovi prepisali lijepim rukopisom i brižno je čuvali među 
svojim knjigama. (,,Izvrstno ovo djelo poradi zapriekah cenzure 
nemogaše svietlo ugledati, radi česa, da po smarti spisatelja ne 
pogine, iudesu sličnih spisa ne podlegne..., bi prepisano i u knjižicu 
za viečno občuvanje do boljeg vriemena ostavljeno. G. 1843.'). 

oda se Iliri dijele u gornje i donje. ,,Za Ilire, ino lastno za 
doljnje zdaj zovemo : Prekmurce, Međimurce, Podunavce, 
| Baraiane, Bulgare, Serblje, Božnjake, Cernogorce, Herce- 
govce, Slavonce, Horvate, Dalmatine, Dubrovčane; za 
| gornje llirijance Kranjce, Korošce i Štajerce." 
Ali najoduševljeniji ilirac od svih Slovenaca bio je 
bez sumnje STANKO VRAZ (krsno mu je ime bilo Jakob, 
a prezime mu je bilo Fras), rođen u Štajerskoj u Cerovcu 
| godine 1830. Vraz je 
nakon = srednjoškolskih 
nauka posjećivao pravni 
fakultet na sveučilištu, 
ali svoje nauke nije ni- 
kada do kraja završio. 
Godine 1838. dolazi ko- 
načno u Zagreb i tu 
posvećuje sve svoje sile 
književnosti i širenju 
ilirskoga pokreta pomo- 
ću knjige. Bez rodbine 
u Hrvatskoj, osamljen, 
od Slovenaca krivo gle- 
dan, jer je napustio slo- 
venski književni jezik, 
a prihvatio hrvatski, 
odan književnom radu i 
bez spretnosti, da se 
gura, Vraz je u Hrvat- 
skoj provodio dosta teške 
dane. I danas je kod 
nas teško živjeti od pera, 
a nekmoli u ono vrijeme ! 
Od javnih služba posti- 
gao je samo god. 1846, 
tajništvo Matice Ilirske, koju su Ilirci osnovali, da izdaje i 
širi narodnu književnost. Kasnije je i to radi nekih trza- 
vica izgubio. 
Slovenci su prigovarali Vrazu, da je slovenački uskok. 
l u najnovije vrijeme pojavljuju se glasovi protiv njega. 
Pisac jedne knjige o Slovencima drži, da je Vraz pristao uz 
ilirski pokret radi korice hljeba. Teško da je to istina. Ima 
mnogo dokaza, da je Vraz pristajući uz hrvatski jezik i po- 
kret htio samo pomoći Slovencima, jer je bio tvrdo uvjeren 
— bez razloga očito — da Slovenci ne mogu razviti posebne 
književnosti, pa da za njih, ako se ne pridruže Hrvatima, 


STANKO VRAZ 

nastaje opasnost, da ih nestane u njemačkom moru. Shrvan 
teškom bolešću, proganjan čitav život neimaštinom, Vraz 
je rano umro. lako je razmjerno kratko živio, ostavio je 
trajne tragove u našoj književnosti i kao prvi književnik 
po zanatu, i to srećom dobar književnik, začetnik naše knji- 
ževne kritike, osjećajan lirik, ugodan satiričar i dobar pre- 
vodilac. 

Vrazov književni rad bio je mnogostran i vrlo obilan. 
lako je mlad umro, on je ostavio niz odličnih lirskih, naro- 
čito ljubavnih pjesama, koje po svojoj otmjenosti i osjećaj- 
nosti znače najljepše, što je dao naš ilirski pokret. To su 
glasovite ,Đulabije". Kao oduševljeni poklonik narodne 
poezije skuplja narodne pjesme, osobito slovenske, koje iz- 
daje u Zagrebu g. 1839. (,,Narodne pjesni ilirske '.) Pozna-. 
vao je sve slavenske jezike, a osim toga vrlo dobro njemački, 
francuski i engleski; prevodio je s tih različitih jezika nešto 
na slovenski, ali najveći i najvažniji dio na hrvatski. Tih 
prijevoda ima mnogo, a značajno je svakako, da su to od- 
reda dobra književna djela, po čemu se vidi, da je imao 
istančan književni ukus. 

Stranački život, koji se tek budio i organizovao, zahtije- 
vao. je najširu i najsvestraniju duševnu radinost. Borba 
između Iliraca i madžarona nije bila samo na županijskim 
skupštinama i uvodnim člancima, nego se prenijela i u knji- 
ževnost, pa su pjesme podruguše nicale jedna za drugom. 
I Vraz se u tome radu okušao, i to s uspjehom. On je, koliko 
se zna, izdao dvije knjižice podruguša, koje su 
imale velik utjecaj i na madžarone, jer su i madžaroni pri- 
znavali velik književni ukus i talenat Stanku Vrazu. 

Ali najvažniji je uredničko-kritički rad Stanka Vraza. 
On je bio nezadovoljan s površnim uređivanjem Gajeve 
, Danice", pa je pokrenuo u društvu s nekim prijateljima 
— kasnije je to postalo glasilo Matice lirske — povremeni 
časopis. ,Kolo', u kojem su izlazili članci za kulturu, 
umjetnost i narodni život. To je ,,Kolo" naš prvi ozbiljni 
i pomno uređeni književni časopis, ozbiljan po svojim član- 
cima i po svojim književnim prilozima, a naročito po svojoj 
oštroj, ali pravednoj ocjeni (kritici) suvremene hrvatske 
književnosti. 

padaju franjevcima, koji tu 
imadu svoju biblijsku školu sa 
botaničkim, zoološkim i numiz- 
matičkim muzejem. 

Sišavši niz stepenice staje- 
mo na drugoj postaji križnoga 
puta, gdje Isusu metnuše teški 
križ na ramena, da ga sam nosi 
na stratište, na Golgotu, koja 
iako nije udaljena odatle više 
od pola kilometra, ipak znači 
težak put za iscrpljenog Osu- 
đenika, kojemu tjelesne sile 
potpuno smalaksaše od nepro- 
spavane moći te od duševnih i 
tjelesnih muka, što ih je podnio 
za cijelih onih 16 sati, otkad 
ga uhvatiše u vrtu Getsemani, 
pa dok mu ne metnuše drvo 
križa na ramena. Stari je hodo- 
časnički običaj, da obavljajući 
križni put ovdje u Jerusalimu 
hodočasnici nose po prilici isto 
onako ogroman križ, kakav je DRUGA POSTAJA: Luk Ecce Homo 
bio Isusov, te se svaki hodo- 
časnik osjećao sretnim, što je mogao bar komadićak putaion izmje- 
njujući se s drugima nositi križ po putu, kojim ga je Isus za nas 
nosio. Taj bi križ hodočasnici odnijeli u svoju domovinu na spomen 
svoga hodočašća. Šteta, što i mi nismo s takvim križem došli 
u Jerusalim niti smo noseći križ obavljali križni put. Iako će se 
mnogima taj običaj činiti previše sredovječan, ne da mu se poreći 
neki posebni čar.*) 


Od druge postaje prolazimo ispod luka ,,Ecce homo''. Taj 
luk, što se diže iznad ulice dajući joj tipično orijentalno obilježje, 
zapravo je samo srednji dio čitavoga luka, kojega se jedan dio na- 
lazi odmah tu na desno uzidan u bazilici SRECE ROTO. Ta 
bazilika pripada francuskim redovnicama Sionskim Sestrama, 
kojih je kongregaciju osnovao židovski konvertita 0. Marija- 
Alfonso de Ratisbonne. To je jedno od najprijatnijih svetišta 
jerusalimskih, u kojem je jedan dio zida načinjen od ostataka 
kamenja, što je tu stajalo, kad je Isus osuđen na smrt i kad je 
Pilat pokazao Židovima okrvavljenoga Isusa doviknuvši im : 
»Evo čovjeka !'' (Latinski : ,,Ecce homo !') Na taj prizor podsjeća 


i 


*) Takav križ iz Svete Zemlje stoji i na križnom putu u Lurdu, Isto je 
tako i prije Uskrsa 1931. jedno francusko hodočašće u Svetoj Zemlji nosilo 
iakav križ po križnome putu u Jerusalimu, pa kad su hodočasnici donijeli 
taj križ u Francusku, poklonili su ga časnim sestrama asumpcionistkinjama 
1 Beogradu. Taj je križ postavljen u dvorištu njihova zavoda, te ga je 4, 
istopada 1931. svečanim načinom blagoslovio nuncij Sv. Oca Pape preuzv. 
zospodin Mons. Hermenegildo Pellegrinetti. 

luk, kojega je jedno krilo uzi- 
dano u ovu crkvicu. Taj luk 
među tim ne potječe iz Kristova 
doba, nego je podignut tek sto 
ili dvjesta godina kasnije, te 
mu je naknadno dan naziv, koji 
danas nosi. Kad je Pilat poka- 
zao Židovima Isusa, viknuše 
oni: ,,Raspni ga! Krv njegova 
na nas i djecu našu!" Izaz- 
vaše sami na sebe prokletstvo, 
od kojega se do dana današ- 
njega ne mogu da riješe. 
Sionske Sestre tu u svom sa- 
mostanu odgajaju jerusalimske 
židovske i arapske djevojčice, 
koje pokrštene dan na dan iza 
svake _ molitve u ovoj crkvi 
ponavljaju riječi : ,,Oprosti im, 
jer ne znadu, što čine!" Te je 
Kristove riječi osnivač ovog 
samostana kao židovski obra- 
ćenik dao napisati iznad ol- 
tara crkvice, te svaki, tko u 
nju stupi, osjeća dah one top- 

ČETVRTA POSTAJA 

TREĆA POSTAJA 


line i ljubavi, koju je Spasitelj 
s tim riječima sasuo na Jeru- 
salim. 


Nekako oko 150 metara od 
luka ,,Ecce homo"  dođosmo 
do ugla ulice, gdje zakrećemo 
u ulicu na lijevo. Na suprot- 
noj strani ulice diže se gosti- 
njac Svete Obitelji. Baš na 
uglu nasuprot tom  gostinjcu 
nalazi se treća postaja križnoga 
puta. Pobožno sagibasmo ko- 
ljena na mjestu, gdje je Isus 
klonuo i prvi put pao pod uža- 
snim teretom križa i još užas- 
nijim teretom grijeha naših. 
Strčaše se vojnici oko njega, 
dižu ga sa zemlje, a on u prvi 
mah jedva stoji, kamoli da 
može odmah dalje. Tu je na- 
išla povorci ususret Presveta 
Majka njegova čuvši, što se 
događa sa Sinom njezinim. 
Zato je tu blizu odmah i četvrta 
postaja, kod koje nam svu 

PETA POSTAJA 


dušu prožima osjećaj bar sli- 
čan donekle osjećaju Majke, 
kad je ugledala izmrcvarenoga 
Sina. Odatle ide i ona za njim, 
dok ga ne položiše mrtva u 
grob. Kod te postaje nalazi se 
crkva armenskih katolika na- 
zvana ,,Spasma'', sagrađena na 
temeljima stare križarske crkve. 

Idući nešto dalje dolazimo 
opet do raskršća ulica, te skre- 
nemo u ulicu desno. Na samo- 
me uglu je peta postaja, gdje 
rimski vojnici Šimuna :Cirenca, 
po svoj prilici seljaka, koji se 
vraćao iz polja, prisiliše, da 
pomogne iznemoglom Isusu no- 
siti križ. Tu je mala franje- 
vačka kapelica, a na tom je 
mjestu bio prvi franjevački 
samostan, što ga je tu osnovao 
po svoj prilici sam sv. Franjo, 
kada je bio u Jerusalimu. (G. 
1219. št P 

Odatle tek opažamo, da se 

put pomalo uspinje. U Isusovo 
doba je taj uspon bio nešto 
strmiji, te se brežuljak Gol- 
gota, na koji uzlazimo, jače is- 
ticao. Kao što nas tu po uli- 
cama i sa prozora promatraju 
radoznala tupa lica, tako su i 
Isusovu povorku — promatrali 
prolaznici i stanovnici kuća, 
kraj kojih je povorka prolazila. 
A kad bi tih prolaznika na- 
grnulo više, bio je Osuđenik, 
kako su ulice uske, stisnut po- 
sve k zidu. U takvom jednom 
času istrčala je iz jedne kuće 
žena po imenu Veronika pru- 
živši Isusu rubac, da sebi otare 
krvlju i znojem orošeno lice. 
Tu kod šeste postaje nalazi se 
grkokatolička kapelica, a tu 
je i trgovina devocijonalijama, 
kojoj je vlasnik svečano ure- 
dio mali izlog u čast naše po- 
božnosti. Ali nije propustio 


ŠESTA POSTAJA 

SEDMA POSTAJA 


izaći pred nas te nas iza izmoljene molitve kod te postaje 


pozvati, 


da nešto kupimo u njegovu dućanu. To je tu takav 


običaj, da se stranci s ulice mame u dućane. 


OSMA POSTAJA 

Uskom ulicom dolazimo šez- 
desetak metara dalje do vrha 
ulice, gdje je opet raskršće. Na 
uglu je sedma postaja s kapeli- 
com, u kojoj se nalazi lijep cr- 
veni kameni stup iz doba cara 
Hadrijana. Na lijevo je ulica 
bazara, ali mi idemo ravno 
dalje te za tridesetak koraka 
stajemo na osmoj postaji, gdje 
je Isus progovorio ženama je- 
rusalimskim. Gdje su danas 
jerusalimske žene, da suzama 
orose stope Kristove po ovome 
putu ? Nema ih. Ove, što ih 
sani tuđe su Kristu, ne će 
za nj da znadu. A potomkinje 
onih Šena, što su plakale nad 
Kristom, plaču danas kraj osta- 
taka židovskoga hrama nad 
sobom i djecom naroda svoga 
prema Isusovim riječima. Još 
danas ćemo ih iza zalaza sunca 
i mi vidjeti i čuti. 


Od postaje, gdje je Isus 
rogovorio ženama jerusalim- 
kim, vraćamo se natrag do 
gla i zakrećemo u ulicu bazara 
loramo zaobići ulicama, jer je 
d osme postaje put prema 
rhu Golgote zakrčen građevi- 
ama, koje se nižu oko Gol- 
ote. A naš prolaz kroz živahnu 


DEVETA POSTAJA 


licu bazara sve je prije nego li 
ut, na kojem se možeš sabrano 
redati svojoj pobožnosti. Mo- 
imo se uskom ulicom gurati 
raj prolaznika Beduina i fe- 
iha, tu i tamo susrećemo 
oze i mule, a svakojaki mi- 
Si, što se šire iz dućančića i 
. prodavaona mesa i kolača, 
ude u nama osjećaj odvrat- 
osti. Zato nam je bilo drago, 
ada se po prilici za sto koraka 
adosmo uspinjati stepenica- 
la prema koptijskom samo- 
anu, gdje je prema predaji 


deveta postaja križnoga puta. 
Tu se kraj ulaza spuštamo na 
Koljena dozivajući sebi u pa- 
met, kako je Spasitelj na sa- 
mom domaku mjesta, gdje će 
Ga razapeti, pao i po treći 
puta. Nismo ni opazili, da se 
tu nalazimo već na tlu hrama 
Božjega groba. 

Morali smo se opet vratiti 
niz stepenice, po kojima smo 
došli te ulicom bazara poći 
dalje, na uglu zaokrenuti de- 
sno, odakle nas za kojih sto 
koraka eto na trgu pred hra- 
mom Božjega groba. Došli smo 
amo s protivne strane, nego li 
što dolazimo idući od franje- 
vačkoga hospica. Pobožno ula- 
zimo u hram, penjemo se po 
franjevačkim stepenicama na 
Kalvariju, te nas tu eto kod 
desete postaje, gdje Isusa svu- 
koše, da haljine predadu voj- 
nicima, koji ih kockama raz- 

dijeliše među se. A samo neko- 
liko koraka dalje stoji oltar 
jedanaeste postaje, gdje je bilo 
položeno drvo križa, na koje 
morade Isus leći, raširiti ruke 
i dati, da mu čavlima prikuju 
noge i ruke za drvo spasenja 
našega. 

*Tu smo bili već nekoliko 
puta za ovo vrijeme našega 
boravka u Jerusalimu, ali tek 
sada, kada smo prošli cijeli 
križni put, postaje nam i na 
Kalvariji posve jasno, kako je 
cijela uzvišena tragedija Spa- 
siteljeva tekla. Pribiše Ga na 
križ, a dotle su drugi već pri- 
redili tri četiri koraka na lijevo 
udubinu, u koju zatakoše križ ; 
dvanaesta postaja. Tu je grčki 
oltar s velikim raspelom, koje 
nam doziva u pamet taj vrhu- 
nac tragedije nad tragedijama. 
A. kad ie Isus umro, skinuše 
Ga i položiše u krilo Majci, 


DVANAESTA POSTAJA 
Tu ie Isus visio na križu 

koja je stajala pod križem. 
Zato se trinaesta postaja nalazi 
na uskome mjestu između je- 
danaeste i dvanaeste postaje. 
Tu je katolički oltar sa slikom 
Majke Božje, kojoj mač žalo- 
sti probode srce. 

Te su četiri postaje pobož- 
nosti križnoga puta na Kalva- 
riji. Zatim silazimo po grčkim 
stubama i idemo  k četrnaestoj 
postaji : k Božjemu grobu. Za- 
vršujemo pobožnost ušavši u 
Spasiteljev grob i poklonivši 
se — ne znam već koji put — 
na mjestu, gdje je iza pretrp- 
ljene muke i smrti treći dan 
slavno uskrsnuo. U svetoj ti- 
šini tog uskog i malog prostora 
sabiremo još jedamput sve 
pobožne dojmove, što smo ih 
proživjeli ovim križnim putem, 
kojim Bog zna hoće li ikada 
još itko od nas proći. Netko 
možda i hoće, ali većina ne će. 

Tako smo eto obavili 
pobožnost križnoga puta sli- 
jedeći korak za korakom sto- 
pe : Spasiteljeve.. od mjesta 
osude do Golgote. Devetnaest 
stoljeća leži pod tvojim ko- 
racima na tome putu, po 
kojem stupaš kao jedan od 


onih, koji su krivci za muku 


i smrt Božanskog Osuđenika. 

U svibnju 1931. vidio 
sam u Čenstohovi u Poljskoj 
divan, umjetničkim skulptu- 
rama izrađeni križni put, a 
svatko, tko je bio u Lurdu, 
mora priznati, da je lurdski 
križni put osim lurdske ba- 


zilike najdivnije, što Lurd 


ima. E mi u Zagrebu imade- 
mo krasno izrađen križni put 
kod Svetoga Ksavera. Tako 
po cijelom katoličkom svije- 


tu nastoje vjernici umjet- 
ničkim — djelima — uzveličati 
spomen na Spasiteljev križni 
put. Možete li dakle zamisliti, 
da toga u Jerusalimu, na pr- 
vome mjestu križnoga puta, 
uopće nema ? Većina postaja 
ima samo na zidu crnim 
križem i latinskim slovima 
označeno mjesto postaje. Zar 
se ne bi ni danas još moglo 
izvesti, da devet katoličkih 
naroda (i mi Hrvati među 
njima) postavi onih devet 
postaja križnoga puta, što se 
nalaze izvan hrama Božjega 
groba, u umjetničkoj izrad- 
bi, koja bi bila na ponos 
kršćanstvu, na ures Jerusali- 
mu i na čast Isusu Kristu i 
djelu spasenja, što ga je tu 
IZVEO uro 

PLAC ZA IZGUBLJENOM PROŠLOŠCU 


Istoga dana, kad smo obavili pobožnost križnoga puta, 
pošli smo prije 6 sati pred večer prema t. zv. zidu nari- 
canja, gdje se svakoga petka u vrijeme sunčanoga zalaza, | 
kada počinje po židovskom zakonu subotnji blagdan, sa- | 
beru pravovjerni Židovi (većinom su to doseljenici iz Špa- | 
njolske, Poljske i drugih krajeva sjeverne Evrope) te ondje 
recitiraju tužaljke Jeremijine o razorenju Jerusalima. 


Taj zid naricanja nalazi se podno jugozapadnog dijela neka- 
danjega hrama, gdje se na dnu nalazi sloj prastaroga kamenja, 
koji potječe od zidina hrama iz doba Salomonova. To je ogromno 
kamenje naslagano jedno na drugo u pet redova. Iznad toga 
najstarijega sloja kamenja redaju se još tri novija sloja : rimski, | 
križarski i turski, kako su zidine -bile obnavljane i nadoziđivane. 
Pojedini se slojevi posve jasno razabiru, te nam je tek tu pukla 
pred očima povijest onih silnih razaranja i obnavljanja, kojima 
je dvadeset i više stoljeća ostavilo tako vidljive tragove. Cijeli 
zid je dug 48 m, a visok 18 m, a mjesto naricanja je ograđen pro- 
stor širok kojih 6 m. 


Do tog zida se poredaju muškarci na jednom kraju, žene 
na drugom, pa s molitvenicima u rukama obavljaju glasno svoju 
pobožnost. Svi se u tim svojim molitvama njišu, neki naprijed 
i natrag, drugi lijevo i desno. To je zato, jer hoće, da im kod mo- 
litve bude zaposlena ne samo duša nego i tijelo... Neki čas | 
.stanu te ruku naslone na kamen, a na ruku čelo, i tako ostanu 
koji čas u nepomičnom stavu, da onda iznova nastave. Drugi opet 
stanu te spuste nekoliko poljubaca na ono kamenje, a možda 
im se kod toga i suza doista zacakli u očima. Svaki moli za se, 
samo čuješ mješavinu mumljanja, koje šumi kao šum potoka. 
A onda se najedamput u pojedinim skupinama taj šum slijeva 
u jedinstveni tok, te razabireš izmjenično izgovaranje tužaljke : 


»Radi hrama, koji je razoren, čuje se glas rabina. 
,,sgjedimo tu osamljeni i plačemo,'' odgovara desetak i više 
glasova oko njega. 


,nRadi naših zidina, koje su razorene. 

,sjedimo tu osamljeni i plačemo." 

, Radi naše veličine, koja je prošla." 

sjedimo tu osamljeni i plačemo.'" 

,Radi naših velikana, koji su poginuli." 

sjedimo tu osamljeni i plačemo." 

,Radi dragoga kamenja, koje je spaljeno." 

,,gjedimo tu osamljeni i plačemo." 

“I tako se nižu te čudne litanije, da se opet izgube u brujanju 

one nerazgovijetne mješavine glasova. 


Mračak se sve više spuštao i što se tišina večeri više širila, 
to je bruj židovskoga naricanja bio bujniji, glasniji. Bilo je do-' 

ista, kao da iz tih zidina davna stoljeća progovaraju jadikujući 
nad prokletstvom, što počiva na njima. svaki čovjek, koji je 
ikad osjetio, što znaći čeznuti za slobodom domovine i naroda 
Svoga, taj mora i kod ovog zda naricanja biti duboko dirnut 
nad tim prirodnim osjećajem, koji provejava i iz ove čudne po- 


VALFETINEKA SFLIJANKA iZ OKOLICI ITV HUSRALIMA 


Dažnnsti potamaka Izraclovih. Izgubiše damaovinu, jer im se pređi 
Ogri iešiše Qg vjeru, šta im je dade Hog kao putokaz k oobećanome 
Meiji juki seo odriali putakazra. ne ire FI? M esiju, kada li 
ikakac. adbaciše sa i krvlju njegovom navukaše prokletstv m 


kojem tu eto sjede i plaču 

DAMAŠČANSKA VRATA JERUSALIMA 


OKO ZIDINA I KROZ ULICE JERUSALIMA 


Nema grada na svijetu, koji bi imao tako divan položaj, kao 
što ga ima Jerusalim. Najljepše ga vidiš s Maslinske gore s istoka 
ili s gore Skop sa sjevera : leži pred tobom, opasan svud unaokolo 
zidinama i stisnuvši u te zidine krov do krova, kupolu do kupole, 
te ti se čini, da između tog mnoštva zgrada, što se natisnuše kao 
u klupko, ni nema prolaza, nema ulica. Grad se čaroban kao u ka- 
kvoj viziji razastro na uzvisini, koja je sa sviju strana od prirode 
zaštićena. S istoka, zapada i juga okružiše ga u luku doline Ce- 
dron i Hinon, a sa sviju strana podigoše se unaokolo bregovi 
kao obrambene utvrde, koje zakrčuju slobodan pristup gradu : 
s istoka Maslinska gora, sa sjevera Skop, sa zapada betlehemsko 
gorje i gorje Tekoa, a s juga brdo zla savjeta (Džebel Abu-Tor), 
koje je tako nazvano, jer predaja veli, da je na tom brdu Kaifa 
u svom ljetnikovcu održao svećeničko vijeće, koje je zaključilo 
Isusovu smrt. Svi osvajači Jerusalima, koji je u tri tisuće godina 
svog opstanka dvadesetak puta bio osvajan i rušen te iznova oslo- 
bađan i građen, morali su doći sa sjeverne strane, s koje mu je 
najlakši pristup. Babilonci, Sirci, Makedonci, Rimljani, Perzi- 
janci, Saraceni, Križari, Arapi, Turci i drugi osvajali su s toga 
brda grad, koji je svojom ulogom u povijesti svijeta, iako nikad 
nije imao pretežne političke moći, dao čovječanstvu više nego 
li ijedan drugi grad. 

Zidine, kojima je opasan stari Jerusalim, obuhvataju 
pet brežuljaka: Moriju, Sion, Besethu, Akon i Golgotu. U ži- 
dovsko i Kristovo doba obuhvatale su zidine jerusalimske 
samo prva četiri, jer je Golgota bila brdo sramote, pa kad su 

ZAZIDANA ZLATNA VRATA 
na istočnoj strani zidina nekadanjega hrama 


Židovi radi razvoja grada i bili prisiljeni proširiti grad, zaobilazili 
su Golgotu ostavljajući je u kutu izvan zidina. Kako danas vidi- 
mo Golgotu, na kojoj je hram Božjega groba, gotovo u središtu 
grada, ne možemo sebi pravo ni zamisliti, kakav je bio izgled 
Jerusalima, dok je Goigota bila izvan grada. Između brežuljaka 
bile su u staro doba uvale, iako po svoj prilici ne velike. Danas 
su te uvale iščezle, zatrpane hiljadugodišnjim naslagama zemlje 
i ruševina. | 

Današnje jerusalimske zidine nisu starije od 400 godina. 
Podigli su ih zapravo ili &bnovili Turci pod sultanom Sulejmanom 
II. (1537. do 1541.). Od starih zidina iz doba Salomonova ima 
jedva još koji trag, vidljiv je samo u najdonjem sloju t. zv. zida 
plača. 

Unaokolo jerusalimskih zidina poredalo se 49 kula i 7 grad- 
skih vrata: na zapadu Jafanska Vrata, na sjeverozapadu Nova 
Vrata, na sjeveru Damaška Vrata i Herodova Vrata, na istoku 
Stjepanova ili Marijina Vrata, na jugu Mogrebinska i Sionska 
Vrata. Nova Vrata spajaju predgrađe Jerusalima s gradom, a 
Stjepanova sa dolinom Jozafat. S istočne su strane bila još jedna 
vrata, t. zv. Zlatna Vrata, koja su sada zazidana. 

. Uđi, kroz kojagod vrata hoćeš, u Jerusalim, pa brzo dospije- 
vaš u cijeli labirint uskih, krivudastih, bučnih, prljavih i često 
nadsvođenih uličica, u kojima ćeš se teško snaći. Mnoštvo prodavača 
razne robe poredalo je svoje male istočnjačke dućančiće jedan 
do drugoga, pred svakim sjedi arapski trgovac i čeka mušterije. 
Zanimljivo je, da su pojedine grane trgovine zauzele po čitave 
ulice : takva je na primjer zlatarska ulica, u kojoj su same zlatar- 
ske radnje, pa kuharska ulica, u kojoj su još iz križarskoga doba 

razne prodavaone hrane, neke vrste istočnjačkih restauracija, 
zatim ulica bazara, gdje se prodaje raznovrsna roba itd. Zapah, 
što se po tim uličicama širi, čini prolaz kroz njih neugodnim, od- : 
vratnim. A ipak su te uličice vrlo žive. Evropljani se tu miješaju 
u prolazu s Arapima, Beduinima, Židovima, bulama, djecom i 
natovarenim mulama ili devama. Gurajući se kroz taj metež 
i promatrajući sliku tog patrijarhalnog života dolaziš do uvjere- 
nja, da je tu Jerusalim zapravo do danas ostao isto onakav, 
kakav je bio i u Kristovo doba prije 19 stoljeća. I kolikogod ti. 
je sva ta prljavština kao kulturnom čovjeku odvratna, ipak budi | 
sve to u tebi sve veće zanimanje, što se češće amo svraćaš. Ista 
takva lica u isto takvim nošnjama i u isto takvom istočnjačkom 
metežu sretao je po jerusalimskim ulicama i Krist. Njegovi apo- 


ZLATARSKA ULICA U JERUSALIMU 


stoli bili su tako obučeni i vršili su u takvoj sredini svoje prvo 
apostolsko djelovanje. Eno onakvi mjenjači, kao što ih viđamo, 
gdje uz svoje stolčiće sjede po tim prometnim jerusalimskim 
ulicama, sjedjeli su nekoć u predvorju židovskoga hrama, odakle 
ih je Krist istjetao, te oni evo po ovim ulicama punih 19 stoljeća 
nastavljaju jednako onako svoj žigosani lihvarski posao. A tamo 
eno kroz jedna vrata vidiš u nekoj prostoriji, gdje okreću mlin- 
ski kamen, na koji se u Jerusalimu i danas melje kao i prije dvije 
ili tri tisuće godina. : 

Sve te to u duhu prenosi u doba Kristovo, te zaboravljaš 
i na prljavštinu i smrad, što te okružuje, pa ti počinje sve to bi- 
vati nekako privlačivo, milo. Jerusalim, koji si izvana vidio u 
divnom njegovu položaju i veličanstvenoj arhitekturi cjeline, 
otkriva ti se tu u suštoj nutrini svojoj, nepatvorenoj i neuljepša- 
noj, te se i sam nekako osjećaš kao bačen u vir davnih stoljeća, 

koja još i danas nepromijenjeno struje kroz ove ulice i koja su 
odavle preobrazila cijeli svijet, a da ovdje tom preobraženju 
nisu ostavila ni traga. 


Jerusalim je i danas po većini svojih stanovnika židovski 


grad, jer od 85 tisuća stanovnika ima 60.000 Židova. Katolika ima | 


samo oko pet tisuća. Ostalo su muslimanski Arapi i pripadnici 
nesjedinjenih  kr- 
šćanskih — vjerois- 
povijesti. 
Danas se ne 
možemo načuditi 
dosta, kako je u 
Kristovo doba _] e- 
rusalim mogao 
brojiti 200.000 sta- 
novnika. Gdje su 
se mogli samo 
smjestiti ? A isto: 
tako je neshvatlji- 
vo, gdje je u sa- 
mom = Jerusalimu 
tada moglo biti 
350 sinagoga, kao 
što to povijest veli. 
Uopće vrlo teško 
možemo sebi pre- 
dočiti tadanji Je- 
rusalim, kad ovaj 
današnji gledamo. 
Tada je na bre- 
žuljiku Moriji bio 
hram, na Bezethi 
trgovački dio, na 
Akri poganski dio, 
a na Sionu su bile 
palače — knezova, 
kralja Heroda _i 
velikih svećenika. 
Židovi imadu 
unutar jerusalim- : 
skih zidina svoju DAVIDOVA ULICA U JERUSALIMU 
posebnu židovsku 
četvrt, u kojoj je velika sinagoga, te u nioj obavljaju svoje 
vjerske pobožnosti. Ta se četvrt stisla na jugoistočnom dijelu 
grada prislonivši se s jugozapada uz područje nekadanjeg jerusa- 
limskoga hrama. Inače se u novije doba Židovi mnogo naseljuju 
u predgrađu Jerusalima, koje je posve moderno građeno, te će s 
vremenom stari Jerusalim sav biti opkoljen novim gradom, u 
kojem Židovi nastoje svu jerusalimsku trgovinu privući u svoje 
ruke. S obzirom na nemogućnost, da se trgovina u onom primi- 

tivnom stanju, o unutar gradskih zidina, i u budućnosti 
još dugo održi, to će Židovima sigurno uspjeti. 

Zapadno od židovske četvrti nalazi se armenska četvrt Je- 
rusalima. Tu je i crkva na mjestu mučeničke smrti apostola sv. 
Jakova, prvog biskupa jerusalimskoga. 

Sjeverni dio Jerusalima od židovske četvrti zauzeli su Arapi. 
U tu arapsku četvrt vode sa sjevera Damaška i Herodova Vrata, 
a S istoka Stjepanova Vrata. Kroz arapsku četvrt ide od nekada- 
nje tvrđe Antonije, u kojoj je sada vojna škola, Via Dolorosa 
t, |. križni put, kojim je Krist nosio iza Pilatove osude križ na Gol- 
gotu. Via Dolorosa vodi do kršćanske četvrti, koja je zauzela 
sjeverozapadni dio grada. 

U kršćanskoj četvrti je sjedište rimokatoličke župe, sjedište 
franjevačke Kustodije Svete Zemlje i sjedište rimokatoličkoga 
patrijarke. To su tri katolička stožera čitave Svete Zemlje. 

U dvoru katoličkoga patrijarke bili smo odmah iza dolaska 
u ovaj sveti grad. Tom prilikom smo razgledali i patrijarkovu 
crkvu, koja samo zamjenjuje patrijarki stolnu crkvu, jer je stolna 
crkva zapravo bazilika Božjega groba. No budući da je u bazilici 
Božjega groba vršenje katoličkih pobožnosti i bogoslužja ograni- 
čeno, jer se o nju dijele i druge kršćanske vjeroispovijesti, sagra- 
đena je g. 1872. posebna crkva uz patrijarkov dvor. To je got- 
ska građevina sa tri lađe, a njena gotika je izmiješana s arapskim 
i romanskim primjesama. U patrijarkovu dvoru stanuju kanonici, 
od kojih je jedan Hrvat iz Dubrovnika, ali je već preko 40 
godina u Jerusalimu te je već gotovo zaboravio hrvatski. 

Nedaleko od te crkve stoji franjevačka crkva Presvetog 
Otkupitelja. Znamo, da je prvotno sjedište franjevaca bilo na 
Sionu, ali kad su odatle bili istisnuti od muhamedovaca sredinom 
šesnaestoga stoljeća, kupili su nastojanjem hrvatskoga franjevca 
fra Bonifacija Dubrovčanina, obnovitelja Božjega groba, g. 1559. 
od nesjedinjenih Georgijaca u sjeverozapadnom dijelu grada 
samostan, koji su tijekom ova gotovo četiri stoljeća nadograđivali 
i proširivali tako, da je tu nastao cijeli sklop od stotinjak zgrada 
sa zidovima, koji izvana naliče gotovo na utvrde. U tom samo- 
stanu ima svoje sjedište kustos Svete Zemlje, vrhovni franjevački 
poglavar u Svetoj Zemlji. On još i danas nosi naslov : gvardijan 
Siona. Sadašnji kustos P. Nazzareno Jacopozzi izabran je u 
siječnju 1931. Pod njim ima 14 samostana, 38 franjevačkih go- 
stinjaca, 42 župe, stotinu škola i 420 redovnika. 


Franjevačka crkva posvećena je samome Spasitelju. Sagra- 
dena je g. 1885. u baroknom stilu, te kad si u njoj, čini ti se, kao 
da si u kakvoj crkvi u Italiji ili drugdje u Evropi, a ne u Jerusa- 
limu. Na mramornom glavnom oltaru nalaze se slike od talijan- 
skih majstora. Ta je crkva ujedno župna crkva za jerusalimske 
katolike, a zanimivo je, da je župnik jedan franjevac Čeh. 

Od jerusalimskih znamenitosti nismo radi kratkoga vremena 
mogli razgledati još osobito ove: Dominikanski samostan s no- 
vom crkvom Kod Damaških Vrata izvan zidina jerusalimskih ; 
na području toga samostana otkrivene su vrlo važne iskopine 

i. Porta Nova, Nova Vrata. 2. Casa Nova, Franjevački gostinjac. 3. Fra- 
imokatoličkoga patrijarke. 5. Ba- 


njev. crkva Presv, Otkupitelja. 4. Palača r 
zilika Božjega groba. 6. Poljski gostinjac. 7. Damaskanska Vrata. 8. Gos- 
tinjac Sv. Obitelji. 9. Ecce Homo. 10. Kapelica bičevanja. 11. Tvrđa Anto- 
nija. 12. Crkva sv. Ane. 13. Marijina Vrata ili Vrata sv. Stjepana. 14. Mje- 
sto smrti sv. Stjepana. 15. Grob Marijin. 16. Getsemani. 17. Zlatna Vrata. 
18. Omarova džamija. 19. Džamija El-Aksa. 20. Salomonove staje. 21. Mau- 
grebinska Vrata (Dung Gate). 22. Zid naricanja. 23. Sinagoga. 24. Crkva sv. 
Jakova. 25. Sionska Vrata. 26. Crkva Smrti Majke Božje (Dormitionis). 27. 
Mjesto Posljednje Večere (Coenaculum). 28. Grob Davidov. 29, Kaifina kuća. 
Jafanska Vrata. 32. Pošta..33. 


30. Toranj Davidov (Herodova palača, 31. 
Njemački Gostinjac sv. Pavla (sjedište vlade). 35. 


Francuski gostinjac. 34. 

Herodova Vrata. 36. Absalonov grob. 37. Jozafatov grob. 38. Izvor Djevice 

Marije. 39. Siloe. 40. Crkva sv. Petra. (Rimskibrojevisu postaje križnoga puta.) 

« udVne prošlosti Jerusalima. Odatle nisu daleko kraljevski gro- 
ĐOVi S vrlo lijepim portalom u grčkom dorskom stilu i s cijelim 
katakombama u unutrašnjosti. Dalje prema sjeveru su grobovi 
sudaca, u kojima su sahranjeni po SVoj prilici odličnici svećenič- 
koga židovskoga vijeća. Od Damaških Vrata na istoku nalazi se 
špilja proroka Jeremije, u kojoj je on prema predaji spjevao 
svoje tužaljke. Nedaleko mjesta, gdje se sastaju doline Jozafat 
i Gehenna, nalazi se krvavo polje t. zv. Hakeldama, koje je kup- 
ljeno za Judinih izdajničkih 30 srebrnjaka. Usred Jerusalima 
blizu hrama Božjega groba nalazi se mjesto, koje se i danas zove 
Muristan (ludnica): tu je Karlo Veliki u 9. stoljeću dao podići 
gostinjac, a križari g. 1048. uz gostinjac benediktinski samostan 
i crkvu Maria Latina, koja je postala matica reda ivanovaca, 
ali kad su padom Jerusalimskoga kraljevstva ivanovci morali 
to mjesto napustiti, Saladin je tu dao načiniti ludnicu, a g. 1898. 
podignuta je na tome mjestu njemačka protestantska crkva. 

Na svakom koraku tako Jerusalim ima koju povijesnu zanim- 
ljivost i znamenitost, pa naših šest dana, što ih proboravismo u 
njem, nisu dostajali, te sve razgledamo. Pa ako odlazeći sedmoga 
dana iz njega i nismo govorili, kako su židovski učitelji u Isusovo 
doba kazivali, da od deset dijelova ljepota, što ih je Bog dao zem- 
lji, devet ih je zapalo Jerusalim, a samo jedan dio cijeli ostali 
svijet, ipak smo ponijeli iz toga svetoga grada toliko oduševljenje 
za sve, što se u njemu nalazi i krije zaogrnuto čarom prošlosti, 
da je to teško i nabrojiti, kamo li opisati. 


ŽIDOVSKI MJENJAČ NOVCA 

S) uDLGO PO FU BEJI 


TRAGOM POHODA MARIJINA 


Za šesterodnevnog boravka u Jerusalimu obišli smo i 
historijska i biblijska mjesta bliže i dalje okolice. 


Prvi izlet bio je u rodno mjesto sv. Ivana Krstitelja, 
preteče Kristova, slavno u biblijskoj prošlosti još i radi 
toga, što je amo došla BI. Djevica Marija u pohode svojoj 
rođakinji Elizabeti, majci sv. Ivana, izakako joj je anđeo 
Gabrijel u Nazaretu bio javio, da će roditi Spasitelja. Da- 
nas se to mjesto zove Ain Karimili Sv. Ivan na 
Brijegu. To je arapsko selo, kojemu su se bijele kuće 
nanizale između zelenih vrtova, a iznad mjesta dižu se dva 
crkvena tornja kao dva pastira nad stadom svojih ovaca. 

Ain Karim je 7 km udaljen od Jerusalima a leži u ju- 
dejskom gorju. Naši se automobili nakon četvrt sata vožnje 
zaustaviše na cesti do Marijina zdenca, koji se došljaku 
iz Jerusalima nalazi lijevo od samoga mjesta nedaleko ceste. 
Zove se tako, jer predaja drži, da je Majka Božja boraveći 
u ovome mjestu tri mjeseca kod svoje rođakinje Elizabete 
sigurno dolazila i na ovaj zdenac. Uza nj je sada džamija, 
a prostor, koji je kao neko predvorje, uvijek je pun žena: 
jedne peru rublje, a druge grabe u džbanove i limene posude 
vodu, koju nose svojim kućama. Dok su neki od nas pili te 
vode, drugima je zapelo oko na maloj arapskoj djevojčici 
od kojih pet-šest godina, koja je poput odraslih žena na glavi 
nosila manju limenu posudu napunjenu vodom. 

Od Marijina bunara uputismo se u dvoredu uzbrdo 
prema crkvi pohoda Marijina moleći krunicu, u kojoj 
dolaze riječi: ,,Koga si, Djevice, idući Elizabeti u pohode 
nosila..." Za nama se uputilo i jato arapske dječurlije. 

S brda nas je pozdravljao glas zvona, a na ulazu u dvo- 
rište dočekao nas je starina franjevac dijeleći nam pločice 
od debeloga kartona,*na kojemu je natiskan bio latinski 
tekst himne: ,,Veliča duša moja Gospoda" (Magnificat), 
koju je na ovome mjestu spjevala najblaženija među maj- 
kama ljudskim. Uđosmo u crkvicu, u kojoj je lijevo oltar, 

HRVATSKI HODOČASNICI TRAGOM POHODA MARIJINA 


MALA ARAPKINJA 
nosi vodu s Marijina zdenca 


a desno špilja opet s 
oltarom, do kojega je s 
lijeve strane zdenac,đa- 
s desne udubina, gdje 
je Elizabeta prema pre- 
oda sakrila svog malog 
sinčića Ivana za vrijeme 
Herodova pokolja nevi- 
ne dječice.  Obavismo 
kratku hodočasničku 
pobožnost, otpjevasmo 
»,Magnificat"', a onda 
stadosmo = razgledavati 
mjesto, na kojem se 
nalazimo. | 

Na tom je mjestu 
bio ljetnikovac svećeni- 
Ka Zaharije i njegove 
žene Elizabete. Tu su 
oni boravili, kad im je 
došla Marija u pohode. 
Nad crkvicom je terasa, 
S koje je krasan vidik 
na samostan i vrt. Tu se 


arosi s Lj mai 


SV. IVAN NA BRIJEGU 


vide ostaci stare kršćan- 
ske bazilike. Danas su 
franjevci čuvari ovog 
biblijskog mijesta. Raz- 
giedavajući to čarobno. 
mjestance okruženo ljup- 
kim zelenilom, u kojem 
su dvije najsretnije maj- 
ke ovoga svijeta provele 
zajedno nekoliko tihih, 
 blaženih mjeseci svoga 
materinstva, komu da 
se nije izvila topla mo- 
litva za naše majke i: 
majke drage dječice naše 
u domovini ! 
Kad smo izašli iz 
crkve, na dvorištu su 
bile dvije redovnice, ko- 
je su donijele čipaka, 
da nude hodočasnicima 
te da tako nešto uberu 
za bolesne siromahe, za 
koje se one brinu. Neda- 

ŠPILJA POHODA MARIJINA 
. u crkvi kuće Elizabetine 

leko je i njihov samostan, u kojem je pokopan njihov 
osnivač 0. Marije-Alfonz Ratisbonne, slavni židovski obra- 
čenik, koji se proslavio u ovim krajevima mnogim djelima 
za proširenje kršćanstva među Židovima. 

Od svetišta Pohoda Marijina vratismo se istim putem 
do Marijina zdenca, pa odanle krenusmo prema drugoj 
crkvi, koja se na- 
lazi usred mjesta. 
Za nama ide korak 
na korak dječur- 
lija vičući: ,,Bak- 
šiš! Bakšiš!" U 
jedan mah saletiše 
dobrodušnog i da- 
režljivog dekana 
Panića kao dosad- 
ne muhe. 

Ostaviše nas 
tek pred crkvom 
rođenja sv. Ivana. 
Tu je stajala kuća 
roditelja = Ivano- 
vih, u kojoj su re- 
dovito boravili. Tu 
se u špilji, koja je 
sad pretvorena u 
kapelicu, = prema 
predaji rodio pre- 
teča Kristov. Ot- 
pjevasmo tu hvalo- 
spjev ,,Blagoslov- 
ljen Gospod Bog 
Izraelov"'  (Bene- 
dictus), što ga je 
spjevao svećenik 
Zaharije na ovome 

,»BAKŠIŠ 1! BAKŠIŠ 1“ mjestu, kada je 
Saletila Arapčad dekana Panića u Sv. Ivanu dobivši sina, ko- 
jem dadeime Ivan, 


nijem progovorio. Obavismo svečanu pobožnost. Zatim 
siđosmo niz stepenice u špilju rođenja Ivanova, gdje pod 
mramornim oltarom vise četiri srebrna kandila nad samim 
mjestom, gdje se prema predaji rodio sv. Ivan, izmolismo 
Očenaš, pa skrenusmo u franjevački gostinjac, u kojem se 
okrijepismo bolje nego u cijeloj Palestini, 

POGLED NA BETLEHEM PREMA CRKVI ROĐENJA KRISTOVA 


TRAGOM BETLEHEMSKE ZVIJEZDE 


Drugi naš izlet iz Jerusalima bio je u Davidov grad 
Betlehem, do, kolijevke Kristove i kolijevke kršćanstva. 
Daljinu od 8 km, koja dijeli Betlehem od Jerusalima smje- 
rom prema jugu, prevalili smo u automobilima prebrzo, 
a da bismo se mogli posve uživiti u raspoloženje, koje u duši 
izaziva pomisao, da idemo istim putem, kojim su nekoć 
mudraci s istoka na svojim devama išli za betlehemskom 
zvijezdom tražeći novorođenoga Krista. Istim putem stu- 
pali su prije toga Marija i Josip idući u grad roda Davidova 
na popis, što ga je raspisao car August, da se tako ispuni 
proroštvo, koje je proglasilo, da će iz Betlehema izaći svije- 
tlo svijeta. Obratnim smjerom išao je davno, davno prije 
Abraham sa svojim sinom Izakom, pralikom Kristovim, 
snuždene glave prema jerusalimskom brdu Moriji, da ondje 
na zapovijed Jehovinu žrtvuje svog jedinca sina. A kad je 
Izakov sin Jakob morao da pobjedne pred gnjevom zavid- 
noga. brata svoga Ezava te se nakon četrnaestgodišnjeg 
boravka u tuđini vraćao u domovinu, na tom je putu pred 
Betlehemom njegova žena Rahela, koju je veoma ljubio, 
rodila najmlađeg mu sina Benjamina te je porod platila 
vlastitim životom. U automobilskom lijetu provezli smo se 
na domaku Betlehema kraj Rahelina groba, nad kojim je 

POGLED NA BETLEHEM OD BAZILIKE ROĐENJA KRISTOVA 


već Jakob podigao svojoj ljubljenoj ženi spomenik. Isprva 
je taj spomenik bio sagrađen u obliku piramide iz dvanaest 
naslaga kamenja, koje su simbolički prikazivale dvanaest 
plemena izraelskih, a na najgornjoj je bilo napisano Jako- 
bovo ime. Još u križarsko doba imao je taj nadgrobni spo- 
menik takav oblik. Tek kad su g. 1625. muhamedđanci za- 
posjeli Rahelin grob, podigli su nad njim bogomolju s ku- 
polom, kakva je i sada. Od g. 1841. opet je to Židovima 
tako sveto spomen-mjesto prešlo u njihove ruke, a muha- 
medanci su sebi zadržali samo pravo, da pokapaju mrtve 
svoje u njegovoj blizini. No prema Rahelinu grobu je do da- 
nas uzdržano veliko štovanje kod sviju žena betlehemskoga 
kraja, te nijednoj ženi iz doba prije Krista nije spominjano 
im se tolikim pijetetom kao ovoj ženi Staroga Zavjeta, 
koja je postala tip onih matera, što vlastitim životom pla- 
čaju porod srca svoga. Tu se nismo zaustavili. Od Rahelina 
groba zahvatismo pogledom cijeli Betlehem, koji leži na dva 
brežuljka 780 m iznad mora nekako slično kao i _Jerusalim. 
Broji preko 8000 stanovnika, od kojih ima samo oko 250 
muhamedanaca, a sve su ostalo kršćani. Židovima je uopće 
od doba, kad je s rimskim carem Konstantinom prevladalo 
kršćanstvo, bilo zabranjeno naseljivanje u Betlehemu, 
te se kaže, da i danas u njemu od najnovijega doba stanuju 
samo dva Židova. 

ULAZ HRVATSKIH HODOČASNIKA U BETLEHEM 


Bilo je već prošlo 6 sati uveče, kad smo na trgu pred 
bazilikom Rođenja Kristova izašli iz automobila. Dok su 
naši automobili redom stizali, okupljala su se oko nas ra- 
doznala lica betlehemskih stanovnika, a djeca su i tu kao 
i Svuda po Palestini čekala i moljakala bakšiša. Betiehemska 
su djeca privlačila našu posebnu pažnju: ta nalazimo se u 
gradu malog Isusa, u gradu, u kojem je okrutni Herod upri- 
ličio pokolj nevine djece. jedini svoje vrsti u povijesti čo- 
vječanstva. I u očima ove današnje betlehemske djece i 
nehotice svaki došljak traži neki dječji prauzor iz doba 
malog Isusa, te postaješ nekako darežljiviji dijeleći bakšiš 
u ovom gradu dječjih mučenika. 

Kad smo se svi sakupili, krenuli smo zajednički prema 
bazilici Rođenja Kristova, koja je za Betlehem, što je za 
Jerusalim hram Božjega groba. S istim pobožnim uzbuđe- 
njem, s kojim smo prvi put išli grobu Spasiteljevu, ušli smo 
sada u Betlehemu u crkvu podignutu na mjestu, nad kojim 
pred 19 stoljeća anđeli zapjevaše: ,,Slava Bogu na visini, 
a mir ljudima, koji su dobre volje!" 

Bazilika Rođenja Kristova nalazi se u sklopu franjevačkog, 
grčkog i armenskog samostana kao u kakvoj tvrđavi. Ušli smo 
sa franjevačke strane odloživši najprije svoje stvari u franjevačkom 
gostinjcu, u kojem ćemo prenoćiti jednu noć. Bazilika je sa 44 
ogromnih stupova 6 metara visokih razdijeljena na pet lađa. 
Strop nad srednjom lađom izdignut je 10 metara više nego nad 
pokrajnima, potječe iz 17. stoljeća te je isprva bio bogato po- 

TLORIS ŠPILJE ROĐENJA ISUSOVA I DRUGIH ŠPILJA UZ NJU. 


1. Špilja rođenja Isusova, 2. Mjesto jaslica. 3. Oltar sv. Triju Kraljeva. 
4. Ulaz iz gornje crkve. 5. Oltar rođenja Isusova. 6. Izvor, 7. Ulaz u druge 
špilje. 8. Oltar sv. Josipa, gdje mu se anđeo u snu ukazao i rekao, neka bježi 
S Isusom i Marijom u Egipat. 9. Oltar nevine dječice podignut prinosima 
čeških katolika, 10. Grob sv. Eusebija iz Kremone. 11. Grob sv. Paule i Eu- 
stahije. 12. Grob sv. Jeronima. 13. Špilja sv. Jeronima, u kojoj je taj naš 
svetac živio za svoga boravka u Svetoj Zemlji. 14. Stubište, kojim se uzlazi 

u franjevačku crkvu sv, Katarine. 


zlaćen i islikan. Poprečna lađa, koja s glavnom čini oblik križa, 
urešena je slikovitim mozaicima na zlatnoj podlozi, a prikazuju 
zgode iz života Kristova. Popločeni trg pred crkvom bio jeu davno 
doba predvorje bazilike, koju neki smatraju najstarijom kršćan- 
skom crkvom uopće, a svakako je nekadašnjom veličajnošću 
stajala u redu rimskih bazilika sv. Petra, sv. Pavla i sv. Ivana 
Lateranskoga. Ispod istočnoga dijela crkve nalazi se spilja rođe- 
nja Kristova, duga 12 i po metara, široka 4 m, a visoka 3 m. Tu 
je u pročelju oltar na mjestu, na kom se prema predaji Isus rodio, 
a ispod njega je srebrna zvijezda s latinskim natpisom. Taj je ol- 
tar do prošlog stoljeća bio u franjevačkim rukama, ali su tada. 
franjevce istisnuli Grci, te je franjevcima ostalo po strani samo 
mjesto, gdje su prema predaji bile jasle, u koje je Isus bio polo- 
žen. 

Uz tu spilju rođenja Spasiteljeva niže se više spilja jedna do 
druge : spilja sv. Josipa, spilja nedužne dječice s oltarom daro- 
vanim od čeških katolika, spilja sv. Euzebija, spilja sv. Paule 
Rimljanke s oltarom smrti sv. Jeronima i spilja sv. Jeronima, 
u kojoj je veliki dalmatinski svetac proživio posljednje 34 godine 
svoga života. Nas je Hrvate posebno zanimala ova posljednja 
spilja, u kojoj je slavni naš zemljak preveo Sveto Pismo na latin- 
ski. A već i po tom, što je organizacija ovog prvog hrvatskog 

ŠPILJA ROĐENJA KRISTOVA 


hodočašća u Svetu Zemlju potekla iz Društva sv. Jeronima, ne- 
kako nam je srce ispunjala posebna neka zahvalnost kod hodo- 
časničke pobožnosti u ovoj spilji, u koju smo se i sutradan još na- 
vraćali. Kad s Božjom pomoću uspije ostvarenje hrvatskog ol- 
tara u Jerusalimu, trebat će s naše strane biti posvećena i pažnja 
što dostojnijem uređenju spilje sv. Jeronima, koja bi trebala da 
postane naše glavno narodno svetište u rodnom gradu Kristovu. 

Iz spilje sv. Jeronima vratili smo se u spilju nevine dječice, 
za koju predaja (doduše tek od 15. stoljeća) tvrdi, da su ovdje 
poginula od Herodovih vojnika neka djeca, koju su očajne majke 
pred njima sakrile amo. Iz te spilje uspeli smo se po stepenicama 
u franjevačku crkvu sv. Katarine, koja je sagrađena g. 1881. 
u jednostavnom baroknom stilu uz baziliku rođenja Kristova, 
iz koje su Grci i Armenci istisnuli franjevce. U sakristiji se nalazi 
iz drveta krasno izrađeni lik novorođenog Isusa, djelo jednoga 
španjolskoga kipara. Taj kip nosi jerusalimski patrijarka u sve- 
čanoj procesiji prigodom božićnih svečanosti. 

Iz crkve sv. Katarine pošli smo u franjevački gostinjac, 
povečerali i brzo pošli na počinak, da se o ponoći probudimo 
i pribivamo hodočasničkoj ponoćki u špilji Isusova rođenja. 
Isprva smo pomišljali na to, da se uputimo na betlehemska 
polja, na kojima su pastiri prvi čuli radosnu vijest o rođenju 
Mesije, te pobrzali, da mu se poklone, ali vani je puhao do- 
sta hladan vjetar, na što nitko od nas svojom odjećom, 
koju smo za tu jedinu noć ponijeli iz Jerusalima u Betle- 
hem, nije bio pripravan. Zato smo otišli do ponoćke spavati. 
Kako su mnoge sobe u tom gostinjcu nazvane imenima iz 

betlehemske prošlosti, mene je slučajno zapala t. zv. kraljev- 
ska soba nazvana tako po sv. Trima kraljevima, koji se 
dođoše u Betlehem pokloniti malom Isusu. U toj su sobi 
međutim, iako slična priprostoj redovničkoj ćeliji, doista 
prenočili i neki kraljevi došavši kao hodočasnici u Betlehem. 

Malo prije ponočke probudiše nas sluge, te onako polu- 
sneni požurismo u betlehemsku špilju, da budemo dionici 
božićne pobožne radosti, najveće, što nam ju je pružao naš 
hodočasnički boravak u ovom Spasiteljevu gradu. Češko ho- 
dočašće, koje je bilo godinu dana prije nas u Betlehemu 
i bilo je dvostruko veće nego naše, nije zapala sreća, da pri- 
bivaju ponočki u betlehemskoj špilji, jer je to priječio red 
službe ostalih vjeroispovijesti. To više smo se osjećali sretni 
mi, što nas taj nada sve radosni doživljaj nije mimoišao. 
Točno o ponoći odslužio je u špilji na mjestu jaslica Isusovih 
sv. misu preuzvišeni g. nadbiskup Rodić, a za njim ostali 
naši misnici sve do 4 sata ujutro. Kod ponoćke pristupiše 
svi hodočasnici sv. pričesti, da tako Isusa prime u svoje srce 
na mjestu, gdje je on sašao s neba na zemlju i postao čovjek. 
A onom špiljom orile su se valjda prvi put, otkako postoji, 
naše hrvatske božićne pjesme: ,,Oj pastiri, čudo novo", 
»nadujte se, narodi", ,,Narodi nam se kralj nebeski" i druge. 
Hrvatski Božić prenio se u onu crnu pećinu, koja je primila 
novorođenoga Boga-čovjeka pod svoje mrko okrilje. Naše su 
duše slavile na tome svetome mjestu, koje je vidjelo svečani 
poklon anđeoskih zborova nebeskih i smjerni poklon be- 
tlehemskih pastira Božanskome Djetetu, svoj Božić naj- 
Veće sreće i radosti, što je srce čovječje može da osjeti. 

. Kada sam se iza četvrte sv. mise iz špilje ro đenja Isu- 
sova vratio u svoju ćeliju, bacio sam iz nje pogled kroz pro- 
zor u divnu betlehemsku noć. Vjetra, koji je puhao do po- 
noći, bilo je nestalo, sveta tišina počivala je nad najsretnijim 
gradom svijeta: nije li tim priroda i ove noći simbolički 
pokazala, kako je rođenje Kristovo donijelo mir svijetu ? 
Negdje se sa zvonika javila igra zvona skladnom nekom 
melodijom, koja je tako slatkom ljupkošću padala u taj 
betlehemski mir. A tamo iz daljine javilo se revanje magarca, 
da iluzija betlehemske noći, u kojoj se kraj vola i magarca 
rodio Isus, bude što jača... 

Komu da duša ne klikne u takvom ugođaju s prorokom 
Mihejom : I ti, Betleheme, ni po čemu nisi najmanji među 
gradovima judejskim !... | 

Drugo smo jutro s jednog povišenog betlehemskog 
mjesta promatrali okolicu, te nam je oko osobito zapi- 
njalo na pastirskoj poljani, gdje je prema predaji anđeo 

MJESTO JASLICA U ŠPILJI ROĐENJA ISUSOVA 


navijestio pastirima rođenje Isusovo, zatim Boozovo polje, 
gdje je bogatomu Boozu srce osvojila moabitska ljepotica 
Ruth, koja je postala prababa Davidova kraljevskoga 
roda. Svratili smo i u t. zv. mliječnu spilju, za koju legenda 
veli, da je u njoj Majka Božja nadojila malog lisusa prije 
bijega u Egipat, te k ovoj spilji hodočaste sve mlade majke 
sviju vjerosspovijesti cijeloga betlehemskoga kraja. Kad smo 
se odatle vraćali, zaustavljala nas je s ljubaznim smiješkom 
bijela franjevačka redovnica nudeći nam ručnih radova : 
utržak od toga ide u korist slijepaca, kojili je i Betlehem, 
kao i Sva Palestina, radi nedostatni higijenskih prilika pun.* 


Promatrali smo nakon toga na trgu pred bazilikom 
Rođenja Kristova betlehemski život i stanovnike njegove, 
a onda smo se iza deset sati prije podne automobilima vratili 
u Jerusalim noseći u duši posebno blago, nježno raspolože- 
nje, kojim djeluje na došljaka rodni grad Spasiteljev. 


_.-> 


*) U Kristovo doba je Palestina bila puna gubavaca, slijepaca i drugih 
teških bolesnika. Tako je to bilo sve do najnovijega vremena, jer se nijedna 
vlast, koja je vladala nad tom zemljom, nije mnogo brinula za poboljšanje ' 
zdravstvenih prilika među palestinskim stanovništvom. I malarija je, kao 
i svuda u južnim krajevima, nemilo harala. Tek u najnovije doba, osobito 
nakon dolaska Engleza, krenulo je u tome na bolje. Mularija je lijevanjem 
. petroleja u malarične vode gotovo istrijebljena. Gubavaca ima u cijeloj 
Palestini sada samo još oko stotinu, jer su za njih podignute posebne bolnice, 
u kojima se ta užasna bolest liječi i ograničava u širenju. Samo slijepaca 
ima još dosta. Sretali smo ih na svakom koraku i na svakom su uglu stajali 
pružajući ruke prema prolaznicima i moleći : ,,Mezki | Mezki 1" 

TRAGOM EMAUSKIH UČENIKA 


Treći naš izlet iz Jerusalima bio jeu mjesto Kub ei b e, 
za koje se drži, da je to bio onaj Emaus, kuda je Isus poslije 
svoga uskrsnuća išao s dvojicom svojih učenika. Tri mjesta 
u Palestini otimaju se za to, da budu priznata evanđeoskim 
Emuasom.* No nijedno mjesto ne odgovara toliko 
oznakama, koje su za Emaus navedene u Evanđelju, kao što 
odgovara Kubeibe. Zato je franjevačka tradicija prihvatila 
za Emaus to mjesto i ta je tradicija pretežno i pobijedila. 

U Kubeibe vozili smo se iz Jerusalima 15 km istom asfal- 
tiranom cestom, kojom smo došli iz Jafe, a onda smo još 
morali prevaliti oko 10 km po kamenitu gorskom putu, 
tezje pravo čudo, da su nas automobili po njem dovezli do 


CRKVA I SAMOSTAN U EMAUSU 


Emausa. Ćehe su godinu dana prije njihovi automobili osta- 
Vili na po puta, te su morali dalje pješke do samog Emausa. 
Treskajući se po onim vrdima imali smo ipak taj užitak, 
da je s one visine bio krasan pogled na Jerusalim, na Sredo- 
zemno more i na cijelu okolicu. 

Kubeibe je malo selo na brijegu. Dolazeći iz Jafe lijepo se 
izdaleka vidi. Tu su franjevci god. 1873. otkrili ruševine crkve, 
koja je bila 34 m duga i 22 m široka, a razdijeljena u tri lađe. 
Na tim temeljima sagradili su g. 1910. sadašnju crkvu, u kojoj 
ima 6 oltara. Drži se, da je na mjestu te crkve stajala kuća sv. 
Kleofasa, učenika Kristova, u kojoj je Krist s njime i sa sinom 


*) Ta tri mjesta jesu : Amwas, Abu-Goš i Kubeibe. Za Amwas govori 
sličnost imena s Emausom, a i sv. Jeronim i sv, Eusebije zapisali su u 3. i 4. 
stoljeću, da je to onaj evanđeoski Emaus, No to je mjesto udaljeno 160 sta- 
dija od Jerusalima, a ne 60, kako Evanđelje veli za Emaus. U Abu Gošu 
se opet našla rimska ploča, koja spominje jedan rimski odio vojske, za koji 
se zna, da je bio u Emausu, pa po tom misle neki, da bi Abu-Goš mogao biti 
nekadanji Emaus, jer i daljina njegova odgovara onom, što Evanđelje o 
Emausu veli. No najvjerojatnije je ipak, da je Emaus bio na onome mjestu, 
zi i danas Kubeibe, te se za to mjesto najviše zauzima franjevačka 
predaja. | 

njegovim sv. Simonom večerao. Između stupova, koji dijele 
srednju od lijeve lađe, nalazi se ogromna crvenkasta mramorna 
ploča : tu je, vele, bio stol, a do te je plolče u lijevoj lađi mramorni 
oltar na mjestu, gdje je Krist sjedio sa svoja dva učenika, blago- 
slovio i prelomio kruh, kako je to činio kod Posljednje Večere, 
te nakon što su ga po tom prepoznali, nestao ispred njihovih očiju. 
Tu je dakle mjesto, gdje je Isus ponovio tajnu Presvete Euhari- 
stije, pa je ovo zato iza Jerusalima drugo najveće euharistijsko 
mjesto na svijetu. Sva je crkva urešena slikama o emauskom 
događaju iz Evanđelja. Većina naših hodočasnika nije ni zapazila, 
da u toj crkvi počivaju ostanci pobožne i plemenite markize 
Pauline de Nicolay, koja je otkupila oveliko zemljište tu u Emausu 


i darovala ga franjevcima, da uzveličaju Spasiteljevu divnu zgodu 


s emauskim učenicima. 


Oko crkve je perivoj, a pedesetak metara od crkve nalazi 
se franjevački samostan, u kojem smo se okrijepili, te smo se 
osvježeni ugodnim jednosatnim boravkom u tom tihom evan- 


o đeoskom kutiću vratili u Jerusalim. 


TRAGOM MILOSRDNOGA SAMARITANCA 


Četvrti naš izlet iz Jerusalima bio je prema rijeci 
Jordanu i Mrtvomu moru. I na putu onamo i na povratku 
provezli smo sekroz Betaniju, mjesto, u kojem je Krist 
u okolici Jerusalima najradije boravio. 


Prema opisima iz onoga doba bilo je to mjesto u bujnom ze- 
lenilu, kao neki perivoj, u kojem se čovjek ugodno osjećao i gdje 
je doista bio okružen ugođajem prave poezije. Takvim ugođajem 
odišu i ona mjesta u Evanđelju, koja nam prikazuju nježnu pri- 
vrženost dviju sestara Marije i Marte prema Kristu. Događaj, 
kojim je Krist uskrsnuo njihova brata Lazara, jedan je od naj- 
značajnijih iz Kristova života uopće. Lazarev grob je danas du- 
boko pod zemljom, a iznad njega se ističe minaret džamije. Da- 
nas je Betanija jadno arapsko selo s golim kućama, koje naliče 
na naslage ruševima, a kakvoj bujnijoj vegetaciji nigdje ni traga. 
Prokletstvo, koje je Krist izrekao s Maslinske gore prema Jerusa- 
limu, palo je i ovamo na drugu stranu te gore. Sunce žeže i pali, 
nemaš kuda pred njim da se skloneš, te bježiš iz te pustoši, koja 
je prava opreka onoga, što je tu u Kristovo doba bilo. 

Betaniju Arapi danas zovu El Azarije prema Lazaru, 
kojega je Isus uskrsnuo, a na hrvatskom ime Betanija znači : 
kuća siromaštva. Nad Lazarovim grobom bila je u križarsko 
doba podignuta krasna crkva, uz koju je bio benediktinski samo- 
stan. Iza križara pretvorena je crkva u džamiju. Još danas se vide: 
okolo ostaci križarske romanske građevine. Oko 40 m od Lazarova 
groba pokazuje se mjesto, gdje prema predaji je stajala kuća 
MarijeiMarte,anedalekoikuća Šimuna gubavčća, 
kojega je Isus izliječio. Na mjestu t. zv. kamenaodmeor a, 

gdje se prema predaji Marta susrela s Isusom, diže se grčka crkva 
na temeljima jedne stare crkve, po svoj prilici također križarske. 

Svud po Betaniji i oko nje vlada pustoš i golotinja, gdje rijetko 
vidiš koje stablo i gdje tek tu i tamo između kamenja izviruje 
malo suncem ispržene trave. Pa kada to sve promatraš, dolazi 
ti na um pitanje : a gdje su oni bujni nekadanji vrtovi i voćnjaci 
iz Kristova doba puni smokava, maslina i badema ? Tu je negdje 
u blizini Betanije Isus naišao na onu smokvu, na kojoj je bilo 
samo lišće bez plodova i koju je on prokleo : ,,Da nikada više nitko 

KOD LAZAROVA GROBA U BETANIJI 


ne jede roda od tebe do vijeka!" To prokletstvo Kristovo vidiš 
ovdje na ovoj pustoši Betanije i njene okolice. 

Od Betanije se cesta spušta prema Mrtvome moru 
do 1200 metara. U zavojima ide ta cesta sve niže te se uz 
nju nalazi t. zv. zdenac apostola ili Lazarov zdenac, 
jedini na cijelom tom putu. Tim putem je nekad išao onaj 
čovjek, kojega su orobili i izranili razbojnici, te mu se smilo- 
vao milosrdni Samaritanac, kojega je Isus postavio kao uzor 
ljubavi prema bližnjemu ; taj je Samaritanac odveo nesret- 
nika u sklonište putnika, koje je bilo po prilici na istome 
mjestu, gdje se i danas nalazi gostiona k milosrd- 

nom Samaritancu (arapski: Kan Hatrur). Iznad 
toga hana je t. zv. Krvavi brežuljak nazvan tako 
valjda radi crvene boje njegova kamenja. Cesta vodi između 
gorja, koje je što dalje to više goli kamen. Usput nam je o. 
Stanislav izdaleka pokazao, gdje se među brdima nalazi 
manastir Mar Saba, najstariji u Palestini i jedan od naj- 
ljepših na svijetu s mnoštvom kapelica, ćelija, koridora, 
stubišta, soba i špilja. A na drugoj strani vidjesmo brdo 
ooNebi Musa, muslimansko svetište, u kojem oni štuju 
grob Mojsijin. To je njihovo svetište sagradio egipatski 
sultan Baibar g. 1261. A kad smo se spustili 400 metara 


KUPANJE U MRTVOME MORU 


ispod razine Sredozemnoga mora, ušli smo u ravnu Ju - 
dejsku pustinju s pješčanim naslagama najfantastič- 
nijih oblika : to su kamene gromade, koje su potresi, bure, 
kiše i ljetno Žarko sunce fermirale u te zaobljene i odsječene 
kule i razvaline, koje izgledaju kao ostaci razrušenih gradova. 
Za po sata vožnje kroz tu pustinju padosmo na obalu M r t- 
vogamora. Kraj je tu proklete Sodome i Gomore. More 
je tako gusto zasićeno solju; da u njem ne može ništa ži- 
vjeti, a mi smo kupajući se u njem u pravom smislu- riječi 
hodali u vodi ne dotičući se tla, uronjeni u vodu do pazuha. 

Pučina Mrtvoga mora je 399 m niža od razine Sredozemnoga 
mora, prosječna mu je dubina 30 m, dužina 76 km, a širina 
nešto manja od 16 km. Gustoća vode je : 27 dijelova soli na 100 
dijelova vode, u kojoj ima i klormagnezija, pa zato ima gorak okus. 
Svježe jaje pliva u toj vodi tako, da mu jedna trećina viri iz nje. 

Gdje su se zapravo nalazili gradovi SodomaiGomora, 
koje je Bog radi grijeha njihovih stanovnika požarom s neba 
spalio, ne zna se točno. Neki misle, da su bili na sjevernoj, drugi 
na južnoj obali Mrtvoga mora, neki na zapadnoj, a bilo je i takvih, 
koji su držali, da je ta mjesta prekrilo današnje Mrtvo more. 
Međutim g. 1929. otkrio je o. Mallon, učenjak Biblijskoga zavoda 
u Rimu, na maloj ravnici između Vadi Garaba i Vadi Džarafa 
na istočnoj strani rijeke Jordana nešto sjeverno od Mrtvoga mora 


. 


POGLED NA RIJEKU JORDAN 


iskopine jednog vrlo staroga grada, za koji mnogi znaci govore, 
da je to možda bila Sodoma. Tu su iskopani ostaci četverougla- 
tih zidova, temelji kuća i okruglih žitnih skladišta. U ostacima 
tih kuća našli su se podovi sastavljeni od kamenčića, peći, u ko- 
jima se pekao kruh i u kojima je još bilo drvenog ugljena, zatim 
mnoštvo lončarskoga posuđa s lijepim slikarijama, vaze u naj- 
raznijim oblicima, ručni mlinovi, razne ogrlice i narukvice iz bi- 
sera i kamenja u bojama itd. Mnoge stvari i ukrasi na njima pod- 
sjećaju na stvari, koje su se našle i u Egiptu u Tutankamenovu 
grobu. Značajno je, da su kuće u tom iskopanom gradu imale 
vrlo velike prostorije te dvorišta i cisterne, koje svjedoče o ta- 
dašnjem bogatstvu u kulturi. Sve cigle su napukle i pocrnile, a 
sve je bilo zasuto pepelom i paljevinom, te je taj grad očito stra- 
dao od užasnoga požara, a to se slaže sa sudbinom Sodome. Su- 
deći po tim iskopinama, to se dogodilo oko 2000 godina prije Krista. 

< U Mrtvo more utječe rijeka Jordan, kojoj sma 
se odvezli, nakon što smo po prilici jedan sat proboravili | 
uz Mrtvo more. ind 
Za četvrt sata stigli smo na obalu Jordana na mjesto, 
kamo obično dolaze hodočasnici. Tu je dosta bujna vegeta- | 
Cija, ali samo uz rijeku. Inače je i tu pjeskovito. A gdje je: 
mjesto, na kojem je sv. Ivan Krstitelj krstio Isusa ? Ne može | 
se znati. Franjevcima je nedavno uspjelo kupiti komad 
zemljišta uz Jordan, te će ondje ae crkvu, samostan | 
i gostinjac, da uzveličaju spomen rštenja Isusova. A tu, 
gdje smo se mi bili zaustavili, nalazi se mehana i još nekakve | 
dvije drvene karakteristične kuće, kao neki čardaci. Jordan 


KUĆA KRAJ JORDANA 


tu nije širi od četrnaest metara, a voda mu je mutna. 
Mnogi su sebi noge oprali u vodi, a svi smo u svoje bočice 
nagrabili jordanske vode, da je ponesemo kao dragi spomen. 

Zega je postajala sve veća. Zadržali smo se oko po sata 
uz tu posvećenu rijeku, kojoj je izvor oko 1000 metara viši 
od utoka i koja svojim tokom od 160 km dužine čini prirodnu 
granicu između Palestine i Transjordanije. A onda smo se 
odavle odvezli opet kroz Judejsku pustinju putem, koji 
Vodi do mjesta, poznatoga još i danas po jerihonskim ružama.* 


*) Jerihonska ruža nije nikakva ruža, nego biljka s čudnim ko- 
rijenjem., koje otvara svoje sklopljene grančice, kad se umoči u vodu, sve 
ako godine i godine leži suha izvan zemlje. Pogodilo se dapače, da je takva 
biljka, koju su prije 7 stoljeća hodočasnici donijeli iz Svete Zemlje, u vodi 
opet oživjela, Te biljke više nema u Jerihonu, nego se sad još može naći u 
pustinjskim krajevima južne Palestine i u kamenitim predjelima Arabije. 

DANAŠNJE SELO ERIHA — NEKADANJI JERIHO 
X Brdo Karantana, iskušenja Spasiteljeva 


U GRADU DIVNIH PAOMA 


Od Jordana smo do Jerihona kroz pješčaru prevalili 
put od 8 kilometara. Projurili smo kraj grčkoga manas ti- 
ra sv. Ivana, koji se diže na malome brežuljku. Na tom 
je mjestu carica sv. Jelena dala podići samostan, jer predaja 
veli, da je tu stanovao sv. Ivan Krstitelj, kad je boravio u 
pustinji i propovijedao pokoru. Taj je samostan u 12. sto- 
ljeću bio obnovljen, a današnji manastir je posve nov, sa- 
građen prije nekoliko decenija. 

Unaokolo vlada pustoš. Kad smo već bili na domaku 
Jerihonu, pokazao nam je o. Stanislav desno u pustinji 
mjesto nazvano Gilgal (Galgala), gdje među nižim grm- 
ljem raste jedno stablo, kod kojega su prema predaji Iz- 
raelci došavši u obećanu zemlju prvi put slavili pashu. Je- 
dino stablo u toj širokoj pustinji. 

Uto smo već bili dojurili do današnjega sela Eriha,. 
koje broji kojih 300 muhamedanskih stanovnika. Između 
onih jadnih kućica upala nam je u oči jedna jednokatnica 
s natpisom ,,Hotel Jordan". Ne zaustavljajući se projurili 
smo kroz selo, od kojega smo se tek oko tri kilometra sje- 
vernije zaustavili kraj Elizejeva izvora. Za taj se 

izvor, iz kojega se natapaju bujne Jerihonove nasade banana, 
drži, da je to onaj, o kojem Sveto Pismo veli, da mu je voda 
bila gorka, a pitkom ju je učinio prorok Elizej bacivši u iz- 
vor malo soli. Uz izvor se nalazi kućica, a oko nje ruševine 
zida, koje se zovu , šećerni mlinovi", jer se tu još prije kri- 
žarskoga doba uzgajala šećerna trska. | 

S druge strane ceste od Elizejeva izvora diže se brežuljak, 
na kojem je tlo izrovano, puno nekih ruševina od meke, zemljane 
građe. To su ruševine biblijskoga Jerihona. Tu je bio onaj 
slavni grad, kojega sudbina ne zaostaje za sudbinom Jerusalima. 
Došavši u obećanu zemlju pod vodstvom Jozue Izraelci su taj 
grad opkolili, sedam dana opsijedali obilazeći ga uz svirku tru- 
balja, i sedmi dan padoše zidine grada, koji Izraelci zapališe i 
razoriše do temelja. Nad tim gradom izreče _ Jozua prokletstvo, 
radi kojega kasniji Jeriho, poznat iz Kristova doba, nije podig- 
nut ovdje nego dalje na istoku. U tom dru gom Jerihonu 
razvio je kralj Herod neviđeni sjaj. Za onog je doba uopće cijeli 
ovaj kraj, koji je danas pustinja, bio bujan i plodan, da je bila 
divota. U tom je drugom Jerihonu Krist počastio Svojim posje- 
tom onog Jaheja, koji se bio na smokvu popeo, da ga vidi. U tom 
tadanjem ,,gradu miomirisa'', na koji podsjeća još danas poznata 
jerihonska ruža, u tom gradu smokava i maslina udomilo se za 
cara Hadrijana kršćanstvo, a bio je tu i hodočasnički gostinjac. 
Sve je to od nevjernika uništeno, da se g. 810. iznova podigne 
novi treći Jerihona mjestu današnjega sela. Tu je sagra- 
đen i samostan sv. Stjepana, a križari su podigli utvrdu i crkvu 
Presvetoga Trojstva. Od svega toga do danas nije ostalo ni traga. 

Na sjeveru od Jerihona diže sebrdoKaranta na, gdje 
je prema predaji boravio Isus, kad je postio 40 dana u pustinji, 
i gdje ga je đavao kušao. To je zapravo strma pećina, uz koju se 
poput orlova gnijezda prilijepio grčki manastir s kapelicom isku- 
šenja. Celije toga manastira nisu ništa drugo nego duplje u toj 

U FRANJEVAČKOM VRTU U JERIHONU 


Hrvatski se hodočasnici krijepe bananama, slatkim pićem 
pasi i crnom kavom 


pećini, te se onamo otpremaju grčki monasi, koje hoće da kazne. 
Između strmih obronaka pećine udubla se provalija, kojoj na dnu 
šumi potok, što se ruši niz strminu i spušta se u pješčanu ravnicu. 

Današnji treći Jeriho, u koji smo se opet vratili raz- 
gledavši ruševine biblijskoga, životari bijednim životom 
siromašnoga seoceta. Na istočnoj je njegovoj strani podig- 
nut franjevački samostan, u kojem nas je dočekao naš zem- 
ljak fra Jeronim Mihalić, jedini Hrvat franjevac, na kojega 
smo se namjerili u Svetoj Zemlji. Upoznali smo se s njime 
još u Jerusalimu, a on je odanle toga dana došao baš radi 
nas u Jeriho, da nas tu dočeka i podwori. Okrijepismo se 
u onoj pretpodnevnoj žegi hladnim slatkim pićem, obiljem 
banana, koje bujno rastu u nasadima oko samostana, te 
crnom kavom. | 


Bilo je već 11 sati, a do podne je trebalo opet prevaliti 
put, koji nas dijeli od Jerusalima, da u njem provedemo 
još posljednje popodne, jer je drugoga dana valjalo krenuti 
put Galileje. 

Boravak u Jerihonu bio je posljednji naš izlet iz Jeru- 
salima po Judeji. 

sedmoga dana boravka u Svetoj Zemlji (7. lipnja) kre- 
nusmo u rano jutro iz Jerusalima put Nazareta. Staru smo 
Judeju prošli i razgledali u šest dana, a sad je trebalo još 
da obiđemo i Galileju, užu domaju Kristovu, u kojoj je on 
cijeli gotovo vijek svoj proživio i u kojoj je najviše naučavao. 
Nekada je put od Jerusalima do Nazareta, dug 140 km, 
trajao tri dana jahanja na knoju, a sada se autom po divnoj 
aslaltiranoj cesti prevaljuje za tri sata. 

Na putu iz Judeje prema sjeveru u Galileju trebalo je 
da; prođemo nekadanju Samariju. 

Put iz Jerusalima vodio nas je preko brda Skopa, koje 
se prislonilo sjeverno uz Maslinsko brdo. Zaustavili smo se tu, 
da još jednom pogledom obuhvatimo taj sveti i prokleti 
grad. Divan li je u to rano jutro ležao podno nogu naših, 
obasjan suncem i okružen oblacima, što se nanizaše po ob- 
Zorju, kao da olovnato-sivu krunu Viju nad ispaćenom tom 
zemljom, koja već devetnaesto stoljeće ispaštava onu krunu, 
što ju sinovi njeni saviše i staviše na glavu najvećega Pat- 
nika.  Zaneseni tim veličanstvenim prizorom  spustismo 
se na koljena, da s molitvom Kristovom izreknemo Opro- 
štajni zbogom tom svetom i prokletom gradu. Teško smo se 
otrgli od divna prizora, sjeli u automobile i pojurili nparijed. 

Pet kilometara od Jerusalima ističe se desno povisok bre- 
žuljak (839 m) ; tu je bilo biblijsko mjesto Gabaa, rodno mjesto 
i sjedište prvog izraelskoga kralja Saula. 

»,> tog se brežuljka krasno vidi Jordan," tumači o. Stani- 
slav, ali odmah zatim skreće našu pažnju na drugu stranu. ,,Eno 
tamo na jugoistoku malo selo Anata, odakle je potekao prorok 
Jeremija. Na lijevo opet eno brdo Nebi Samuel, koje dominira 
ovim krajem, te se ističe svojim minaretom na vrhu. To je po svoj 
prilici mjesto, gdje je kralj Salomon žrtvovao 1000 žrtava, što 
ih sv. Pismo spominje, i gdje je dobio dar mudrosti..." 

Evo nas kod mjesta Ram e (Er Ram), 8 kilometara-od Je- 
rusalima. | ono je na brežuljku. Tu je prorok Samuel imao svoju 
kuću, tu je podigao oltar Bogu. Tu su i on i proročica Debra su- 

dili Izraelu! To je mjesto bilo na granici između judejskoga i 

izraelskoga kraljevstva. Na tom je mjestu Nabukodonozor saku- 
pio zarobljene Izraelce, kad ih je vodio u babilonsko sužanjstvo. 

Opet jurimo dalje. Kod trinaestoga kilometra od Jerusalima 
je biblijsko mjesto Masfa (današnji Tell en-Nasbeh), prvo 
političko židovsko središte u doba sudaca. Tu je Saul izabran 
za kralja, tu je Juda Makabejski održao svoju skupštinu, prije 
nego je krenuo u sveti rat. 

Dva kilometra dalje je kršćansko veliko selo Ramallah 
tik uz cestu, a odmah za njim E1 Bire (biblijski Beroth). Tu 
je bila prva postaja onih Židova iz Galileje i Samarije, koji su se 
vraćali s pashe iz Jerusalima. Dovle su išli muškarci za sebe, 
a žene za sebe u skupinama, te bi se tek ovdje muž i žena našli, 
da odatle zajedno nastave put kući. Tu se prema predaji dogodilo, 
da su Marija i Josip opazili, da nema dvanaestgodišnjeg Isusa 
s njima : BI. Djevica je mislila, da je Isus sa sv. Josipom, a on je 
mislio, da je Isus sa svojom majkom. Nije im dakle preostalo 
drugo, nego da se vrate u Jerusalim, gdje su ga nakon duga tra- 
ženja našli u hramu. Nekoć je u tome mjestu bila crkva. 


Posve mala udaljenost dijeli to mjesto od sela Beitina, 
koje se nalazi desno. To je biblijski Bethel (nazvan i Luza), gdje 
se Abraham odijelio od Lota, koji je otišao da se nastani k Jordanu. 
Tu je Jakov bježeći pred Esavom usnio san o ljestvama, po kojima 
su silazili i uzlazili anđeli s neba. 

Jurimo cestom, kojoj su s jedne i druge strane još nepokošena 
polja, a na nekima baš žanju. 

U dolini ispod ceste je selo Džifneh 22 kilometra daleko 
od Jerusalima. To je nekadanja Gofna, nedaleko koje je gora 
Asur (1011 metara visoka). Do te gore je bježao Juda Makabejski 
pred sirskom vojskom i tu je negdje poginuo taj junački brani- 
telj Izraela. 

Deset minuta dalje vozimo se kroz t. zv. razbojničku dolinu, 
gdje su razbojnici i u posljednje doba napadali putnike. Tu 
je policijska postaja pod šatorima. 

U 7i četvrt sati puče nam među gorjem pogled na Sredozemno 
more. Velikim se serpentinama spuštamo prema Samariji ostav- 
ljajući Judeju za sobom. Tu smo na trećini puta između Jerusa- 
lima i Nazareta. Prođosmo kraj gostione ,kiseloga 
mlijeka", nekadašnje važne postaje putničke, koja je sada 
napuštena, te je i tu policijska stanica. 

Kad smo se spustili u dolinu, pokazao nam je 0. Stanislav 
desno među bregovima, gdje je selo Kariot, rodno mjesto iz- 
dajice Jude. Malo dalje se na lijevoj strani doline za jedno brdo 
veli, da je ondje bio Jozuin grob, ali to nije historijski sigurno. 

U daljini nam se pokazuju gore Hebal i Garizim, ali još prije 
njih se zaustavljamo kod Jakobova zđenca. Nedaleko 
po strani vidimo mjesto, iz kojega je bila ona Samaritanka, s ko- 
jom je Isus razgovarao kod ovoga zdenca očitovavši joj se kao 
Mesija. Tu:je Abraham udario svoje šatore došavši u obećanu 


zemlju. Tu je Jakob iskopao zdenac kupivši polje, u koje je ka- 


snije njegov sin Josip Egipatski želio da bude sahranjen. I vidi 

se podalje bijela kupola nad grobom njegovim. Sam zdenac 
Jakobov nalazi se u kripti grčke crkve, koja se gradi. Uz crkvu 
je manastir, koji je zajedno s crkvom ograđen visokim zidom. 
Tu smo se zaustavili. Razgledasmo dvorište oko crkve, u kojem 
se nalazi cisterna. U kripti nam je 0. Stanislav dozvao u pamet 
cijelu onu zgodu Isusovu sa Samaritankom, koja je došla na ovaj 
zdenac po vodu, a kad je razabrala, da Isus zna sve njene tajne, 
ostavila je krčag i otrčala u grad govoreći ljudima, da je vidjela 
Mesiju. Grčki monah nam je zatim dao, da i sami okusimo vode 
iz tog zdenca, kraj kojega je Spasitelj rekao, da nikada ne će ožed- 
njeti onaj, tko bude pio od vode, koju će mu On dati... 

Vozeći se od Jakobova zdenca dalje za čas smo došli u dolinu 
između brda Gerazim (868 m Visoko) i Hebal (938 m). U 
otoj su dolini Izraelci pod Jozuom smjestili škrinju zavjetnu, 

tumačio nam je o. Stanislav, šest plemena izraelskih smjestilo 


KOD JAKOVLJEVA ZDENCA 
Grčki manastir s novom nedovršenom crkvom 


se na brdu Gerazim, a šest na brdu Hebal. Jozua je na Hebalu 
. podigao oltar za žrtve, a isto tako je podigao i spomenik, u koji 
su bile urezane riječi Božjega Zakona. Na Gerazimu su kasnije 
Samaritanci podigli svoj hram, kojima su zapravo prkosili jerusa- 
 limskom hramu. 

Upirući pogled na Gerazim, na kojem nema više ni traga 
samaritanskom prkos-hramu, dolaze nam na um riječi, što ih je 
Isus tu rekao : ,,Ženo, vjeruj, da dolazi vrijeme, kada se ni na ovoj 
gori ni u Jerusalimu ne ćete moliti Ocu." I došlo je vrijeme, kad 
ni od hrama jerusalimskoga ni od samaritanskoga ne ostade ni 
kamen na kamenu. Danas ima još samo oko 200 Samaritanaca, 
koji pashu slave svake godine na brdu Gerazimu žrtvujući ondje 
vazmeno janje. Žive većinom u nedalekom gradu Naplusi, 
biblijskom Sihemu (76 km daleko od Jerusalima). Tu imadu i 
svoju sinagogu, u kojoj pokazuju jedan zamotak s napisanim tek- 
stom Mojsijeva Zakona : vele, da je tekst na taj zamotak napisao 

jedan unuk Aronov, ali pismo odaje, da potječe tek iz 12. stoljeća. 
Danas Naplusa ima 40.000 stanovnika. U njemu je karmelitski 
samostan s crkvom. Inače je grad devet desetina muslimanski. 

Vozeći se od Sihema izvrsnom cestom dalje pokazuje nam 0. 
Stanislav u 8 i tri četvrt sati jedan brežuljak na desnoj strani : 

,Na onome je brežuljku eno bila Beturija, gdje je Judita 
odrubila Holofernu glavu..." 

Prolazimo pored željezničke pruge t. zv. hedžaske željeznice, 
koja vozi 3 puta na tjedan iz Haife prema Meki, a zatim se opet 
uspinjemo velikim serpentinama, pa se opet spuštamo u valovito- 
bregovit kraj. Kod malog mjesta Sinaje istrčaše djeca na cestu 
pred nas nudeći.nam svježih smokava. 

Iza 9 sati dolazimo do brežuljka Dotain, gdje je među 
drvećem zdenac, kod kojega su braća prodala Josipa Misircima. 
Tu se među brežuljcima nalazi više sela, od kojih svako za se tvrdi, 
da je rodno mjesto slavne Judite. 

Naši se automobili zaustaviše u mjestu Dženin u (staro- 
zavjetni Enganim), zadnjem gradu Samarije prije galilejske gra- - 
nice. Za to se mjesto drži, da je tu Krist ozdravio 10 gubavaca. 
Tu smo vidjeli džamiju, koja je načinjena od kršćanske crkve. 

Sedam kilometara od Dženina ulazimo u dolinu Esdr e- 
lon. Ta je dolina najveća ravnina cijele Palestine : duga je 37 
kilometara protežući se od Samariiskoga gorja sve do gorja 
Karmelskoga, a široka 25 kilometara. Desno je pred nama visoko 
na brdu u daljini izronio Nazaret. Dolina Esdrelon je vrlo plodna, 
te su zato ovdje nastala mnoga židovska naselja. Vozimo se ce- 
stom između plodnih njiva, na kojima žito još nije posvuda po- 
košeno. Sretamo židovske koloniste poljodjelce na kolima, i to 
su prva kola, što ih poput naših evropskih sretamo u palestinskim 
krajevima. A vidimo i moderne kosilice, na kojima eno doseljeni 
kolonisti kose svoja rodna polja. 

Oko 1 km od Dženina vidimo desno brdo Gelboe, gdje 
je bitka učinila konac kraljevanju Saulovu i gdje je i sam kralj 
Saul završio svoj život. A jedan kilometar dalje eto sela Zerin 
(biblijski Jesrael), sjedište izraelskih kraljeva, u kojem je okrutna 
žena Ahabova dala kamenovati nevinog Nabota, ali ju je vojvoda 
Jehu provodeći u djelo strašne prijetnje proroka Ilije dao za ka- 
znu baciti kroz prozor iz njena dvora na cestu, gdje ju je pregazio 
njezin vlastiti konj... 

Kod grada El Afule, nove židovske kolonije, prelazimo 
preko željezničke pruge, koja vodi iz Haiie u Damask. 'Odatle 
ugledasmo desno u daljini brdo Tabor, na kojem se na vrhu pod | 
oblake diže bazilika, koju lijepo vidimo. Malo dalje moramo sići 
sa ceste, koja vodi prema Nazaretu, jer naš put nas najprije vodi 
na Tabor. Put je kamenit, truskav. Desno je podalje brdo Mali 
-Hermon, kojemu je na podnožju seoce Nain, biblijski Naim, 

u kojem je Isus uskrsnuo mladića, sina udovičina. Danas je to 


posve muslimansko selo. Tu su franjevci podigli malu kapelicu, | 
u kojoj se za ono desetak katolika ondje svake godine nekoliko > 
puta služi sv. misa. 

| Nešto dalje od Naima je arapsko selo Endor. Amo je došao 
kralj Saul uoči bitke s Filistejcima k velikoj vračari, koja mu je pro- 
rekla, da će sutradan izgubiti krunu i život. 
Mi ne skrećemo tim biblijskim. mjestima, nego žurimo ravno 
prema Taboru, koji svojim čunikovitim oblikom dominira nad 
cijelom okolicom. Visok je 630 m iznad Sredozemnoga mora, 
a visina mu je zapravo još veća zato, što se dolina Esdrelon nalazi 
42 metra ispod morske razine. Još prije dvadesetak godina bio je 
Tabor sav pošumljen, ali danas je gotovo nestalo šuma. 
| Pod Taborom je lijepo mjesto Daburi je, u kojem je Isus 
osišavši s Tabora ozdravio dječaka opsjednuta od đavla. Na mje- 
stu, gdje se to dogodilo, drže franjevci u svome vlasništvu ruše- 
vine nekadanje crkve, koju će obnoviti. 
Uspon na brdo Tabor ostat će nam svima u neizbrisivoj 
uspomeni. Automobili se voze uskim putem sa dvadesetak ser- 


| 


DŽENIN NA GRANICI SAMARIJE I GALILEJE 
Džamija načinjena od kršćanske crkve 


pentina. Jedan auto ne bi mogao proći kraj drugoga, pa možete 
misliti, kako nam je bilo, kada smo ipak sreli auto s engleskim 
oficirima, koji su silazili s Tabora, i tek na zavoju jedne serpen- 
tine teškom se mukom mimoiđoše automobili. Obronak brda je 
strm, a cesta nema nikakve ograde. Strašno je bilo i pogledati 
dolje za vrijeme te vožnje. Jedini šoferi, koji su mirno i hladno- 
krvno upravljali svojim automobilima, ulijevali su u nas pouz- 
danje, da se ne će i nama dogoditi, kako se dogodilo pred nekoliko 
godina jednom automobilu s nekim bavarskim hodočasnicima, 
koji su tu, jer im se auto survao niz strminu, našli svoju smrt... 

Odahnusmo, kad smo se napokon nakon dvadesetak minuta 
opasne vožnje našli na vrhu Tabora. Kroz široku aleju osvanu 
dvjesta i više metara pred nama fasada nove bazilike Preobra- 
ženja Kristova. A gvardijan franjevačkog samostana dohrlio nam 
je ususret pozdravivši nas dobrodošlicom na mjestu, na kojem 
apostoli vidješe preobraženog Spasitelja s Mojsijom i Ilijom te 
u zanosu svome kliknuše : ,,Učitelju, dobro nam je ovdje !" 

BRDO TABOR 


NA BRDU PREOBRAŽENJA KRISTOVA 


Čim smo na brdu Taboru izašli iz automobila, uputili 
smo se prema novoj bazilici diveći se ljepoti njene 
fasade. A 0. Stanislav nas zaustavi pred njom te reče : 

, Pogledajte dobro ovu fasadu. Ne doziva li vam ovako 
razdijeljena u tri dijela u pamet događaj, što se na ovom 
svetome mjestu desio ? Spasitelj se na ovome mjestu pre- 
obrazio pred apostolima svojim Petrom, Jakovom i Ivanom, 
koji ga vidješe u slavi nebeskoj uz Mojsiju i Iliju, te u zanosu 
rekoše : »Učitelju, dobro nam je ovdje ; ako hoćeš, načinimo 
tri sjenice, Tebi jednu, Mojsiji jednu i Iliji jednu...« Tor- 
njevi s jedne i s druge strane podižu se iznad prastarih ka- 
pelica posvećenih Mojsiji i Iliji, a ispod onog luka u sredini 
ulazimo u samo svetište Preobraženoga Spasitelja. Dakle 
evo tri sjenice, koje su ponudili apostoli Spasitelju. 

Crkva, koja je sagrađena g. 1921. do 1924. na ruševinama 
stare križarske bazilike, ima tri lađe razdijeljene masivnim stu- 
povima. Ispred glavnog je oltara kripta sa starim zidovima i ol- 
tarom nađenim u ruševinama nekadanje crkve. U pozadini glav- 
nog oltara iznad kripte su divni mozaici, koji predočuju Spasi- 
telja u raznim simbolijskim preobraženjima : djetinstva, muke, 
uskrsnuća, preobraženja na Taboru i misteriju Euharistije. Divne 
su to slike, osobito glavna : preobraženje na Taboru. 

Izakako je kod glavnog oltara odslužio sv. misu naš hodo- 
časnik župnik Ljudevit Quotidian iz Mošorina, objedovali smo 

u franjevačkom gostinjcu, koji je također nov i vrlo ukusno ure- 
den, te i sam izaziva u duši hodočasnika dojam, koji kao da te 
sili, da rekneš riječi, koje već dvadesetak stoljeća lebde nad ovim 
čunkovitim brdom : dobro nam je ovdje... Dvoja vrata vode 
iz blagovaonice na terasu, odakle je divan pogled u dolinu. A 
za vrijeme objeda upirali smo svi pogled u latinski natpis nad ula- 
zom : Coenaculum hoc magnum — ad peregrinorum solatium — 
quo liberiore coelo soli amoenitate — animum renovarent — ab 
inchoato exstructum — A. D. MCMXX IV. Nekako nam je svima 
taj natpis ostao neprotumačen. Valjda zato, što se naši latinci 
hodočasnici od glada i umora nisu pravo ni laćali, da pokušaju taj 
natpis prevesti. 

. Poslije objeda nam je o. Stanislav ispričao povijesne događaje, 
koji su vezani uz Tabor. Tu je proročica Debora sabrala hrabre 
Izraelićane, koji su na njen poziv došli, da pređu u borbu za slo- 
bodu. Za vojne, koju je rimski vojskovođa Tito digao protiv Ži- 
dova g. 66. do 70., utvrdio je Josip Flavije ovo brdo zidom 3 do 
4 km uokrug, ali je rimski vojskovođa Placid utvrde osvojio i 
posadu uništio. Od doba cara Konstantina do provale arapske 
podignuta su na Taboru svetišta sa samostanima. Arapska inva- 
zija sve je uništila. Za križarskog doba osnovana je tu velika be- 
nediktinska opatija, ali kad je porazom križara na brdu Hattinu, 
koji je nedaleko Tabora na sjever te se lijepo. vidi, opet Svetom 
Zemljom potpuno zavladao nekrst, morali su benediktinci s Ta- 
bora otići. Otada je kršćanima silno teško: bilo na Taboru obavljati 


BAZILIKA PREOBRAŽENJA KRISTOVA NA BRDU TABORU 

bilo kakve pobožnosti, te su franjevci dolazeći iz Nazareta ipak 
amo obavljati bogoslužje često nosili glavu u torbi. Tek godine 
1631. dopušteno im je, da se smjeste na Taboru. U prošlom su 
stoljeću izvršena mnoga otkapanja starih ruševina, a eto nakon 
svjetskoga rata podignuta je sadašnja grandiozna bazilika na ru- 
ševinama stare. 

Popesmo se na uzvisinu sa sjeverne strane bazilike, odakle 
se pružio divan pogled prema Genezaretskom jezeru, te na terasu 
s južne strane, gdje smo još jedamput zaokružili pogledom po 
prekrasnoj Esdrelonskoj kotlini, pa dalje prema jugu, odakle smo 
iz Jerusalima prije podne 
došli. 

Na sjeverozapadnoj 
strani nalazi se na Taboru 
između čempresa grčki 
manastir, koji nismo 
pohodili kao ni kapeli- 
cu  Descendentibus 
(kapelica silaženja), koja 
se diže na mjestu, gdje je 
prema predaji Isus silazeći 
nakon preobraženja s brda 
rekao apostolima, da ne 
govore nikom, što su vi- 
djeli, dok Sin čovječji ne 
uskrsne. 

Vrijeme se približilo 
za odlazak s Tabora. 
Baš nam je lijepo bilo 

UNUTRAŠNJOST BAZILIKE ovdje, te smo zatezali s 

NA. TABORU ukrcanjem u automobile. 

A kad smo se stali sa- 

birati, troje je između naših hodočasnika bilo nestalo. 

Tražili smo ih i čekali, dok se napokon stvar nije razjas- 

nila: u strahu pred strmim silaskom po opasnim serpentina- 
ma uputiše se pješke s Tabora... 

» I Spasitelj je s apostolima došao na Tabor i sišao s njega 
pješke, pa neka bar troje između nas u tom nasljeduje stope 
njihove, kad se već mi ostali ovako moderno vozimo,“ sa 
smiješkom će 0. Stanislav sjedajući u auto. 

A mi drugi za njim bacivši još jedan pogled prema ba- 
zilici, da nam se što jače ucijepi u pamet. S Bogom, sveto 
brdo slave Spasiteljeve ! 

TE 


CJELOKUPAN POGLED NA NAZARET 
Lijevo prema sredini franjevački samostan s crkvom sv. Josipa (X) 


U.GRADU SVETE OBITELJI 


U velikom smo luku od Tabora projurili automobilima 
kroz Esdrelonsku dolinu te se blizu brda Strmoglavljenja, 
uz koje se veže događaj, kako su Nazarećani htjeli Isusa 
strmoglaviti sa pećine, stali uspinjati među nazaretsko 
gorje. S jugozapada ušli smo cestom nakon 50 minuta vož- 
nje u Nazaret, grad svete Obitelji, u kojem je Krist proveo 
trideset godina svoga života, prije nego je počeo naučavati. 

Nazaret leži u nekoj visokoj kotlini okruženoj odasvud 
gorjem. Sama kotlina je 350 metara iznad morske razine, 
a brda oko nje izdižu se još do 150 m uvis. Kotlina je bujno 
obrasla zelenilom, drvećem, te je sva priroda ovdje u skladu 
sa značenjem Nazareta u životu Kristovu: sve odiše buj- 
nošću, svježinom kao i mladost, koju je Krist tu proveo. 


Već u onih trideset godina, što ih je Krist proživio u 


oNazaretu, izvršivao je on svoj mesijanski zadatak. Lijepo 


to opisuje biskup dr Keppler prigodom svog boravka u Na- 
zaretu : ,,Isus je došao, da na zemlji osnuje svetište Kraljev- 
stva Božjega. I stao je najprije da gradi svetište obitelji. 
Došao je, da čovječanstvo usreći. Zato je prvu brigu posve- 
tio obitelji, jer je ona životni korijen čovječanstva, životna 
stanica društva, Crkve, države. Kršćanstvo se rodilo iz obi- 
telji, da se obitelj iznova rodi iz kršćanstva. Prvi blagoslo- 
veni plod spasenja jest sveta Obitelj, kao što je i prvi blago- 
slov Stvoriteljev bio namijenjen obitelji... U tom, što su 
30 godina u životu Spasiteljevu provedene posve u krugu 

SIVI 


CRKVA NAVJEŠTENJA MARIJINA U NAZARETU 
podignuta na mjestu, gdje je ona stanovala 


obitelji, namijenjene posvećenju i kršćanskome formiranju 
obitelji, nalazimo čitav jedan  socijalnopolitički program. 
Da obnova čovječanstva treba da izađe iz obitelji, da ona 
mora početi s obnovom časti i dostojanstva žene, uzviše- 
nosti djeteta, autoriteta roditelja, s isticanjem obiteljskih 
dužnosti muža prije svega ostaloga — o tom stari vijek 
nijeimao ni pojma, ai novije doba ne će to još pravo da shvati. 
Kršćanstvo je navješćivalo to osnovno načelo od prvoga 
časa. Nijedan socijalnopolitički program ne vrijedi ništa, 
ako u njem prva riječ, prvi faktor, prva briga nije obitelj, 
prvi plod i uspjeh nije kršćanski uređena obitelj..." 

U tim je riječima velikoga biskupa najljepše karakteri- 
zirano značenje Nazareta, koji nam je dao simbol 1 ideal 
obitelji. S takvim mislima i osjećajima proboravili smo 
i mi dva dana u ovom gradu, gdje smo po ulicama sretali 
tipične nazaretske obitelji, koje su nas podsjećale na Josipa 
i Mariju s malim dječakom Isusom. Vidjeli smo kod Marijina 
bunara žene, gdje nose na glavi u vrčevima vodu, kako ju je 
prije 19 vjekova i Majka Kristova s tog istog bunara nosila. 
Promatrali smo nazaretske drvodjelje kod posla zamišljajući 
sebi u istome poslu hranitelja Isusova. 


Odsjeli smo u franjevačkom gostinjcu, što ga g. 1896. 
podigoše američki katolici svojim prinosima. I čim smo se 
smjestili i malo odmorili, pošli smo predvođeni kavazom 
i 0. Stanislavom u svečanom pohodu uz zvonjavu zvona 
u nedaleki hram Navještenja Gospina, koji 

nas je dočekao divno rasvijetljen. I dok se crkvom orio ,,Te 
Deum" (,,Tebe Boga hvalimo'), naše je srce ćutjelo doista 
naizmjernu zahvalnost Providnosti Božjoj, koja nam je dala 
da doživimo i ovaj sretni čas, da nam noga stupi na tlo 
nekadanje obiteljske kuće Marijine, u kojoj je započelo 
djelo spasenja roda ljudskoga. Tu je Isus s Majkom svojom 
i hraniteljem svojim sv. Josipom proživio punih 30 godina 
zemaljskog života svoga. Nijedno mjesto zemlje nije vidjelo 
Spasitelja duže i više negoli Nazaret, a kuća, koja je stajala 
na mjestu ovoga hrama, sigurno Mu je bila najmilija od 
sviju, u koju je ikada stupila noga Njegova. 

Nakon obavljene pobožnosti uđosmo niz 17 stepenica 
u samu špilju Navještenja Marijina, koja se nalazi ispod 
glavnog oltara. 

, Evo nas na mjestu, na kojem je Riječ tijelom postala," 
stade nam tumačiti o. Stanislav. ,,Evo vidite ovdje na- 
lijevo ovaj stup: za nj predaja veli, da je tu stajao arkanđeo 
Gabrijel kad je govorio Presvetoj Djevici riječi Navješte- 
njam s. | 

Klekosmo i izmolismo pobožno ,,Anđeo Gospodnji". 
Mislim, da još nikad nitko od nas nije s takvim svetim i 
presretnim drhtajem srca molio tu Gospinu molitvu kao na 
ovome svetome mjestu. A nakon molitve razgledasmo sa- 
mu špilju, koja je razdijeljena na dva nejednaka dijela s ol- 
tarom u svakom, poljubismo stup arkanđela Gabrijela, 
obiđosmo predvorje špilje s oltarom sv, Ane i sv. Joakima, 


GLAVNI OLTAR U CRKVI NAVJEŠTENJA 


Pod njim ulaz u špilju, a pred tim ulazom stajala je 
nazaretska kućica 

roditelja Marijinih na jednoj strani i oltarom arkanđela 
Gabrijela na drugoj. No nas je najviše zanimalo, gdje je sta- 
jala ona nazaretska kućica, koja je prema legendi g. 1291. 
prenesena čudesnim načinom k nama Hrvatima na Trsat, 
a tri godine kasnije u Loreto. 


»EVvo pogledajte s jedne i druge strane stubišta ove 
znakove u kamenu," stao nam je razlagati o. Stanislav, 
»ti znakovi označuju, gdje je stajala kućica, koja je vidjela 
vaš hrvatski Trst, da trajno ostane u Loretu. Dimenzije 

FRANJEVAČKI GOSTINJAC U NAZARETU 
sagrađen prinosima američkih katolika 


posve odgovaraju mjerama loretske kučice. | građa isto 
tako. Za razjašnjenje treba još da znate, da je kućica bila 
neposredno pred špiljom, koja je bila posebno hladnije i 
povučenije skrovište cijelog stana svete Obitelji." 

Dugo smo ostali kod špilje Marijina Navještenja. Dugo 
se nismo mogli otrgnuti od nje. A tu pred njom razložio 
nam je 0. Stanislav i povijest same crkve, koja se nad njom 
diže. 

> Već u četvrtom stoljeću, kad je kršćanstvo doživjelo prvu 
svoju slobodu, podigao je Josip Tiberijadski, slavni obraćenik 
židovski, na ovome mjestu prvu baziliku, od koje se u dvorištu 
pored današnje crkve još vide ruševine i stupovi. Ta je bazilika 
već bila srušena, kad su križari osvojili Svetu Zemlju godine 
1099., te je tada bila obnovljena. Ali bijesni sultan Bibar dao ju 
je godine 1263. opet srušiti. Tek godine 1620. dobili su franjevci 
špilju Navještenja, nad kojom su podigli godine 1730. današnju 
crkvu. Ali tko od nas dođe na godinu opet s hodočašćem u Svetu 
Zemlju, ne će ni ove crkve više, ako Bog da, zateći. Bit će srušena 
i na njenu mjestu bit će podignut najveći i najdivniji hram, što 
uopće postoji u Svetoj Zemlji. Nad tom novom bazilikom, koja 
će biti građena na temeljima one najstarije, dizat će se kupola, 
koja će imati polovinu opsega od one nad bazilikom sv. Petra 


POGLED PREKO NAZARETA PREMA TABORU, 
koji se u pozadini ističe svojom okruglom glavicom (X) 


u Rimu. Plan i gradnju izvodi franjevac fra Ivan, koji je kao gra- 
ditelj stupio u red sv. Franje te tu razvija silnu graditeljsku ge- 
nijalnost. Podigao je već hram sv. Josipa i velik franjevački sa- 
mostan. Za desetak godina će dakle sve ovdje u Nazaretu biti 
drukčije nego danas... 

Izašli smo na pokrajni ulaz iz crkve Navještenja. U dvori- 
štu su ruševine prvotne bazilike. Na bunaru u dvorištu jedan Be- 
duin grabi vodu. Od crkve do izlaza poredane su s lijeve strane 


stolarsko-tesarske radionice, koje nam dozivaju u pamet, da se 


nalazimo u gradu svetoga Tesara, hranitelja Spasiteljeva. 
Kad smo se vratili u gostinjac, pred vratima su nas dočekali 


prodavači razglednica, čistilac cipela i jedna nazaretska baka, 


koja nam u nekoliko jezika nudi nazaretskih čipaka, rupčića i 
drugih ručnih radova, kojih nazaretske djevojke i žene mnogo 
izrađuju. 4 

z. 


Te noći pala je kiša. Vele, da već 20 godina nije u to dopa 
godine padala kiša u Nazaretu. Takvim nas je eto neobičnim 
događajem pozdravilo prvo naše nazaretsko jutro (8. fip- 
nja), kojega smo iza sv. mise i sv. pričesti u bazilici Navješ- 
tenja pošli na razgledavanje ostalih nazaretskih znameni- 
tosti. 

Ponajprije smo dakako predvođeni svečano opet kavazom 
pohodili crkvu sv. Josipa, koja je sagrađena nedaleko od crkve 
Navještenja na mjestu, gdje je prema predaji bila tesarska radio- 
nica hranitelja Isusova. Tu mu je“ Isus pomagao u tesarskim  po- 
slovima. Ovo je mjesto bilo u muhamedanskim rukama do godine 
1750., kada su ga prekupili franjevci. Godine 1858. podigli su u 


NAŠI HODOČASNICI KOD MARIJINA ZDENCA 


blizini današnje crkve čednu kapelicu, ali su kasnijim otkapanjem 
otkriti temelji stare crkve, te je na tim temeljima sagrađena sa- 
dašnja crkva. Ona je dakle posve novog datuma. Građena je u 
romanskom stilu. U crkvi je glavni oltar sv. Josipa podignut 
god. 1928., a podigli su ga darovima svojim češki katolici. Videći 
to divno djelo čeških katolika opet se u nama pojačala želja, 
da se i mi Hrvati što prije prodičimo jednim hrvatskim oltarom 
u Svetoj Zemlji, kako je to i odlučeno na Sionu. U lijevoj lađi 
nalazi se oltar smrti sv. Josipa. Nema sumnje, da se i grob sv. 
Josipa nalazi u Nazaretu, samo dosad još nije otkriven. Pod cr- 
kvom se nalazi kripta s oltarom, a uz nju nekoliko špilja. 

Iz crkve sv. Josipa uputismo se u mali muzej, koji se nalazi 
do sakristije u samostanskoj zgradi. Vidjeli smo tu raznih isko- 
panih starina, a našu pažnju privlačile su osobito krasno izrađene 
glavice s nekadanjih stupova iz 12. soljeća. 

Pred crkvom sv. Josipa, koju od crkve: Navještenja dijeli 
nova zgrada franjevačkog samostana, nalazi se lijepo dvorište s 
terasama, koje su zasađene cvijećem. Tek odatle vidimo, kako će 
negdje krasan biti taj cijeli kompleks, kad s južne strane bude 
podignuta još nova veličanstvena bazilika Navještenja. Cijelo 
područje, na kojem se nalaze franjevački samostani i obje crkve, 
obzidano je zidom kao utvrdama. 

Ispred crkve sv. Josipa i samostana pruža se prema sjevero- 
zapadu slikovit pogled na minaret nedaleke muslimanske džamije. 
To nam tek doziva u pamet, da se uglavnom u Nazaretu ne ističu 
minareti, nego dominiraju tornjevi kršćanskih crkava. Nazaret 


je doista pretežno kršćanski grad, jer od 11.000 stanovnika ima 
samo oko 3500 muslimana. 


HODOČASNICI IZLAZE IZ CRKVE ARKANĐELA GABRIJELA 


Od nazaretskih katolika ima ih oko 1000 grčkog obreda, 
pa se uputismo kroz krivudaste ulice i bučni bazar prema grko- 
katoličkoj crkvi, koja se diže na mjestu nekadanje naza- 
retske sinagoge, gdje je Isus naučavao, te su ga radi 
njegove nauke razjareni Židovi nazaretski htjeli strmoglaviti 
s visokog brda. Crkva na mjestu,te sinagoge duga je oko 12 m, 
a široka oko 7 m. Na glavnom je oltaru mjesto tabernakula golub 
na mjedenom tanjuru, koji visi na tri lančića. Svetište je odije- 
ljeno kamenim ikonostasom. Iza glavnog je oltara lijepa slika, 
kako Isus naučava u sinagogi. 1 na zidu se lijevo vidi druga 
slika, koja isto prikazuje. Zidovi su čisti kamen. Ovo svetište 
drže svjetovni svećenici grkokatolici, kojih ima dva u Nazaretu, 
a oba su arapske narodnosti. Kraj crkve, koja se diže na mjestu 
nekadanje sinagoge, stoji grkokatolička župna crkva mnogo veća 
od one prve. 

Kad smo razgledali i to mjesto, uz koje Sveto Pismo veže 
tako značajan spomen iz života Spasiteljeva, događaj, koji je po- 
kazao, kako su se njegovi sugrađani već kod prvog nastupa Isu- 
sova podigli protiv njega — krenuli smo prema Marijinu 
zdencu, jedinom u Nazaretu. Nalazi se na sjeveroistočnoj 
strani grada. Na taj je bunar dolazila i BI. Dj. Marija po vodu. 

Nedaleko od tog zdenca nalazi se grčka crkva sv. Ga- 
brijela, u kojoj se nalazi zapravo samo izvor, odakle se voda 
odvodi cijevima do uzidane fontane, gdje je grabi cijeli grad. U toj . 
grčkoj crkvi pije se iz srebrne posude. Pohodili smo i tu crkvu, 
koja je opkoljena zidom. Po apokrifnom (lažnom) Jakovljevu 
evanđelju je arkanđeo Gabrijel donio Navještenje Mariji kod 
zdenca, pa bi Grci htjeli, da je to bilo na mjestu njihove crkve. 


Još smo u Nazaretu pohodili brežuljak Straha 
Gospina (Mons Tremoris), koji se nalazi desetak minuta 
hoda južno od Nazareta. Za taj brežuljak veli legenda, da je 
Majka Božja amo pohitila, kad su razjareni Židovi odvukli Isusa, 
da ga strmoglave sa strme gore, te se tu iz straha za Sina svoga 
onesviještena srušila. Na tom je brežuljku sada kapelica sagrađena 
u spomen toga straha Djevice na mjestu crkve i samostana 
iz srednjega vijeka, a uz nju je groblje. Cijeli je brežuljak lijepo 
obrasao drvećem i zelenilom. Uživali smo u krasnome pogledu, 
što se odatle pruža na Nazaret. A odatle se prema drugoj strani, 
prema jugu, lijepo vidi ibrdo Strmoglavljenja (Mons 
Praecipitationis). Udaljeno je oko 2 km od Nazareta, a diže se 
strmo oko 200 m iznad ravnice Esdrelon. Da li je to doista ono 
brdo, na koje su Nazarećani iz sinagoge odvukli Isusa, da ga 
strmoglave, ne može se ipak stalno tvrditi. Neki misle, da je uda- 
ljenost brda od 2 km prevelika, a da bi sugrađani Isusovi bili 
Spasitelja čak onamo vukli. Ima u neposrednoj blizini nekadanje 
sinagoge jedna strmina, na kojoj se danas diže marionitska cr- 
kva, pa neki drže vjerojatnijim, da je Isus bio na nju dovučen. 

S brežuljka Straha Marijina vratili smo se istim putem na- 
trag u grad, a onda smo prošavši kraj gostinjca pošli kroz bazar- 
sku i druge neke ulice uzbrdice prema kapelici, u kojoj se nalazi 
t.zv. stol Kristov (Mensa Christi). Ta je kapelica udaljena 
oko 400 m od sinagoge. Ograđena je zidom. I ona je vlasništvo 
franjevaca. U njoj se pred oltarom nalazi ogroman kamen, odozgo 
ravan, te ima doista kao oblik stola. Legenda veli, da je na tom ka- 
menu Isus iza svog uskrsnuća jedamput blagovao s apostolima. 
Kapelica je sagrađena god. 1861., a na njoj je lijepa kupola. 

Od te kapelice vodi put uzbrdo prema salezijanskoj 
Crkvii omladinskom domu, koji se diže na sljemenu brda. S 
terase pred domom je krasan vidik na Nazaret i okolicu. I Ta- 
bor se vidi odatle. Crkva je građena u gotskom stilu te je posve- 
ćena Isusu Dječaku. Salezijanski zavod vode francuski salezijanci, 
koji tu uzdržavaju preko stotinu arapskih dječaka. U dvorištu 
je krasan kip Majke Božje, a dalje je šumica, u kojoj se dječaci 
igraju. Iza te šumice podignuto je pogledalo, s kojega je prekrasni 
vidik na drugu stranu gore čak tamo do Genezaretskog jezera. 

PREMA KRISTOVU JEZERU 


Iz Nazareta smo načinili 8. lipnja izlet prema Genezaret- 
skom jezeru, koje se danas zove Tiberijadsko, a Sv. Pismo 
ga zove i Galilejeskim morem. Penjući se časuzbrdo, čas se 
spuštajući u dolinu vidjeli smo izdaleka selo Seforis, 
rodno mjesto sv. Joakima, a onda smo se  zausta- 
Vili u malome selu Kafr-Kenna, koje jel iz Kristova doba 


CRKVA U KANI GALILEJSKOJ 


poznato pod imenom Kane Galilejske. To je ono 
mjesto, u kojem je Isus sa svojom Majkom bio gost u jednoj 
svadbi i učinio prvo svoje javno čudo pretvorivši vodu u 
Vino, kad je domaćini bilo ponestalo pića za goste. 

Kana (Kafr-Kenna) broji samo 600 stanovnika. Od njih 
je polovina muslimana i polovina kršćana; među kršćanima je 
većina grčko-pravoslavnih, a manjina katolika. Svejedno je samo 
mjesto onoga događaja, koji je pred cijelim svijetom proslavio 
ovo ubavo mjestance, u katoličkim rukama. Na mjestu one kuće, 

u kojoj je Isus na svadbi pretvorio šest velikih posuda vode u 
vino, diže se franjevačka crkva s dva tornja i impozantnom ku- 
pulom. U crkvi, gdje obavismo kratku hodočasničku pobož- 
nost, vidjesmo vrčeve, kakvi su bili u Isusovo doba i u kakvima 
je zacijelo bila i ona voda, koju je Isus pretvorio u vino. Crkva je 
ovzidana zidom. 

Iz te crkve pošli smo do nedaleke kapelice sv. Bartola 
apostola, koji je bio rodom iz Kane te mu je rodna kuća prema 
predaji stajala na mjestu današnje kapelice. Naš prekratki bora- 
vak u Kani nije nam omogućio, da okusimo današnje vino iz ovoga 
mjesta, u kojem je ta kapljica proslavljena prvim javnim čudom 
Kristovim. Na putu kroz Kanu salijetala nas cijela skupina dje- 
vojaka nudeći nam na prodaju razglednice i druge uspomene, 
a mi smo gledali ta opaljena njihova lica nastojeći sebi predočiti, 
kako je jedno takvo lice negdje imala i ona sretna mladenka, _ 
kojoj je na svadbu amo bio došao i Isus iz Nazareta. Njenom 
svadbom stupio je Krist u javni život iz svoje nazaretske povu- 
čenosti. I kao što je u Nazaretu posvetio uzor obiteljskoga života, 
tako je u Kani prvi korak u javni život upravio opet k jednoj 
obitelji, koja je tek nastajala, pokazavši tim opet, koju važnost 
ima obitelj u životu čovječanstva. 

Oko 14 kilometara od Kane provezli smo se kraj brda 
Karn Hattin, koje je 316 m visoko te se ističe svojim 
čudnim oblikom. Kod tog je brda 4. i 5. srpnja 1187. bila 
bitka, u kojoj je propalo križarsko Jerusalimsko kraljevstvo, 
dakle jedan od najsudbonosnijih događaja u povijesti Svete 
Zemlje. Učinilo nam se, da i danas nad tim brdom počiva 
neka tuga, tako nas se pogled na nj i spomen na njegovo 
značenje dojmio. | 

Malo zatim eto nas kod mjesta Hadžaret en 
Nasara (Kamenje kršćansko). Predaja uz to veže Isusovo 
čudo umnoženja kruha, kad je Spasitelj sa pet hljebova 
i dvije ribe nahranio 4000 ljudi, koji su išli za njim, da slu- 
šaju njegovu riječ. 3 

Desno se odatle vidi lijepo vrh Tabora iza gorskoga 
lanca. A dolje se između brda divno razastro sag plodnih 
polja, koja se žuta i zelena krasno izmjenjuju i nižu. 

Brzo smo se iza toga autom stali spuštati kod grada 
Tiberijade prema Genezaretskom jezeru, te onda 
uz obalu jezera projurili kraj mjesta, gdje se nalaze još 
neke ruševine nekadašnjega grada Magdale (danas se 
zove El Medždel), rodnoga mjesta Marije Magdalene. Neko- 
liko kilometara od te bivše. Magdale provezli smo se kraj 
nekih ruševina za koje predaja veli, da su ostaci nekadanjega 
grada Betsaide, rodnoga grada apostola sv. Petra, sv. 
Andrije 1 sv. Filipa. Arapi to mjesto zovu Kirbet Minieh. 
Posve blizu toga mjesta nahranio je Isus prvi put pet tisuća 

ljudi. Tu su, dok smo prolazili, sada kraj ceste pasla crna 
goveda, a tamo su dalje opet deve nosile na sebi snopove 
žita. Na strmištu razapeli su beduini svoje šatore, iz kojih 
su izvirkivala crna lica žena i djece. | IONE U VICE 

o Vozili smo se uz Genezaretsko jezero oko pola sata, 
kad smo stali na mjestu, gdje je u Kristovo doba stajao 
Kafarnaum, koji Evanđelje zove Isusovim gradom. 
Arapski se danas zove Tell-Houm, a leži na sjevernom kraju 
Genezaretskoga jezera. | Bod 


RUŠEVINE SINAGOGE U KAFARNAUMU 


Na mjestu negdanjega Kafarnauma danas su sve same ru- 
ševine, koje se protežu otprilike 800 m u dužinu i oko 400 m u 
širinu. A nekoć je to morao biti divan grad. Važnost njegova is- 
ticala se osobito tim, što je u njem bila prekrasna židovska sina- 
goga, koja je bila ljepotom svojom prva iza jerusalimskoga hrama. 
Od te su sinagoge, u kojoj je Isus često naučavao, ruševine jednim 
dijelom dobro sačuvane, te se po njima vidi, kako je to morala 
biti veličanstvena građevina. U pozadini je sačuvan cijeli jedan 
zid s koridorom na stupovima. U ovoj je sinagogi Isus dan iza 

GENEZARETSKO JEZERO KOD MJESTA GDJE 
JE BIO GRAD MAGDALA 


onoga čuda, kad je nahranio 5000 ljudi, pred mnoštvom slušate- 
lja, koji nagrnuše za njim u sinagogu, rekao za se, da je on Kruh 
Života, koji je sišao s neba, te je tu čovječanstvu navijestio vječnu 
tajnu Presvete Euharistije. 

Iza Siona i Emausa tu smo dakle bili na trećem najglavnijem 
euharistijskome mjestu cijeloga svijeta. I naša hodočasnička 
molitva, koju smo tu izmolili, bila je duboki poklon Presvetom 
Otajstvu, koje daje život vječni. | 

Razgledavajući krasne te ruševine shvatili smo želju onih 
palestinskih kršćana, koji bi htjeli na mjestu te slavne sinagoge 
podići veličanstvenu kršćansku baziliku. Građevnog bi materijala 
bilo posve dosta od kafarnaumskih ruševina. Ali ne dadu Englezi, 
koji vele, da iz arheoloških razloga treba da ostanu ostaci tih ru- 
ševina sačuvani, kakvi jesu. 

Južno od ruševina sinagoge označeno je krugom mjesto, 
na kojem je prema predaji stajala kuća punice sv. Petra, koju 
je Isus čudesno ozdravio. A odatle je samo malo do same obale 
Genezaretskoga jezera, prema kojoj smo nakon 
razgledavanja sinagoge pošli da se gledajući njegove valove 
sjetimo živo svega, što se prema kazivanju Evanđelja na njem 
dogodilo. Na tom je jezeru iz ladice Isus govorio narodu, koji 
je nagrnuo za njim na obalu. U tom su jezeru ribari, koji su iza 
toga postali apostoli Kristovi, čudesnim načinom na Isusovu 
riječ ulovili toliko riba, da su im se mreže derale. Po tom je jezeru 
Isus hodao kao po suhom prema lađici i sv. Petar prema Spa- 
sitelju. Na tom je jezeru Isus utišao buru. Takve se bure, kakvu 
je Krist svojom riječju utišao, na ovom jezeru često i naglo dižu. 
Kad se izvezeš na jezero, ono je mirno, ali za čas se neočekivano 

digne bura, te je već mnogo barka tako stradalo. Genezaretsko 


jezero je dugo 21 km, a široko oko 9 km u svom srednjem dijelu. 
Okruženo je odasvud brdima i brežuljcima. U Isusovo su doba 
te obale bile obrasle vrtovima, maslinicima i vinogradima, a da- 
nas je svuda unaokolo prava pustoš, u kojoj se ispunilo Kristovo 
prokletstvo, što ga je bacio na Kafarnaum. Na obali toga je- 
 zera pitao je ono Isus apostola sv. Petra tri puta: »simone Pe- 
tre, ljubiš li me ?" i predao mu vrhovnu vlast u svojoj Crkvi. 
Izakako smo se okupali u vodi toga jezera, po kojoj je Isus 
hodao, odvezli smo se automobilima natrag istim putem, kojim 
smo i došli. Na tom povratku zaustavili smo se u gradu Tiberi- 
jadi, po kojem se Genezaretsko jezero danas zove službeno 
Tiberijadskim. Taj grad je osnovao Herod Antipa, koji je sudio 
Isusu, a nazvao ga je po rimskom caru Tiberiju i učinio glavnim 


gradom Galileje. Tu je sagradio krasnu kraljevsku palaču, amfi- 


teatar i kupalište, a podignute su i druge lijepe zgrade. Radi svoga 


položaja i klime postala je Tiberijada obljubljeno zimovalište. 


Iza propasti židovskoga naroda učinili su Židovi iz nje neke vr- 
sti svoj centar, u kojem su podržavali i rabinsku školu. Kršćan- 
stvo je u Tiberijadi uhvatilo bilo jači korijen samo u četvrtome 
stoljeću, kad se ovdje obratio ugledni Židov Josip, kojega je 
car Konstantin imenovao knezom Galilejskim. Danas ima u Ti- 
berijadi vrlo malo kršćana. Svratili smo se u franjevačku crkvu, 
posvećenu sv. Petru, čudesnom ribaru i prvaku Crkve Kristove. 
Apsida crkve gledana izvana podsjeća na preokrenutu barku. 

Pomolivši se u toj crkvi povede nas 0. Stanislav s domaćim 
gvardijanom u blagovaonicu franjevačkoga gostinjca, gdje smo 
se osvježili finim hladnim slatkim pićem načinjenim od banana, 
koje nam je imalo zamijeniti promašeno vino iz Kane... 

U Nazaret smo stigli iza zalaska sunca, te nam je vrlo žao 
bilo, što smo tako promašili onaj divni čas, kada je pogled na grad 
svetoga Josipa prema općem kazivanju najčarobniji. No i u onom 
večernjem sumraku ukazao nam se on, kad smo stigli na vrh brda 
El-Sanuk, u svoj svojoj ljepoti, koja se nikad više ne zaboravlja. 


GUSLAČ U | KAFARNAUMU 


NA BRDU PROROKA ILIJE 


Predzadnji dan našega boravka u Svetoj Zemlji (9. lip- 
nja) odvezli smo se iz Nazareta, izakako smo se zajedničkim 
pohodom oprostili od crkve Navještenja Marijina, i stigli 
vozeći se kroz sjeverozapadni dio doline Esdrelon za tri 
četvrta sata na goru Karmel. Posljednja 24 sata u Svetoj 
Zemlji proveli smo na toj gori, koja se diže iznad luke Haife 
te se u gorskom lancu proteže kojih 25 km prema jugois- 
toku zatvarajući sa zapadne i jugozapadne strane kotlinu 
Esdrelon. Na pojedinim mjestima je široka 10 km, a vi- 
sinom doseže na najvišemu mjestu 552 m. Karmelska gora 


SAMOSTAN S GOSPINIM SVETIŠTEM NA KARMELU 


se ističe svojom ljepotom i plodnošću, te je već prorok 
Izaija ispoređivao buduće mesijansko kraljevstvo s veli- 
čanstvenošću gore Karmela i ravnice Saronske. Kako na 
Karmelu ima stotinjak špilja te je oduvijek bila obrasla 
šumom, tražili su progonjeni uvijek sklonište u njoj. 

Prije nego smo se uspeli na Karmel, provezli smo se 
kroz grad Haifu ; to je palestinska luka, u kojoj smo se imali 
ukrcati sutradan za povratak u domovinu. 

Grad Haifa leži u ravnici. Po mnogim tvornicama se vidi, 
da je to industrijsko mjesto, ali nema ništa zanimljivo na sebi. 
Jedan dio grada su naselili Nijemci pripadnici kršćanske sekte 
,»Prijatelji templa". Ta je sekta nastala godine 1848. među pro- 
testantima u Njemačkoj sa željom, da sakupi Božji narod u Jeru- 
salemu, odakle će zavladati tisućgodišnje kršćansko carstvo. 
Godine 1860. doselili Su se pripadnici te sekte doista u Palestinu, 
naselili se u Jafi, Haifi i u još nekim mjestima, osnovali vrhovno 

vijeće u Jerusalimu, ali broj pripadnika njihovih nije premašio 
broj 1350. Ulica, u kojoj su oni u Haifi naseljeni, odlikuje se nje- 
mačkom solidnošću kuća i čistoćom, koja odskače silro prema 
ostalim orijentalnim dijelovima grada. Haifa broji danas 25.000 
stanovnika, od toga 9500 muhamedovaca, 9000 kršćana i 6500 
Židova. Ime je dobila po tom, što je ona rodno mjesto židovskoga 
velikoga svećenika Kaife, koji je najviše radio na tom, da Isus. 
bude osuđen na smrt. Prije se grad zvao Kaifa, a neki ga i danas. 
još tako zovu. Grci i Rimljani su Haifu nazivali Sycaminum. 
Križarski osvajač Svete Zemlje Gotfrid Bujonski (Bouillon) 
poklonio je g. 1100 Haifu plemiću Tankredu, koji ju je nakon 
15 dana opsjedanja osvojio. Ali kad je propalo križarsko kraljev- 
stvo, osvojio je Saladin i Haifu. G. 1761. razrušio ju je Zahir 
paša, a zatim je iznova sagrađena više prema istoku. Katolici 


GOSTINJAC SA SVJETIONIKOM NA KARMELU 


imadu u Haifi franjevački samostan, crkvu i mali gostinjac, zatim 
zavode francuske školske braće te karmelskih i boromejskih se- 
stara. 


Prošavši kroz Haifu našli smo se odmah nekako na po- 
četku ceste, koja vodi na brdo Karmel, pred zatvorenom 
kapijom ; odatle počinje teren, koji je vlasništvo karmel- 
skoga reda. Vratar nam je odmah otvorio kapiju, te smo se 
za nekoliko časaka zaustavili pred karmelskim gostinjcem. 
To je posve moderna zgrada sa svjetionikom, koji nosi 
simboličko ime ,,Zvijezda mora", a i uređaj je gostinjca lijep 
i vrlo udoban, tako da mnogi stranci, koji po poslu dolaze u 
Haifu, odsijedaju u tome gostinjeu. Kojih stotinu koraka 
od gostinjea diže se karmelitski samostan sa svetištem Majke 
Božje Karmelske, podignutim nad špiljom, koju predaja 
zove špiljom proroka Ilije. | 

HODOČASNICI PROMATRAJU HAIFU S KARMELA 
Foto Ljudevit Groffel 


Karmel je židovska riječ, a znači ,,vlat". Arapi zovu to 
brdo Džebel Mar Elias, to jest Ilijino brdo. Na tom su se brdu 
usred gajeva dizali oltari poganskome bogu Baalu, te su tu Baalovi 
svećenici plešući oko tih oltara prinosili žrtve. Protiv tih pogan- 
skih svećenika i poganskih žrtvenika digao se prorok Ilija, koji 
je tu živio u jednoj od karmelskih špilja. I sred najveće suše pro- 
rekao je kralju Ahabu kišu, te je time postigao velik uspjeh pro- 
tiv obožavanja Baala. No svejedno su se još u Isusovo doba na 
Karmelu vršila poganska bogoslužja i postojala poganska proro- 
čišta, te je i rimski car Vespazijan kasnije došao amo, da sazna 
budućnost. Kad je s carem Konstantinom u 4. stoljeću zavladalo 
kršćanstvo, povukli su se na Karmel mnogi pustinjaci. Za vrije- 
me križara nastao je tu g. 1156. karmelitski red, koji je god. 1238. 
stao i po Evropi da diže svoje samostane. G. 12091. pretrpjeli 
su redovnici karmelićani velike progone, mnogo ih je poubijano, 
a crkva, koja je tu sagrađena za vrijeme križara, pretvorena je u 
džamiju. Takvih teških progona pretrpjeli su redovnici na Kar- 
melu kroz stoljeća toliko, da im se ni broja ne zna, kao što se ne zna 
ni za sve one mučenike, koji su tu smrt podnijeli za Krista. U 18. 
stoljeću je opet sve, što je na Karmelu bilo kršćansko, razrušeno 
 iuništeno. Tek god. 1827. bilo je karmelićanima opet dano, da sebi 
na Karmelu sagrade samostan, koji i danas postoji, a izgleda 
kao kakva tvrđava. U sklopu samostana je okrugla crkva nad 
špiljom sv. Ilije, koja je 5 m duga i 3 m široka, pa se tu nalazi ol- 
tar s njegovim kipom iz drveta. Tu špilju i muhamedovci veoma 
štuju. Iznad špilje je glavni oltar Majke Božje Karmelske s kra- 
snim i bogato urešenim kipom Gospe Karmelske, koji je g. 1836. 

izradio đenovski kipar Caravente. Svi hodočasnici, koji dolaze 
amo, ljube taj kip u nogu popevši se do njega sa stražnje strane 
oltara, na koju se i kip dade okrenuti. 

Taj odmor nas je u toj karmelskoj tišini doista osvježio. 
Divan pogled na nepregledno more Sredozemno, na Haifu 
i na sve strane, krasno veče, kroz koje je probijalo ispreki- 
dano svijetlo sa ,,Zvijezde mora'', i šum morskih valova, 
pa spominjanje na sve, što smo u prošlih devet dana brzi- 
nom kao u filmu prošli — sve je to izazivalo u nama lagodno 
raspoloženje. Ni sami nismo znali, kako nam je taj boravak 
na Karmelu tako brzo prošao. Drugo smo jutro (10. lipnja 
pribivali službi Božjoj zahvalnici za rastanak od Svete 
Zemlje, a iza toga su se mnogi od nas spustili stazom s brda, 
da se na njegovu podnožju okupaju u Sredozemnome moru, 
koje se baš na tome mjestu pješčanom pličinom proteže 
valjda i više stotinu metara prema pučini. 


Baš kad smo se tu kupali, vidjeli smo uz obalu gumno, na 
kojem je jedan palestinski seljak s konjima vršio. Tom prilikom 
smo sebi dozvali u pamet, u kakvim smo sve poljodjelskim poslo- 
vima sretali stanovnike Svete Zemlje za cijelog našeg boravka 
u ovim krajevima. Vidjeli smo žeteoce i žetelice u Sa- 
ronskoj ravnici, na visoravni Judejskoga gorja i u Esdrelonskoj 
kotlini. Žanju srpom, negdje kose kosom, a u krajevima, koje su 
naselili židovski kolonisti, vidjesmo i strojeve kosilice, koji vu- 
čeni konjima ruše žuto klasje. Snopove požetoga žita natovaruju 
na magarce ili na deve, na te dvije još uvijek glavne prometne 
životinje ovih krajeva, pa ih slože na gumno, koje je, kako smo 
to u Saronskoj ravnici vidjeli, vrlo često na čistini u samome 
selu ili posve uz njega. No spuštajući se iz Betanije prema Mrtvo- 
me moru provezli smo se i pored gumna između gorja, a u Esdre- 


VRŠIDBA PŠENICE iSPOD KARMELA 

u palestinskom  poljodjel- 
stvu, koje je sve do naj- 
novijega doba bilo zane- 
mareno, zapušteno, na naj- 
nižem stepenu radi lijeno- 
sti i zaostalosti arapskoga 
pučanstva, koje je nepri- 
stupačno napretku. Sad 
se u Palestini uvodi i 
umjetno gnojivo i uopće 
se racionalizira cijela po- 
ljoprivreda, pa su i žetveni 
rezultati, osobito u plodnim 
krajevima, silno povećani. 
O tom i o svemu, 
što smo upoznali u Sve- 
toj Zemlji, razmišljali 
SMO i razgovarali na 
tom brdu, visokom 
170 m, te smo tako uz 
to krasno svetište Gospe 
OREŠJE MOMMIFEŽI U Karmelske, koju po nje- 
mu škapularu zna svaki 
lonskoj kotlini i kod Ka- — Katolik, proveli dan odmora nakon 
farnauma i na širokom onih napora od 9 prošlih dana. 
polju. Žito vr š e tako, da 
ga razastru po gumnu, pa 
preko njega gone uokrug 
magarce, mule, krave, da- 
pače i deve, a podno Kar- 
mela smo u tome poslu 
vidjeli i konje. Židovski 
kolonisti uvode i vršenje 
pomoću strojeva. Kako se 
u Palestini ore_i sije, 
nismo vidjeli. Ali pričali 
su nam to. Oru još primi- 
tivnim, starinskim plugo- 
vima, u koje upregnu mu- 
le, volove ili deve, a zna 
se desiti, da uz jednu mulu 
upregnu i jednu devu ili 
vola. U Saronskoj i Esdre- 
lonskoj ravnici uprežu se 
u plug i konji. Židovski 
kolonisti uvode i za oranje 
i sijanje strojeve. Uopće 
ti židovski doseljenici pro- 
vode potpuni prevrat ŽETVA U PALESTINI 

OPROŠTAJ OD SVETE ZEMLJE 


U 4 sata po podne (10. lipnja) oprostili smo se od sve- 
tišta Gospe Karmelske, sjeli u automobile i odvezli se s Kar- 
mela prema luci, u kojoj nas je već čekao parobrod ,,Car- 


NADBISKUP RODIĆ I O. STANISLAV PRIJE RASTANKA ' 
na palubi parobroda u luci Haifi 


naro". I tu smo se morali barkom dovesti do parobroda, 
jer ni Haifa nema izgrađene luke, gdje bi parobrodi mogli 
pristati uz obalu. S nama su se na parobrod odvezli i naši 
pratioci po Svetoj Zemlji o. Stanislav i vlasnik naše putničke 
agencije, s kojima smo još na palubi parobroda proveli neko 
vrijeme u razgovoru, a onda se oprostiše od nas oko 6 sati, 
jer im je prije mraka još trebalo stići u Nazaret, da se sutra- 
dan vrate u Jerusalim. Još do 10 sati uveče stajao je.naš 
parobrod u luci. Nismo gotovo ni osjetili, kad je krenuo, 
samo su one svijetle piknjice električne rasvjete grada Haife 

stale da se od nas sve više udaljuju, dok ih posve nismo 
izgubili s vida. 
,Zbogom, Sveta Zemljo !" klicali smo svi u duši u vedru 
noć, koja nas je na-širokoj pučini pokrila. 
»,Do viđenja, domovino Kristova!" nisu se mnogi od 
nas usudili izreći, premda nas je sve obuzimala u taj čas 
želja, da nam Bog dade još jedamput vidjeti i proći sve, 
što smo prošlih kratkih deset dana vidjeli i prošli. No u isti 
smo mah osjećali i veliku radost, što se opet vraćamo u svoju 
dragu domovinu, kući svojoj, gdje nas mili i dragi naši čekaju 
s ovog lijepog i dalekoga puta. 


1?) 


OPET NA CIPRU 


Drugo jutro (11. lipnja) pristali smo opet u luci popa 
na otoku Cipru. Budući da je parobrod tu imao ostati preko 
3 sata, odvezli smo se preuzv. g. nadbiskup Rodić, najstariji 
naš hodočasnik Grubišić i ja na obalu, da razgledamo Lar- 
naku, koje ono posljednji put nismo pravo ni vidjeli. 

Uputili smo se prema franjevačkom samostanu, koji 
jeoko pol sata hoda uda- 
ljen od obale. Simpatični 
gvardijan nas je lijepo 
primio, podvorio pravom 
ciparskom  kapljicom | 
poveo nas na terasu, 
odakle se pružio krasan 
vidik na nasade i vrtove, 
kojima je okružena Lar- 
naka, i između kojih se 
ističu stabla bezbrojnih 
paoma dajući svemu ča- 
roban istočnjački izgled. 
Pokazujući nam rukom 
u smjeru prema neda- 
lekoj džamiji upozorio 
nas je gvardijan na Brdo 
sv. Križa, koje se podiže 
podalje od Larnake i na 
kojem je crkvica sv. Je- 
lena vraćajući se iz Je- 
rusalima dala razrušiti 
poganski hram i podići 
crkvu ostavivši u njoj 


PREMA FRANJEVAČKOJ CRKVI 
U LARNAKI 

ULICA U LARNAKI (Foto Ljudevit Griffel) 


mali komadić Kristova križa. Sišavši s terase razgledali smo 
još samostansku crkvu, građevinu iz g. 1847., koja ima kupolu 
nad svetištem. Na rastanku je ljubazni gvardijan metnuo u 
kočiju, kojom smo se vratili, sedam boca ciparske slave, a kad 
smo došli do luke, još smo se starina Grubišić i ja uputili po ne- 
kim ulicama Larnake, jer smo imali još vremena do povratka 
na parobrod. S tih izvida nismo se dakako vratili prazni, jer 
je dalek put, koji nas još čekao, a morska je voda slana... 


ODVCIPRA DO ZAGREBA 


Put od Cipra do Roda bio je najneugodniji, što smo ga 
imali na moru, koje je bilo ponešto valovito, te se parobrod, 
koji je ovaj put doduše bio krcatiji putnicima, ali prazniji 
tovarima, ponešto više“ ljuljao. Od tog ljuljanja, iako 
nije bilo bogzna kako jako, mnogi su se osjećali nevoljko. 
Svi smo sa strahom očekivali, ne će li ta hirovitost mora 
uzeti pravoga maha, ali do toga, hvala Bogu, nije došlo, 
te je tako i ovih pet dana našega povratka po moru prošlo 
po jednako lijepom vremenu kao i prije dva tjedna. 

Sve se odvijalo kao kod našeg dolaska : vožnja između 
otoka i grebenova Dodekaneza, kraj Roda (12. lipnja), 
prolaz kroz Korintski kanal i zaljev (13. lipnja), odakle 
smo radiotelegrafski poslali čestitku k imendanu preuzv. g. 
nadbiskupu zagrebačkom dru Antunu Baueru, pokrovitelju 

našega hodočašća, zatim prođosmo Lepant, Jonsko more, 
Brindisi, i eto nas opet u našem Jadranu. 

Kako smo (14. lipnja) radosna srca pozdravili plavi 
naš Jadran! No tu nas je dočekala jača sparina, nego što 
smo je imali na cijelome putu. Kako nas je obuzelo toplo 
čuvstvo, kad smo u predvečerje tog posljednjega dana vožnje 
prolazili posve blizu kraj otoka Viša | Ej, da nas je parobrod 
htio prebaciti do nedalekoga Splita i ondje nas iskrcati ! 

Do Trsta je vožnja trajala od Visa još cijelu noć. Već 
u rano jutro (15. lipnja) nastala je velika užurbanost po paro- 
brodu: sve se spremalo za Jskrcavanje. A kad smo ugledali 
Trst, otimao nam se radosnu kliktaj iz dna srca: 


X 
“ak, 


»HOĆEMO LI, BAĆ JOSO OPET: U SVETU ZEMLJU ?“ 
pitao je dekan Panić, kad se naš parobrod već približavao Trstu 


»Budi pozdravljena, Evropa! Primi umorne putnike 
nakon dalekog i napornog putovanja opet u svoj naručaj !"' 

Čim smo se iskrcali, oprostio se od nas naš suputnik 
iz Poljske, svećenik L, Novak, koji je dvadest dana proveo 
na tom hodočašću s nama te nam je svima kao pravi brat 
omilio. Rim, Jerusalim, Lurd — to je bio program, koji 
je preduzeo da izvrši. Vrativši se s nama iz Svete Zemlje 
ostao mu je bio još Lurd. I krenuo je iz Trsta put Lurda 
ne mareći za umor, koji ga i na tome putu još čeka. 
Bili smo svi umorni, ali više od žege, koja je užasno 
palila, nego li od putovanja. Tri sata provedena u Trstu i 
tri sata vožnje od tog otetog nam grada do granice naše 
države bila su nam baš nesnosna. A nekako na granici 
dočekala nas je upravo nagla promjena : nebo se naoblačilo, 

kiša se spustila. U trenu se dapače razvila bura, koja nas je 
pratila kroz svu Sloveniju. | 

Kod Zidanoga mosta kleknuo je naš dobri brat gradi- 
šćanski Hrvat pred preuzv. g. nadbiskupa i zamolio blagoslov 
na rastanku. Dirnuti tim prizorom oprostismo se svi nada 
sve toplo od tog dragog našeg suputnika, a nakon toga 
smo se i svi ostali počeli pomalo jedni od drugih opraštati. 
Tri tjedna provedosmo zajedno kao jedna obitelj dijeleći 
radosti i užitke naših doživljaja. Kao što nam se nikada ne će 
iz duše izbrisati spomen na divni naš boravak u zemlji, 
posvećenoj nad svim zemljama dolaskom Kristovim na 
Svijet, ali i prokletoj radi nevjere, kojom sinovi njezini 
dočekaše Mesiju, tako ćemo se uvijek ugodno sjećati jedni 
drugih mi, koji smo imali sreću biti učesnici prvoga skup- 
noga hrvatskoga putovanja u one krajeve. To smo jedni 
drugima obećali posljednjim stiskom ruke, kad je naš vlak 
u 11 sati u noći ulazio u hrvatsku metropolu i kad smo, 
dočekani na kolodvoru od prijatelja i znanaca, bijelomu 
Zagrebu razdragani kliknuli pozdrav, što smo ga njemu 
i cijeloj lijepoj našoj domovini donijeli iz Kristove domovine. . 

NAŠ NAJSTARIJI HODOČASNIK G. GRUBIŠIĆ IZ SARAJEVA 

se nada, da će u slavu svoje 70. godišnjice g. 1932. opet moći u Jerusa- 

limu ovako čilo i veselo uzjahati na devu, pa bi se radovao, da i velik 

broj čitatelja ove knjige pođe u domovinu Kristovu, da vide i dožive, 
što nigdje drugdje na svijetu ne mogn vidjeti i doživjeti. | 

